Savings Account vs Current Account| സേവിങ്സ് അക്കൗണ്ട്, കറന്റ് അക്കൗണ്ട് എന്നിവ തമ്മിലുള്ള വ്യത്യാസം അറിയാം | What are the difference between Savings Bank Account and Current Account – News18 Malayalam\nസേവിംഗ്‌സും കറന്റ് അക്കൗണ്ടും തമ്മിൽ വേർതിരിച്ചറിയാൻ സഹായിക്കുന്ന ചില പ്രധാന കാര്യങ്ങൾ ഇതാ....\nLast Updated : November 26, 2021, 13:29 IST\nബാങ്ക് അക്കൗണ്ടുകൾ (Bank Accounts) ഇല്ലാത്തവർ ഇന്ന് വളരെ ചുരുക്കമായിരിക്കും. ഏതൊരു കാര്യത്തിനും ഇന്ന് ബാങ്ക് അക്കൗണ്ടുകൾ അനിവാര്യമായി മാറിയിട്ടുണ്ട്. നൂതന സാങ്കേതിക വിദ്യയുടെ കടന്നു വരവോടുകൂടി എല്ലാം ഓൺലൈൻ ആയി ചുവടു മാറിയപ്പോൾ ഏറ്റവും വലിയ മുന്നേറ്റം നടത്തിയത് ബാങ്കിങ് മേഖലയാണ്. ബാങ്ക് അക്കൗണ്ടുകൾ വഴിയാണ് ഇന്ന് നമ്മൾ വീട്ടിലിരുന്നു തന്നെ സാധനങ്ങൾ വാങ്ങുന്നതും വിവിധ ബില്ലുകൾ അടയ്ക്കുന്നതും. പുതിയൊരു ബാങ്ക് അക്കൗണ്ട് തുടങ്ങാൻ ആഗ്രഹിക്കുന്ന വ്യക്തിയാണെങ്കിൽ ഏത് തരത്തിലുള്ള അക്കൗണ്ട് തിരഞ്ഞെടുക്കും എന്ന സംശയം നിങ്ങൾക്കുണ്ടാകാം. നിലവിൽ ബാങ്ക് അക്കൗണ്ട് ഉള്ളവർ എടിഎം വഴി പണം പിൻവലിക്കാനായി ശ്രമിക്കുമ്പോൾ സേവിങ്സ് അക്കൗണ്ട്, കറന്റ് അക്കൗണ്ട് എന്നീ ഓപ്ഷനുകൾ കാണാം. പലർക്കും ഇതിൽ ഏതാണ് തങ്ങളുടെ അക്കൗണ്ട് എന്നോ ഏത് അക്കൗണ്ടിൽ ക്ലിക്ക് ചെയ്യണമെന്നോ അറിയില്ല. അങ്ങനെയുള്ളവർക്ക് ഇവ രണ്ടും എന്താണെന്ന് മനസിലാക്കേണ്ടേ?\nവ്യത്യസ്ത തരത്തിലുള്ള ഉപയോക്താക്കളുടെ സാമ്പത്തിക ആവശ്യങ്ങൾ പരിഹരിക്കുന്നതിനും വ്യത്യസ്ത ഉദ്ദേശ്യങ്ങൾ നിറവേറ്റുന്നതിനുമായി രൂപപെടുത്തിയിരിക്കുന്ന രണ്ട് തരം അക്കൗണ്ടുകളാണ് സേവിങ്സ് അക്കൗണ്ടും കറന്റ് അക്കൗണ്ടും. ഐസിഐസിഐ, ആക്സിസ് ബാങ്ക്, എസ്ബിഐ, കൊടക് മഹിന്ദ്ര ബാങ്ക് , എച്ച്ഡിഎഫ്സി ബാങ്ക്, സിറ്റിബാങ്ക്, യെസ് ബാങ്ക് തുടങ്ങി ഇന്ത്യയിലെ എല്ലാ മുൻനിര ബാങ്കുകളും കറന്റ് അക്കൗണ്ടുകളും സേവിംഗ്‌സ് അക്കൗണ്ടുകളും നൽകുന്നു. ഈ രണ്ട് അക്കൗണ്ടുകളും തമ്മിൽ വ്യത്യാസങ്ങളുണ്ട്. സേവിംഗ്‌സ് അക്കൗണ്ടും കറന്റ് അക്കൗണ്ടുകളും വ്യത്യസ്ത ആവശ്യങ്ങൾക്കായി രൂപകൽപ്പന ചെയ്‌തിരിക്കുന്നതും വ്യത്യസ്ത സവിശേഷതകളുള്ളവയുമാണ്. ഈ അക്കൗണ്ടുകൾ ഓരോന്നും എന്തിനാണ് ഉപയോഗിക്കുന്നത് എന്നറിയാം.\nമികച്ച സാമ്പത്തിക അടിത്തറ കെട്ടിപ്പടുക്കുന്നതിനുള്ള ഏറ്റവും നല്ലൊരു മാർഗമാണ് സേവിങ്സ് അക്കൗണ്ട്. സമ്പാദ്യശീലം വളർത്തുക എന്നതാണ് സേവിംഗ്സ് അക്കൗണ്ടിന്റെ പിന്നിലുള്ള പ്രധാന ആശയം. അതായത് നിങ്ങൾ ഒരു നിശ്ചിത തുക സമ്പാദിക്കാൻ ആഗ്രഹിക്കുന്നുണ്ടെങ്കിൽ. അല്ലെങ്കിൽ എല്ലാ മാസവും ശമ്പളത്തിൽ നിന്നും ഒരു നിശ്ചിത തുക മാറ്റിവെയ്ക്കണം എന്നുണ്ടെങ്കിൽ സേവിങ്സ് അക്കൗണ്ട് ആണ് തിരഞ്ഞെടുക്കേണ്ടത്. ഒരു സേവിംഗ്സ് അക്കൗണ്ട് ഒരു വ്യക്തിയ്ക്ക് തനിച്ചോ അല്ലെങ്കിൽ സംയുക്തമായോ ആരംഭിക്കാം. 4% മുതൽ 6% വരെയാണ് സേവിംഗ്സ് അക്കൗണ്ടുകളിൽ നിന്ന് ലഭിക്കുന്ന പലിശ നിരക്ക്. ചില പൊതുമേഖലാ ബാങ്കുകളില് 1000 രൂപയും സ്വകാര്യ ബാങ്കുകളില് 10,000 രൂപയും മിനിമം ബാലന്‍സ് നിലനിര്‍ത്തണം.\nകറന്റ് അക്കൗണ്ട് പൊതുവെ അറിയപ്പെടുന്നത് ബിസിനസ്സ് അക്കൗണ്ട് എന്നാണ്. കാരണം സ്ഥാപനങ്ങൾ, കമ്പനികൾ, പൊതു സംരംഭങ്ങൾ, ബിസിനസുകാർ തുടങ്ങിയ ഉപയോക്താക്കൾക്കാണ് കറന്റ് അക്കൗണ്ട് കൂടുതൽ അനുയോജ്യം. ഒരു കറന്റ് അക്കൗണ്ടിൽ ഒരു ദിവസത്തിൽ നിശ്ചിത ഇടപാടുകൾ മാത്രമേ നടത്താനാകൂ എന്ന നിബന്ധനയില്ല. കൂടാതെ കറണ്ട് അക്കൗണ്ടിനുള്ള മറ്റൊരു പ്രത്യേകതയാണ് ഓവർ ഡ്രാഫ്റ്റ് സൗകര്യം. അതായത് നിങ്ങളുടെ അക്കൗണ്ടിൽ പണമില്ലാത്ത ഒരു അവസ്ഥ വന്നാലും ബാങ്ക് ലോൺ എന്ന രീതിയിൽ ഓവർ ഡ്രാഫ്റ്റ് ആയി പണം നൽകുന്നതാണ്. എന്നാൽ ഓവർ ഡ്രാഫ്റ്റ് ഉപയോഗിക്കുന്നതിന് ബാങ്ക് ഒരു നിശ്ചിത തുക പലിശ ഈടാക്കുന്നതാണ്.\nനിങ്ങൾ ഓവർ ഡ്രാഫ്റ്റ് സൗകര്യം ഉപയോഗപ്പെടുത്തിയാൽ അക്കൗണ്ടിൽ ലഭിച്ചിട്ടുള്ള ചെക്ക് മാറുന്നതിന് സമയം എടുത്താലും അത് മറ്റേതെങ്കിലും സപ്ലയറിൽ നിന്നും എടുത്ത് ബാങ്ക് ബാലൻസ് ചെയ്യുന്നതാണ്. ഇതുകൊണ്ടൊക്കെ തന്നെയാണ് കറന്റ് അക്കൗണ്ട് ബിസ്സിനസ്സ് അക്കൗണ്ട് എന്നറിയപ്പെടുന്നത്. കറന്റ് അക്കൗണ്ടിൽ എത്തുന്ന തുകയ്ക്ക് ബാങ്ക് പലിശയൊന്നും നൽകുന്നില്ല. അതുപോലെ ഇടപാടുകൾക്ക് പരിധിയുമില്ല. അതിനാൽ ദിവസേന ബിസിനസ്സ് ഇടപാടുകൾ നടത്തുന്നവർക്ക് കറന്റ് അക്കൗണ്ട് വളരെ ഉപയോഗപ്രദമാണ്.\nഒരു സംരംഭം അല്ലെങ്കിൽ കമ്പനി നടത്തുന്ന വ്യക്തിയാണ് നിങ്ങൾ എങ്കിൽ തീർച്ചയായും കറണ്ട് അക്കൗണ്ട് ഉപയോഗപ്പെടുത്തുക. അതായത് പതിവായി ഇടപാടുകൾ നടക്കുന്ന അക്കൗണ്ടുകളാണ് കറണ്ട് അക്കൗണ്ടുകൾ എന്ന് ചുരുക്കം. തുടർച്ചയായുള്ള ഇടപാടുകൾ നടത്തേണ്ട സന്ദർഭങ്ങളിൽ കറണ്ട് അക്കൗണ്ട് ആണ് ആരംഭിക്കേണ്ടത്. ഒരു ബിസിനസ് നടത്തുന്ന വ്യക്തിയ്ക്ക് ഉപഭോക്താവുമായും വിതരണക്കാരുമായുമൊക്കെ പലവിധ പണമിടപാടുകൾ പതിവായി നടത്തേണ്ടി വരും.\nഒരു സേവിംഗ്സ് അക്കൗണ്ട് കറന്റ് അക്കൗണ്ടിൽ നിന്ന് പല തരത്തിലും വ്യത്യാസപ്പെട്ടിരിക്കുന്നു. ഈ രണ്ട് അക്കൗണ്ടുകളും ഉപയോക്താവിന്റെ വ്യത്യസ്‌ത സാമ്പത്തിക ആവശ്യങ്ങളെ നിറവേറ്റുന്നു. ഒരു സേവിംഗ്‌സും കറന്റ് അക്കൗണ്ടും തമ്മിൽ വേർതിരിച്ചറിയാൻ സഹായിക്കുന്ന ചില പ്രധാന കാര്യങ്ങൾ ഇതാ.\nസമ്പാദ്യത്തെ പ്രോത്സാഹിപ്പിക്കുന്നതിനായിട്ടാണ് സേവിംഗ്സ് അക്കൗണ്ട് രൂപകൽപ്പന ചെയ്തിട്ടുള്ളത്. എന്നാൽ, ദിവസേനയുള്ള ഇടപാടുകൾ സുഗമമാക്കുന്നതിന് രൂപകൽപ്പന ചെയ്തിട്ടുള്ളതാണ് കറന്റ് അക്കൗണ്ട്.\nആർക്കാണ് സേവിങ്സ് അല്ലെങ്കിൽ കറന്റ് അക്കൗണ്ടുകൾ ആവശ്യമുള്ളത്?\nസ്ഥിരമായ വരുമാനം നേടുന്ന ഏതൊരു വ്യക്തിക്കും സേവിങ്സ് അനുയോജ്യമായിരിക്കും. ഉദാഹരണം ശമ്പളമുള്ള ജീവനക്കാർക്ക് സേവിങ്സ് അക്കൗണ്ട് മികച്ച ഓപ്ഷൻ ആണ്. ഭാവിയിലേക്ക് സാമ്പത്തിക ലക്ഷ്യങ്ങളുള്ളവർക്കും ഇത്തരത്തിലുള്ള അക്കൗണ്ട് അനുയോജ്യമാണ്. ബിസിനസുകാർ, സ്ഥാപനങ്ങൾ, കമ്പനികൾ, ഓർഗനൈസേഷനുകൾ, പൊതുമേഖലാ സ്ഥാപനങ്ങൾ മുതലായവ മുഖേന ഇടയ്ക്കിടെ പണമിടപാടുകൾ നടത്തേണ്ട ആവശ്യമുള്ള വ്യക്തികൾക്കാണ് കറന്റ് അക്കൗണ്ട് കൂടുതൽ അനുയോജ്യം.\nസേവിംഗ്സ് അക്കൗണ്ടുകൾക്ക് ബാങ്കുകൾ സാധാരണയായി ഇടപാടുകൾക്ക് പരിധി നിശ്ചയിച്ചിട്ടുണ്ട്. ഒരു സേവിംഗ്സ് അക്കൗണ്ട് ഉടമയ്ക്ക് ഒരു മാസത്തിൽ നടത്താനാകുന്ന പരമാവധി ഇടപാടുകൾക്ക് ബാങ്കുകൾ പരിധി നിശ്ചയിക്കും.3മുതൽ5വരെ ഇടപാടുകൾക്ക് സാധാരണയായി ബാങ്കുകൾ ഒരു ചാർജും ഈടാക്കാറില്ല. എന്നാൽ പരിധിക്കു മുകളിൽ ഇടപാടുകൾ ഉണ്ടായാൽ ഒന്നുകിൽ ബാങ്കുകൾ ചാർജ് ഈടാക്കും. അല്ലെങ്കിൽ ആ മാസത്തെ തുടർന്നുള്ള ഇടപാടുകൾ നിർത്തിവെക്കും. കറന്റ് അക്കൗണ്ടുകൾക്ക് ഇടപാടുകൾ നടത്തുന്നതിൽ ബാങ്കുകൾ പരിധി നിശ്ചയിച്ചിട്ടില്ല കറന്റ് അക്കൗണ്ടുകൾ പ്രാഥമികമായി ഇടയ്ക്കിടെയുള്ള ഇടപാടുകൾ നടത്തുന്നതിന് വേണ്ടി രൂപപ്പെടുത്തിയതാണ് എന്നതാണ് ഇതിന്റെ കാരണം.\nനിങ്ങൾ സേവിംഗ്സ് അക്കൗണ്ട് ആണ് ആരംഭിക്കുന്നത് എങ്കിൽ ബാങ്ക് നിങ്ങൾക്ക് മുൻകൂട്ടി നിശ്ചയിച്ചത് പ്രകാരം4ശതമാനം മുതൽ6ശതമാനം വരെ പലിശ നൽകും. സേവിംഗ്സ് അക്കൗണ്ടുകളിൽ ഇടപാടുകൾക്ക് പരിധി ഉള്ളതിനാൽ ഒരു നിശ്ചിത കാലയളവിൽ കൂടുതൽ പണം അക്കൗണ്ടിലേൽ സൂക്ഷിക്കുന്നത് എളുപ്പമാണ്. കറന്റ് അക്കൗണ്ടുകളിൽ എത്തുന്ന പണത്തിനു ബാങ്കുകൾ സാധാരണയായി പലിശയൊന്നും നൽകുന്നില്ല. ഇടപാടുകൾക്ക് പരിധി നിശ്ചയിക്കാത്തതാണ് ഇതിനു കാരണം.\nമിനിമം ബാലൻസ് എന്നാൽ നിങ്ങളുടെ അക്കൗണ്ടിൽ എപ്പോഴും ഉണ്ടായിരിക്കേണ്ട ഏറ്റവും കുറഞ്ഞ തുകയാണ്. അത് അക്കൗണ്ട് ഡീ-ആക്ടിവേറ്റ് ചെയ്യുന്നതിൽ നിന്നും അല്ലെങ്കിൽ മൈനസ് ബാലൻസിലേക്ക് എത്തുന്നതിൽ നിന്നും തടയും. സേവിംഗ്സ് അക്കൗണ്ടുകൾക്ക് മിനിമം ബാലൻസ് പൊതുവെ കുറഞ്ഞ തുകയായിരിക്കും. എന്നാൽ, കറന്റ് അക്കൗണ്ടുകൾക്ക് താരതമ്യേന ഉയർന്ന തുക മിനിമം ബാലൻസായി നിലനിർത്തേണ്ടതായി വരാറുണ്ട്.


വ്യാജ ഡോക്ടര് പിടിയില് ~ kuttikkattoor news live.\nകുറ്റിക്കാട്ടൂര് : 30 വര്‍ഷത്തോളമായി ആയുര്‍വേദ, ഹോമിയോ, യൂനാനി ചികിത്സ നടത്തുന്ന വ്യാജന് പിടിയില്. പുത്തൂര്‍മഠം സ്വകാര്യ കെട്ടിടത്തിനു മുകളില് ഷാഫി ഫാര്‍മസി എന്നപേരില് ക്ളിനിക് നടത്തുന്ന പൂവാട്ട്പറമ്പ് പൂളപ്പറമ്പ് മുഹമ്മദ് മുസ്തഫ കുഞ്ഞിതങ്ങളാണ് (56) പൊലീസ് പിടിയിലായത്.രഹസ്യ വിവരത്തെ തുടര്‍ന്ന് കണ്‍ട്രോള് റൂം എ.സി. ജോസി ചെറിയാന്‍െറ നേതൃത്വത്തിലുള്ള ഷാഡോ പൊലീസ് പിടികൂടി നല്ലളം പൊലീസിന് കൈമാറുകയായിരുന്നു.1983 മുതല് ഇയാള് പുത്തൂര്‍മഠത്തില് ചികിത്സ നടത്തിവരുകയായിരുന്നു. ആയുര്‍വേദ, ഹോമിയോ, യൂനാനി മരുന്നുകള്‍ക്കൊപ്പം ഏലസുകളും മന്ത്ര തകിടുകളും ഉറുക്കും രോഗികള്‍ക്ക് നല്‍കിയതായി പൊലീസ് പറഞ്ഞു. പിടികൂടിയപ്പോള്, 2006ല് പട്നയില് നിന്ന് ലഭിച്ച ഇലക്ട്രോ ഹോമിയോപ്പതിക് ബോഡിന്‍െറ സര്‍ട്ടിഫിക്കറ്റാണ് ഇയാള് അന്വേഷണ ഉദ്യോഗസ്ഥരെ കാണിച്ചത്. ഈ സര്‍ട്ടിഫിക്കറ്റിന് കേരളത്തില് അംഗീകാരമില്ളെന്ന് നല്ലളം എസ്.ഐ കെ.എ. ജോസ് പറഞ്ഞു.ബോര്‍ഡില് ഡോക്ടര് എന്ന് എഴുതിവെച്ച ഇയാള് എസ്.എസ്.എല്.സി പോലും പാസായിട്ടില്ലത്രേ. ബി.ഇ.എം.എച്ച്. രജിസ്ട്രേഷന് എഴുതിച്ചേര്‍ത്ത ബോര്‍ഡില് ചില ഡിഗ്രികള് എഴുതി പിന്നീട് സ്റ്റിക്കറൊട്ടിച്ച് മറച്ച നിലയിലാണ്.\nപോസ്റ്റ് ചെയ്തത് Kuttikkattoor News Live. ല് Thursday, November 10, 2011


കുട്ടികൾക്ക് നൽകാം ഒരു സ്പൂൺ നെയ്യ് – East Coast Daily Malayalam\nFeb 25, 2019, 08:09 pm IST\nധാരാളം പോഷകഗുണങ്ങൾ അടങ്ങിയ ഒന്നാണ് നെയ്യ്. കുട്ടികൾക്ക് ദിവസവും ഒരു സ്പൂൺ നെയ്യ് കൊടുക്കണമെന്നാണ് ഡോക്ടമാർ പറയുന്നത്. കാരണം, കുട്ടികളുടെ പ്രതിരോധശേഷി വർധിക്കാൻ ഏറ്റവും നല്ല മരുന്നാണ് നെയ്യ്. എല്ലുകളുടെ വളര്‍ച്ചക്ക് ഏറെ നല്ലതാണ് നെയ്യ്. കുട്ടിയുടെ ശരീരത്തിന് ബലവും ശക്തിയും നല്‍കുന്നതോടൊപ്പം തന്നെ മസിലുകള്‍ക്ക് കരുത്തും നൽകുന്നു. ഭാരം കുറവുള്ള കുട്ടികൾക്ക് ദിവസവും ഒരു സ്പൂൺ നെയ്യ് നൽകാം. മറ്റു കൃത്രിമ ഭക്ഷണവസ്തുക്കള് ഒഴിവാക്കി നെയ്യ് ശീലമാക്കിയാല് ആരോഗ്യകരമായ രീതിയില് കുട്ടികളുടെ തൂക്കം വര്‍ധിക്കും. കുഞ്ഞുങ്ങളുടെ ബുദ്ധിവളർച്ചയ്ക്ക് നല്ലൊരു പ്രതിവിധിയാണ് നെയ്യ്.\nമിക്ക കുട്ടികൾക്കും മലബന്ധ പ്രശ്നം ഉണ്ടാകാറുണ്ട്. മലബന്ധ പ്രശ്നം അകറ്റാൻ ദിവസവും രാവിലെ ഒരു സ്പൂൺ നെയ്യ് കഴിക്കുന്നത് ഗുണം ചെയ്യും. കുട്ടികൾക്ക് പറ്റുമെങ്കിൽ വീട്ടിലുണ്ടാക്കുന്ന നെയ്യ് നൽകാൻ ശ്രമിക്കുക. വീട്ടില് തന്നെയുണ്ടാക്കുന്ന നെയ് ആണെങ്കില് അവ ‘ഫാറ്റ് സൊല്യുവബിള് ആസിഡു’കളാലും ആരോഗ്യകരമായ ‘ഫാറ്റി ആസിഡു’കളാലും സമ്പുഷ്ടമായിരിക്കും. ജലദോഷം, ചുമ, കഫക്കെട്ട് കുട്ടികളെ ബാധിക്കുന്ന പതിവു പ്രശ്നങ്ങളാണ്. ഇതിനുള്ള നല്ലൊരു പരിഹാരം കൂടിയാണ് നെയ്യ്. നെയ്യില് വെളുത്തുള്ളി മൂപ്പിച്ചു നല്‍കുന്നത് ജലദോഷം മാറാന് ഏറെ നല്ലതാണ്. നെയ്യില് ധാരാളം ആന്റിഓക്സിഡന്റുകളും അടങ്ങിയിട്ടുണ്ട്.\nപെട്ടെന്ന് ദഹിക്കുന്ന ഒരു നല്ല ഭക്ഷണവസ്തുവാണ് നെയ്യ്. ഇത് ഗ്യാസ്, അസിഡിറ്റി പ്രശ്നങ്ങള്‍ക്കെല്ലാം പരിഹാരമാണ്. കുട്ടികളുടെ ചര്‍മത്തില് നെയ്യ് ഉപയോഗിച്ച് മസാജ് ചെയ്യുന്നത് നല്ലതാണ്. ഇത് ചര്‍മത്തിലെ ചൊറിച്ചില്, അലര്‍ജി തുടങ്ങിയ പ്രശ്നങ്ങള് അകറ്റും. എക്സീമ പോലുള്ള ചര്‍മരോഗങ്ങള്‍ക്കുള്ള നല്ലൊരു പ്രതിവിധി കൂടിയാണ് നെയ്യ്.\nഅഞ്ച് വിമാനത്താവളങ്ങളും അദാനി ഗ്രൂപ്പിന് ലഭിച്ചത് തികഞ്ഞ അഴിമതി- സി.പി.ഐ (എം)\nഓസ്‌കാര് നിറവില് ഇന്ത്യന് പശ്ചാത്തലത്തില് നിര്‍മിച്ച ഡോക്യൂമെന്ററി


ഓഫീസിൽ വിഷ്ടിയുടെ നിലനിൽപ്പ് നാൾക്കുനാൾ മോശമായിവന്നു. എന്തുചെയ്താലും കുറ്റം എന്ന സ്ഥിതിയിലെത്തി. ചെയ്യുന്ന പണിക്കോ കുറവില്ലതാനും. ആമിയോടു സങ്കടം പറഞ്ഞെങ്കിലും അവർ നിസ്സഹായയായിരുന്നു.\nആമി പറഞ്ഞു മനസ്സിലാക്കാൻ ശ്രമിച്ചില്ലെന്നല്ല. ജോലിസ്ഥലത്ത് ഇതെല്ലാം സാധാരണം. താത്‌കാലികമെന്നു വിചാരിച്ചു സമാധാനിക്കണം. ലോകം തേൻകുടമാണെന്നും ലോകത്തുള്ളവരെല്ലാം തേൻതുള്ളികളാണെന്നും മിഥ്യാബോധമരുത്. ക്ഷമിക്കണം കുറെ നാൾ. എല്ലാം ശരിയാകും. ഞങ്ങളും പറഞ്ഞുനോക്കി.\nവിഷ്ടിയുടെ സങ്കടം ഞങ്ങൾ തൊട്ടറിഞ്ഞു. മാർസൽപറയുന്ന ജോലിയെല്ലാം പറയുന്നപോലെ ചെയ്തുകൊടുക്കുന്നുണ്ട്. എന്നിട്ടും തൃപ്തിയില്ലെങ്കിലോ? ഒരു നല്ല വാക്കു കേട്ടിട്ട് നാളെത്രയായി. ആർക്കുവേണ്ടി ഇതെല്ലാം സഹിക്കുന്നു?\nവിഷ്ടി സ്വയംവിമർശനത്തിനൊരുങ്ങിഃ ഇന്നേവരെ താൻ ഒന്നാന്തരം സഹായിയായിരുന്നു. എല്ലാവർക്കും അതറിയാം. തനിക്കുമതറിയാം. ഒരാഴ്‌ചകൊണ്ട് താനാകെ മാറിപ്പോകുമോ? താൻ ചെയ്യുന്നതിൽ തെറ്റുണ്ടെങ്കിൽ തിരുത്താം. തെറ്റെവിടെ?\nഒരു പണി മുഴുമിക്കുംമുമ്പ് മറ്റൊരു പണി കൊടുക്കും മാർസൽ. അതാദ്യം ചെയ്യാൻ ആജ്ഞാപിക്കും. അതു ചെയ്തുകൊണ്ടിരിക്കുമ്പോൾ ആദ്യത്തേത് ആവശ്യപ്പെടും. ഓഫീസിലേക്കോടാൻ പറയും. തിരിച്ചുവരുമ്പോൾ ചോദിക്കും എവിടെ പോയിരുന്നെന്ന്. എന്തുചെയ്താലും ചെയ്തില്ലെങ്കിലും പഴി തന്നെ. ഇതാരോടുള്ള പകപോക്കലാണാവോ. മിനിറ്റുവച്ചു മനസ്സുമാറും. അതിനേറ്റുതുള്ളാൻ ഇനി തന്നെ കിട്ടില്ല. അവളെന്തോ ഉറച്ച മട്ടായിരുന്നു.\nആമിയും എന്തോ കണക്കുകൂട്ടുകയായിരുന്നു. അപ്രതീക്ഷിതമായാണ് ആമി രാജിക്കത്തു കൊടുത്തത്. ഇനിയിതു ചുമക്കാൻ വയ്യ. തന്റെപേരിൽ മറ്റുള്ളവർ കഷ്ടപ്പെടേണ്ട. സുഖിക്കുകയും വേണ്ട. തനിക്കു ജീവിക്കാൻ ഈ ജോലി വേണമെന്നില്ല. ആരുടെയും കാൽക്കീഴിൽ ജീവിക്കാൻ വയ്യ.\nസ്വന്തം നിലയിൽ ലോകാരോഗ്യസംഘടനയ്‌ക്ക് ഉപദേശികയായി വീട്ടിലിരുന്നു പണിയെടുക്കാൻ ആമി ഏർപ്പാടുണ്ടാക്കി.\nകൂടെയുള്ളവർക്കെന്നപോലെ ജൂലിക്കും എനിക്കും ആമിയുടെ വേർപാട് ദുഃഖമുണ്ടാക്കി. വിഷ്ടിയായിരുന്നു ഏറ്റവും വ്യസനിച്ചത്.\nലെമോസ് വരുന്നതുവരെ കാക്കാൻ അവളെക്കൊണ്ടുമായില്ല. അവളാകെ പൊട്ടിത്തെറിച്ചു. സഹികെട്ട് മാർസലിനോട് രണ്ടുവാക്കു പറഞ്ഞെന്നറിഞ്ഞു. മാർസൽ കലിതുള്ളി. കലാശം ചവിട്ടി. വെറും കരാർജോലിക്കാരിയെ പിരിച്ചയക്കാൻ ചട്ടംകെട്ടി.\nവിഷ്ടി ഒരു മാഞ്ചുവട്ടിൽപോയി ഇരുന്നു. അന്നവൾ ആദ്യമായി കരയുന്നതു കണ്ടു.\nവൈകുന്നേരം ഞങ്ങളെ കാണാൻ വിഷ്ടി പതിവില്ലാതെ വന്നു. മുഖത്താകെ ംലാനത. കണ്ണുകൾ കലങ്ങിയിരുന്നു. കയ്യിൽ കുറെ റോസാപ്പൂക്കൾ.\n“ഇത് ഫ്രെഡിക്കുട്ടന്. ഇത് നാസർപയ്യന്. ഇത് ജൂലിക്ക്. ഇത് സ്വാമിക്ക്.” വിഷ്ടി എങ്ങിനെയോ പറഞ്ഞൊപ്പിച്ചു.\nഅവൾ ഞങ്ങളെ ഒന്നിച്ചു വട്ടംവാരിപ്പിടിച്ചു. “ഞാനും ജോലി വിടുന്നു. നാളെത്തൊട്ടു വരില്ല.”\nഎന്തെങ്കിലും പറയുംമുമ്പ് അവളോടിപ്പോയി.\nജൂലി ബാഗുമെടുത്ത് തിരക്കിട്ടിറങ്ങി. വഴിക്കു കൈലേസുതപ്പുന്നതു കണ്ടു. നാസർ മേശമേൽ തലതാഴ്‌ത്തിയിരുന്നു. ഫ്രെഡിയുടെ കൂടെ ഞാനും മെല്ലെ കാറിൽ കയറി. എന്നെ വീട്ടിലിറക്കി യാത്രപോലും പറയാതെ ഫ്രെഡി വണ്ടി തിരിച്ചു.\nഒന്നുരണ്ടാഴ്‌ച കഴിഞ്ഞിരിക്കണം. നാസറാണു ഫോണെടുത്തത്. വിഷ്ടിയായിരുന്നു. ഒരു വിനോദസഞ്ചാരക്കപ്പലിൽ ജോലികിട്ടി. ലക്ഷ്വറി ലൈനർ ഒന്നുരണ്ടുനാൾക്കകം തുറമുഖം വിടും. ആസ്ര്തേലിയക്കാണ്. രണ്ടുമൂന്നുമാസം കഴിയും തിരിച്ചെത്താൻ. വരുന്നത് ഇന്ത്യ വഴിയാണ്. സ്വാമിയെ അറിയിക്കണം.\nആയിരത്തിലധികം യാത്രക്കാരെക്കയറ്റി ലോകത്തിലെ മികച്ച വിശ്രമകേന്ദ്രങ്ങളിലേക്കു കടൽയാത്രനടത്തി തിരിച്ചുകൊണ്ടുവരുന്ന പടുകൂറ്റൻ കപ്പലുകൾ. കരീബിയൻനാടുകളിൽ അവ സുലഭമാണ്. അവയിൽ ഇല്ലാത്ത സുഖസൗകര്യങ്ങളില്ല. പഞ്ചനക്ഷത്രഹോട്ടലുകളെ ഒരുപടി കടത്തിവെട്ടുന്ന മുറികൾ. പലേതരം റസ്‌റ്റോറന്റുകൾ. കളികൾക്കും വ്യായാമത്തിനുമുള്ള ക്ലബ്ബുകൾ. മദ്യശാലകൾ. ഡാൻസ് മുറികൾ. നീന്തൽകുളങ്ങൾ. കാസിനോകൾ. ആസ്പത്രികൾ. ചിലതിൽ പൂന്തോട്ടങ്ങൾവരെ ഒരുക്കിയിട്ടുണ്ടാവും. മാസക്കണക്കിന് വിശ്രമയാത്ര നടത്തുന്നവരുണ്ട്. പലേ ദേശക്കാർ. പലേ ഭാഷക്കാർ. താരതമ്യേന ചെലവുകുറഞ്ഞ പരിപാടിയാണിത്. വൃദ്ധരും ചെറുപ്പക്കാരും ഒരുപോലെ ആസ്വദിക്കുന്നു ഇത്തരം യാത്രകൾ. തിരക്കില്ല. തിടുക്കമില്ല. വേവലാതിയില്ല. കടലിന്റെ കാണാപ്പുറങ്ങളിൽ ഓർമകൾക്കു ചൂണ്ടയിടാം. പുത്തൻസ്വപ്നങ്ങൾക്കു വലവീശാം.\nകപ്പൽജോലിക്കാർക്കു പക്ഷെ പിടിപ്പതു പണിയാണ്. രാവില്ല. പകലില്ല. യാത്രയുടെ സുരക്ഷനോക്കി യാത്രക്കാരുടെ സുഖമറിഞ്ഞ് വിശ്രമമില്ലാത്ത നാളുകൾ. കപ്പിത്താൻതൊട്ട് കുശിനിക്കാരൻവരെ ജാഗരൂകരായിരിക്കണം. ഒരു കൈപ്പിഴ മതി സ്വപ്നക്കൊട്ടാരം തകർന്നു തരിപ്പണമാവാൻ.\nആതിഥ്യവിഭാഗത്തിലാണ് വിഷ്ടി ചേർന്നത്. ഓരോരുത്തരുടെയും പേരുവിവരങ്ങളും മുറിനമ്പറുകളും ഇഷ്ടാനിഷ്ടങ്ങളും ചെലവിനങ്ങളും കംപ്യൂട്ടറിലിട്ട് ആവശ്യാനുസരണം വിശദാംശങ്ങളും നിർദേശങ്ങളും നൽകണം. യാത്രക്കാരുടെ ആവശ്യങ്ങളും പരാതികളും സ്വരൂപിച്ച് നിർദിഷ്ട വിഭാഗങ്ങളെ അറിയിക്കണം. അതിഥികൾക്കും ആതിഥേയർക്കുമിടയിൽ കാണാക്കണ്ണിയായി പ്രവർത്തിക്കണം.\nആദ്യാവേശത്തിൽ വിഷ്ടി മതിമറന്നുതുള്ളി. പിന്നെപ്പിന്നെ പണിത്തിരക്കു കൂടിയപ്പോൾ ഒട്ടൊന്നന്ധാളിച്ചു. വൈകാതെ ആത്മവിശ്വാസം വീണ്ടെടുത്തു. കഠിനാധ്വാനം അവൾക്കൊരു കടമ്പയല്ലല്ലോ.\nഒഴിവുസമയം അവൾ കപ്പൽത്തട്ടിൽ കഴിച്ചുകൂട്ടി. കൈവരിയിൽ കയ്യൂന്നി കടലിൽ കണ്ണുംപൂഴ്‌ത്തി കഴിഞ്ഞകാലത്തെക്കുറിച്ചോർത്തു. ഒരു നൂറ്റാണ്ടിനുമുമ്പ് തന്റെ പിതാമഹർ കിഴക്കുനിന്നു പടിഞ്ഞാറോട്ടു നീന്തി. എന്നെന്നേക്കുമായി. ഇന്നിതാ താൻ പടിഞ്ഞാറുനിന്ന് കിഴക്കോട്ടേക്ക്. താൽക്കാലികമായെങ്കിലും. അവരുടെ യാത്രയും തന്റെ യാത്രയുംതമ്മിൽ എന്തൊരന്തരം!\nയാത്രക്കാരെല്ലാം നല്ല ഉന്മേഷത്തിലായിരുന്നു. നീലാകാശം. നീലക്കടൽ. ഇളംവെയിൽ. ഇളംതെന്നൽ. കൊച്ചോളങ്ങൾ. കടൽകാക്കകൾ കാഹളമൂതി. കടൽമീനുകൾ കുണുങ്ങിയൊളിച്ചു. കടൽപരപ്പിനെ ഒരു ചാട്ടുളിയെന്നോണം കീറിമുറിച്ചുകൊണ്ട് കപ്പൽ നീങ്ങി.\nഉപ്പുകാറ്റിൽ ഉന്മാദംകൊണ്ട യാത്രികർ. അവർ ഓരോരുത്തരും ഓരോ ചിന്തയിൽ. യാനപാത്രത്തിൽ ഇറക്കിവച്ച ഒരുപറ്റം ശരീരങ്ങൾ. അവരൊന്നായൊഴുകുന്നു. ഒന്നൊന്നായ് പിരിയുന്നു. അവരുടെ മനസ്സോ ഒന്നൊന്നായ് വിരിയുന്നു. ആഴിയുടെ അന്തതയിൽ ഒരു ബിന്ദു. അതിൽ നിഴലിക്കുന്നതോ ഒരു പ്രപഞ്ചം.


ആര്യങ്കാവ് ധർമ്മശാസ്താക്ഷേത്രം - വിക്കിപീഡിയ\nപരശുരാമൻ പ്രതിഷ്ഠനടത്തിയ അഞ്ചുധർമ്മശാസ്താക്ഷേത്രങ്ങളിൽ ഒരെണ്ണമെന്നു് കരുതപ്പെടുന്ന ക്ഷേത്രമാണു് ആര്യങ്കാവ് ധർമ്മശാസ്താക്ഷേത്രം. കൊല്ലം തിരുമംഗലം ദേശീയ പാതയുടെ ഓരത്ത് 35 അടി താഴ്ചയിലാണ് ക്ഷേത്രം. ഈ ക്ഷേത്രത്തിൽ കിഴക്കോട്ട് ദർശനമായ കൗമാര ശാസ്താവാണ് പ്രതിഷ്ഠ. ക്ഷേത്രത്തിലേക്കുള്ള പടവുകൾ പകുതിയിറങ്ങുമ്പോൾ ഇടത്തുവശത്തായി അയ്യപ്പന്റെ കാവൽദൈവങ്ങളായ കറുപ്പസ്വാമിയേയും കറുപ്പായി അമ്മയേയും പതിഷ്ഠിച്ചിട്ടുണ്ട്. പടികൾ അവസാനിക്കുന്നതിനു മുൻപിലായി ഒറ്റക്കല്ലിൽ തീർത്ത തൃക്കല്യാണ മണ്ഡപം. ദ്രാവിഡ നിർമ്മാണശൈലിയിൽ നിർമ്മിച്ചിരിക്കുന്ന പൊക്കമേറിയ തറയാണിത്. ക്ഷേത്രത്തിനു തൊട്ടടുത്തായി കല്ലടയാർ ഒഴുകുന്നു. നാലമ്പലത്തിനുള്ളിൽ പുരുഷന്മാർക്ക് പ്രവേശിക്കാം. എന്നാൽ ശബരിമലയിലേതുപോലെ ഇവിടെയും പത്തിനും 50നും മധ്യേ പ്രായമുള്ള സ്ത്രീകൾക്ക് നാലമ്പലത്തിനുള്ളിൽ പ്രവേശനമില്ല.\nധനുമാസത്തിലാണ് ഇവിടുത്തെ ഉത്സവം. ആര്യങ്കാവ് ക്ഷേത്രം കേരളം – തമിഴ്‌നാട് അതിർത്തിയിലായതിനാൽ നാലമ്പലത്തിനുള്ളിൽ മലയാളം ആചാരവും ഉത്സവത്തിന് തമിഴ് ആചാരവുമാണ്. ഉത്സവത്തിന്റെ എട്ടാം ദിവസമാണ് തൃക്കല്യാണം.\nകൊല്ലം ജില്ലയിലെ പത്തനാപുരം താലൂക്കിലുള്ള ആര്യങ്കാവ് ശ്രീധർമ്മശാസ്താക്ഷേത്രത്തിൽ വർഷാവർഷം നടക്കുന്ന അപൂർവ്വചടങ്ങാണ് തൃക്കല്യാണം. *ക്ഷേത്രത്തിലെ മൂർത്തിയായ ശാസ്താവിന്റെ വിവാഹമാണിത്. വധു തമിഴത്തിയായ മാമ്പഴത്തറ ഭഗവതിയാണ്*.\n"https://ml.wikipedia.org/w/index.php?title=ആര്യങ്കാവ്_ധർമ്മശാസ്താക്ഷേത്രം&oldid=3067621" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 03:05, 31 ജനുവരി 2019.


paving stones kerala | kerala home landscaping stones\nPaving stones kerala\nമുറ്റത്തിന് ഭംഗി കൂട്ടാൻ വിരിക്കാം പലതരം കല്ലുകൾ… അറിയാം കല്ലുകളെ പറ്റി..\nമുറ്റത്തു കല്ലുവിരിക്കുന്നതു ഇന്ന് ഒരു ട്രെന്ഡായിക്കൊണ്ടിരിക്കുകയാണ്. ഭംഗിക്കൊപ്പം വൃത്തിയാക്കാനുള്ള സൗകര്യവുമാണ് ഇന്ന് ആളുകളെ ഇതിനു പ്രേരിപ്പിക്കുന്നത്. മഴവെള്ളത്തെ ഭൂമിയിലേക്ക് ഇരക്കുംവിധം നമുക്ക് കല്ലുകൾ വച്ച് കൊടുക്കാവുന്നതാണ്. കല്ലുകൾക്കിടക്കു പുല്ലോ അല്ലെങ്കിൽ പെബിൾസൊ ഇട്ടുകൊടുത്താൽ വെള്ളം താഴേക്ക് ഇറങ്ങി പോകാൻ സഹായിക്കും. കിണറിനോട് ചേർന്ന് പേവ്മെൻറ് ചെയ്യാതിരിക്കാൻ ശ്രദ്ധിക്കുക ഇത് കിണറ്റിലേക്ക് വെള്ളം താഴാൻ സഹായിക്കും. പലതരത്തിലുള്ള കല്ലുകൾ വിപണിയിൽ ലഭ്യമാണ്.\nപ്രകൃതിദത്ത കല്ലുകളിൽ പ്രധാനമാണ് ബാംഗ്ലൂർ സ്റ്റോൺ.ഈ സ്റ്റോൺ നാല് ഇഞ്ച് സ്ക്വയർ മുതൽ3x2അടിവരെ വലുപ്പത്തിൽ വെള്ള, ഗ്രേ എന്നീ നിറങ്ങളിൽ ഇത് ലഭ്യമാണ്. സ്ക്വയർ ഫീറ്റിന് 110 രൂപ മുതൽ വില വരും.\nഫ്ളൈയിംഡ് ഫിനിഷ് ഗ്രാനൈറ്റ്\nപരുക്കൻ ഫിനിഷാണ് ഇതിന്റെ പ്രത്യേകത.ഇതിന്റെ കനത്തിനനുസരിച്ചു മൂന്നു തരത്തിൽ ഇത് വിപണിയിൽ ലഭ്യമാണ്. ബോക്സ് കട്ട്, ഹാഫ് കട്ട്,ബോട്ടം ഫ്ളൈയിംഡ് എന്നിങ്ങനെയാണ് മൂന്നു തരാം. ഈ സ്റ്റോൺ നാല് ഇഞ്ച് സ്ക്വയർ മുതൽ5x2അടിവരെ വലുപ്പത്തിൽ വെള്ള, ഗ്രേ, കറുപ്പ്, മഞ്ഞ, പിങ്ക് എന്നീ നിറങ്ങളിൽ ഇത് ലഭ്യമാണ്. സ്ക്വയർ ഫീറ്റിന് 110 രൂപ മുതൽ വില വരും. ഇതിന്റെ നിറത്തിനനുസരിച് വിലവ്യത്യാസം വരാം.\nആന്ധ്രാപ്രേദേശിൽ നിന്നാണ് ഈ കല്ല് വരുന്നത്. ഈ സ്റ്റോൺ നാല് ഇഞ്ച് സ്ക്വയർ മുതൽ4x2അടിവരെ വലുപ്പത്തിൽ ഗ്രേ, പച്ച, മഞ്ഞ, എന്നീ നിറങ്ങളിൽ ഇത് ലഭ്യമാണ്. 30 mm, 40 mm, 50 mm എന്നീ കനത്തിൽ ഈ കല്ലുകൾ ലഭ്യമാണ്. സ്ക്വയർ ഫീറ്റിന് 65 രൂപ മുതൽ വില വരും. ഇതിന്റെ കനത്തിനനുസരിച്ചു വിലവ്യത്യാസം വരാം.\nകോബിൾ സ്റ്റോൺ ഹാൻഡ് കട്ട് , മെഷീൻ കട്ട് എന്നിങ്ങനെ രണ്ടു തരത്തിലാണ് നമുക് വിപണിയിൽ കിട്ടുന്നത്. നാല് ഇഞ്ച് സ്ക്വയർ മുതൽ വെള്ള, ഗ്രേ, കറുപ്പ്, മഞ്ഞ, പിങ്ക് എന്നീ നിറങ്ങളിൽ ഇത് ലഭ്യമാണ്. സ്ക്വയർ ഫീറ്റിന് 100 രൂപ മുതൽ വില വരും. ഇതിന്റെ നിറത്തിനനുസരിച് വിലവ്യത്യാസം വരാം. കൂടാതെ മെഷീൻ കട്ടിന് ഹാൻഡ് കട്ടിനേക്കാൾ രണ്ടു രൂപ കൂടുതലായിരിക്കും.\nനാടൻ കല്ലുകൾ ഗ്രേ, കറുപ്പ് എന്നീ നിറങ്ങളിൽ വിപണിയിൽ ലഭ്യമാണ്. എട്ടു മുതൽ 12 അടി വരെ നീളത്തിലും ഒൻപതു പത്തു അടി വരെ വീതിയിലുമാണ് ഈ കല്ല് ലഭിക്കുന്നത്. ഒരു കല്ലിനു ൮൫ രൂപ മുതൽ വിലയുണ്ട്.\nനാടൻ കല്ല് ബാംഗ്ലൂർ സ്റ്റോൺ ഇവയാണ് ഉറപ്പിൽ നല്ലത്. എന്നാൽ തണ്ടൂർ സ്റ്റോൺ ഒരുപരിധിയിൽ കൂടുതൽ ഭാരം താങ്ങില്ല. കല്ലുകൾ ഡ്രസ്സ് ചെയ്തു വിരിക്കുന്നതാണ് നല്ലതു. വിലകുറവിനായി ഡ്രസ്സ് ചെയ്യാത്തവ തിരഞ്ഞെടുക്കാതിരിക്കുക. അതുപോലെ തന്നെ ചെലവ് കുറയ്ക്കാനായി ചിപ്സിനുള്ളിൽ കല്ല് വിരിക്കുന്ന പതിവുണ്ട്. അങ്ങനെ ചെയ്താൽ കല്ല് ഇരുന്നു പോകാൻ സാധ്യതയുണ്ട്. ചിപ്സും പാറപൊടിയും കൂടി ചേർത്ത് ഗ്രൗട്ട് കലക്കി ഒഴിച്ച് അതിലാണ് കല്ലുകൾ വിരിക്കേണ്ടത്.


ധോണിയുടെ ആരാധകര്‍ക്ക് വയറു നിറയെ സൗജന്യ ഭക്ഷണം; ഇതാ ഒരു വ്യത്യസ്ത ഹോട്ടല് - Samakalika Malayalam\nധോണിയുടെ ആരാധകര്‍ക്ക് വയറു നിറയെ സൗജന്യ ഭക്ഷണം; ഇതാ ഒരു വ്യത്യസ്ത ഹോട്ടല്\nBy സമകാലിക മലയാളം ഡെസ്‌ക് | Published: 12th June 2019 04:28 PM |\nLast Updated: 12th June 2019 04:28 PM | A+A A- |\nകൊല്‍ക്കത്ത: നിങ്ങള് മുന് ഇന്ത്യന് ടീം നായകനും വെറ്ററന് വിക്കറ്റ് കീപ്പറുമായി മഹേന്ദ്ര സിങ് ധോണിയെ ആരാധിക്കുന്നുണ്ടോ. ഉണ്ടെങ്കില് ശംഭു ബോസിന്റെ ഈ റസ്‌റ്റോറന്റില് കയറി എന്തും കഴിക്കാം. ആരും നിങ്ങള്‍ക്ക് ബില് കൊണ്ടുവന്നു തരില്ല. കാരണം ഭക്ഷണം തികച്ചും സൗജന്യമാണ്.\nമഹേന്ദ്ര സിങ് ധോണിയുടെ കടുത്ത ആരാധകനായ ശംഭു ബോസ് പശ്ചിമ ബംഗാളിലെ അലിപുര്‍ദൗറിലാണ് ഈ റസ്‌റ്റോറന്റ് നടത്തുന്നത്. 32കാരനും തലയുടെ ആരാധകനുമായ ശംഭുവിന്റെ ഹോട്ടലിന്റെ പേര് 'എംഎസ് ധോണി ഹോട്ടല്' എന്നാണ്. ധോണിയെ ആരാധിക്കുന്നവര്‍ക്കെല്ലാം വയറു നിറയെ ഭക്ഷണം കഴിച്ച് ഒരു പൈസയും കൊടുക്കാതെ ഇറങ്ങിപ്പോകാം.\nഹോട്ടലിലേക്ക് കയറി കഴിഞ്ഞാല് ചുവരുകള് നിറയെ ധോണിയുടെ ചിത്രങ്ങളാണ്. ബംഗാളി ഭക്ഷണങ്ങള് കൂടുതലായി കിട്ടുന്ന ഒരു കുഞ്ഞ് റസ്റ്റോറന്റാണിത്.\nഈ വര്‍ഷത്തെ പൂജ മഹോത്സവം ആകുമ്പോള് ഹോട്ടല് തുടങ്ങിയിട്ട് രണ്ട് വര്‍ഷം തികയുകയാണെന്ന് ശംഭു പറയുന്നു. പലരും തന്റെ ഹോട്ടല് അന്വേഷിച്ചു കണ്ടെത്തി ഭക്ഷണം കഴിക്കാന് എത്താറുണ്ട്. ഈ ചുറ്റുവട്ടത്തുള്ള ആരോട് അന്വേഷിച്ചാലും അവര് റസ്‌റ്റോറന്റിനെ കുറിച്ച് വിശദമായി തന്നെ പറഞ്ഞു തരും. അത് കേട്ടു കഴിയുമ്പോള് നിങ്ങള്‍ക്ക് ഇവിടെ കയറി ഭക്ഷണം കഴിക്കാതെ പോകാന് സാധിക്കില്ലെന്നും ശംഭു അവകാശപ്പെട്ടു.\nചെറിയ പ്രായത്തില് തന്നെ തനിക്ക് ധോണിയെ വലിയ ഇഷ്ടമായിരുന്നുവെന്ന് ശംഭു പറയുന്നു. ധോണിക്ക് തുല്ല്യം ധോണി മാത്രമേയുള്ളു. അദ്ദേഹത്തിന്റെ വഴി, അദ്ദേഹത്തിന്റെ കളിക്കുന്ന ശൈലി ഇതൊക്കെ തന്നെ ആകര്‍ഷിച്ചു. ധോണി തനിക്കെന്നും പ്രചോദനമാണെന്നും അദ്ദേഹത്തില് നിന്ന് ഒരുപാട് കാര്യങ്ങള് പഠിച്ചതായും ശംഭു വ്യക്തമാക്കി.\ncricket ഹോട്ടല് ഇന്ത്യന് ടീം മഹേന്ദ്ര സിങ് ധോണി ആരാധകൻ


വില്ലന് പരിവേഷത്തില് ഷവര്‍മ; ഇറച്ചിയില് പ്രശ്‌നമായേക്കാവുന്നത് ആറിലധികം ബാക്ടീരിയകള് | Student dies of food poisoning after consuming shawarma in Kasaragod\nവില്ലന് പരിവേഷത്തില് ഷവര്‍മ; ഇറച്ചിയില് പ്രശ്‌നമായേക്കാവുന്നത് ആറിലധികം ബാക്ടീരിയകള്\nഡോ. എസ്.ഹരികൃഷ്ണൻ May 02, 2022 08:20 AM IST\nഭക്ഷണം മിച്ചം വന്നാല് അത് രണ്ടു മണിക്കൂറിനുള്ളില് തന്നെ ഫ്രിഡ്ജില് തണുപ്പിച്ചു സൂക്ഷിക്കണം\nചുരുക്കം ചില വൈറസുകളും പരാദങ്ങളും ഭക്ഷ്യവിഷബാധയ്ക്ക് കാരണമാകാറുണ്ട്\nകാസര്‍കോട്ട് ഷവര്‍മ കഴിച്ച് ഭക്ഷ്യവിഷബാധയേറ്റ് വിദ്യാര്‍ഥിനി മരണമടയുകയും ഒട്ടേറെ പേര്‍ക്ക് അസുഖം ബാധിച്ചതുമായ സംഭവം ഞെട്ടിക്കുന്നതും അത്യന്തം വേദനാജനകവുമാണ്. ചെറിയൊരു ഇടവേളയ്ക്കു ശേഷം ഷവര്‍മയ്ക്ക് വീണ്ടും വില്ലന് പരിവേഷം കൈവന്നിരിക്കുകയാണ്. ഫാസ്റ്റ്ഫുഡ് സംസ്‌കാരം വ്യാപകമായ ഈ കാലത്ത് ചെറിയ തോതിലെങ്കിലും ഒരു ഭക്ഷ്യവിഷബാധ ഏല്‍ക്കാത്ത ആളുകള് ഉണ്ടാകില്ല. വയറുവേദന, വയറിളക്കം, ഛര്‍ദില്, പനി എന്നിവയിലേതെങ്കിലുമാകാം ഇവയുടെ പ്രാഥമിക ലക്ഷണങ്ങള്. കേടായതോ പഴകിയതോ ആയ ഭക്ഷണം, മലിനജലം, പാചകം ചെയ്യുന്ന ആളിന്റെ ശുചിത്വക്കുറവ് എന്നിവയിലേതെങ്കിലും ആകാം ഭക്ഷ്യവിഷബാധയ്ക്ക് കാരണം.\nമാംസാഹാരം നന്നായി പാകം ചെയ്താല്, അതായത് മാംസത്തിന്റെ ഉള്‍ഭാഗം 75 ഡിഗ്രി സെല്‍ഷ്യസിനു മുകളില് എത്തുന്ന വിധത്തില് പാകം ചെയ്താല് അണുക്കള് പൂര്‍ണമായും നശിക്കും. അതുപോലെ പാകം ചെയ്ത ഭക്ഷണം മിച്ചം വന്നാല് അത് രണ്ടു മണിക്കൂറിനുള്ളില് തന്നെ ഫ്രിഡ്ജില് തണുപ്പിച്ചു സൂക്ഷിക്കണം. അല്ലാത്ത പക്ഷം ബാക്റ്റീരിയകള് വളര്‍ന്നു തുടങ്ങുകയും അതു പിന്നീട് ഭക്ഷ്യവിഷബാധയ്ക്ക് കാരണമായിത്തീരുകയും ചെയ്യും. ഇത്തരത്തില് ഉയര്‍ന്ന താപനിലയില് പാകം ചെയ്യാന് സാധ്യത ഇല്ലാത്ത ഭക്ഷണവിഭവങ്ങള് ആയതിനാലാണ് ഷവര്‍മ, സാന്‍ഡ്‌വിച് എന്നിവ പൊതുവെ ഭക്ഷ്യവിഷബാധയ്ക്ക് കാരണമായിത്തീരുന്നത്.\nഭൂരിപക്ഷം പേരും നിയമം അനുസരിച്ചും ശാസ്ത്രീയമായും കടകള് നടത്തിപ്പൊരുന്ന നമ്മുടെ നാട്ടില് ചുരുക്കം ചില പുഴുക്കുത്തുകളും കണ്ടുവരുന്നുണ്ട്. തമിഴ്‌നാട്ടില്‍നിന്നും മറ്റും ബ്രോയിലര് കോഴികളെ വണ്ടിയില് കൊണ്ടുവരുമ്പോള് ചത്തുപോകുന്ന കോഴിയെപ്പോലും ഷവര്‍മയ്ക്കായി എടുക്കാന് ആളുണ്ടെന്ന വാര്‍ത്ത ഇടയ്ക്ക് നാം കണ്ടിരുന്നു. ഇതിന് 'സുനാമി ഇറച്ചി' എന്ന വിളിപ്പേരും ഉണ്ടത്രേ!.. ഭക്ഷ്യ സുരക്ഷാ ഉദ്യോഗസ്ഥര് പിടികൂടി നശിപ്പിച്ച പഴകിയ ഇറച്ചി കുഴിതോണ്ടി എടുത്ത ചരിത്രവും നമ്മുടെ നാട്ടില് വാര്‍ത്ത ആയിട്ടുണ്ട്. അതിനാല്‍ത്തന്നെ ഇത്തരം വിഷബാധകളും, മരണവും സംസ്ഥാനത്ത് ആദ്യ വാര്‍ത്തയല്ല.\nപഴകിയ മാംസത്തില് രൂപപ്പെടുന്ന ഇ-കോളി, സാല്‍മോണെല്ല, ലിസ്റ്റീരിയ, സ്റ്റഫയിലോ കോക്കസ്, ക്ലോസ്ട്രിഡിയം, ക്യാമ്പയിലോബാക്ടര് പോലുള്ള ബാക്റ്റീരിയകള് അത്യന്തം അപകടകാരികളാണ്. ഇതിന് പുറമെ ചുരുക്കം ചില വൈറസുകളും പരാദങ്ങളും ഭക്ഷ്യവിഷബാധയ്ക്ക് കാരണമാകാറുണ്ട്. ചിലപ്പോള് 'വില്ലന്' ഈ പറഞ്ഞ ഷവര്‍മ പോലും ആകണമെന്നില്ല. അതിന്റെ കൂടെ കിട്ടുന്ന സാലഡ്, മയോണൈസ്, അവിടെ ഉപയോഗിച്ച അഴുക്കുവെള്ളം എന്നിവയില് നിന്നേതിലെങ്കിലുമായേക്കാം അണുബാധ സംഭവിച്ചിട്ടുള്ളത്. ലാബ് പരിശോധനാ ഫലം ലഭിച്ചാല് മാത്രമേ ഭക്ഷ്യവിഷബാധയുടെ കൃത്യമായ ഉറവിടം പറയാന് സാധിക്കുകയുള്ളൂ.\nനമ്മുടെ നാട്ടില് ഭക്ഷ്യ സുരക്ഷാ നിയമങ്ങള് രൂപപ്പെട്ടിട്ടുണ്ടെങ്കിലും കൃത്യമായ ബോധവല്‍ക്കരണവും, പരിശോധനകളും ഈ മേഖലയില് അത്യാവശ്യമാണ്.\nകേരള വെറ്ററിനറി പബ്ലിക് ഹെല്‍ത്ത് വിംഗ് രൂപീകരിക്കുകയും, ശാസ്ത്രീയ അറവുശാലകള് സ്ഥാപിക്കുകയും, ഫുഡ് സേഫ്റ്റി ഓഫീസുകള് ബ്ലോക്ക് തലത്തിലെങ്കിലും ആരംഭിക്കേണ്ടതും കാലഘട്ടത്തിന്റെ ആവശ്യമാണ്. അതോടൊപ്പം നേരായ മാര്‍ഗ്ഗത്തിലൂടെ കച്ചവടം നടത്തുന്ന സ്ഥാപനങ്ങളും, കോഴിക്കര്‍ഷകരും, വിതരണക്കാരും ഇത്തരം പുഴുക്കുത്തുക്കളെ പുറത്ത്‌കൊണ്ടുവരാന് മുന്‍കൈ എടുക്കുകയും വേണം.\nEnglish summary: Student dies of food poisoning after consuming shawarma in Kasaragod\ndpi3fghrb93qqkf27tbkuld2c https-www-manoramaonline-com-karshakasree-features video-component


പോപ്പുലര് ഫിനാന്‍സ് തട്ടിപ്പ്; തോമസ് ഡാനിയേലിന് ഹൈക്കോടതി ജാമ്യം നിഷേധിച്ചു - Narada News\n29 - Jun - 2022 06:27 AM\nപോപ്പുലര് ഫിനാന്‍സ് കമ്പനിയിലൂടെ 1,132 കേസുകളിലായി 14,46,80,680 രൂപയാണ് ഇയാൾ തട്ടിയതെന്ന് ഇഡി റിപ്പോര്‍ട്ടില് വ്യക്തമാക്കി\nMay 11, 2022 - 14:43\nപത്തനംതിട്ട: 1600 കോടി രൂപയുടെ പോപ്പുലര് ഫിനാന്‍സ് തട്ടിപ്പ് കേസിലെ മുഖ്യപ്രതി തോമസ് ഡാനിയേലിന് ഹൈക്കോടതി ജാമ്യം നിഷേധിച്ചു. എന്‍ഫോഴ്‌സ്‌മെന്റ് ഡയറക്ടറേറ്റ് നല്‍കിയ വിശദമായ അന്വേഷണ റിപ്പോര്‍ട്ടിന്റെ അടിസ്ഥാനത്തില് ജസ്റ്റിസ് കെ ഹരിപാലാണ് ജാമ്യം നിഷേധിച്ച് ഉത്തരവിട്ടത്. 1,132 കേസുകളിലായി ഇയാള് 14,46,80,680 രൂപ തട്ടിയെടുത്തെന്ന് ഇഡി റിപ്പോര്‍ട്ടില് വ്യക്തമാക്കി.\nഇത്രയും വലിയ തട്ടിപ്പ് ആസൂത്രണം ചെയ്ത തോമസ് ഡാനിയലിന് ജാമ്യം നല്‍കിയാല് വലിയ തിരിമറികള് നടത്താന് സാധിക്കുമെന്ന അഡിഷണല് സോളിസിറ്റര് ജനറല് എസ്.വി രാജുവിന്‍റെ വാദം കണക്കിലെടുത്താണ് തോമസ് ഡാനിയലിന് കോടതി ജാമ്യം നിഷേധിച്ചത്. ഇയാള് നിക്ഷേപകരുടെ പണം ഉപയോഗിച്ച് വസ്തുവകകളും ആഡംബരക്കാറുകളും വാങ്ങിയതായി ഇഡി ഹൈക്കോടതിയില് സമര്‍പ്പിച്ച റിപ്പോര്‍ട്ടില് പറയുന്നു. ഇതിന് പുറമെ മക്കളുടെയും മരുമക്കളുടെയും വിദ്യാഭ്യാസത്തിനായി കോടികള് ചെലവഴിച്ചു.\nരണ്ടു മക്കള്‍ക്ക് എംബിബിഎസിനായി 25 ലക്ഷവും മൂന്നാമത്തെയാള്‍ക്ക് 40 ലക്ഷവുമാണ് ഡൊണേഷനായി നല്‍കിയത്. മക്കള്‍ക്ക് പുറമെ മരുമകനെയും പഠിപ്പിക്കാന് പണം ചെലവഴിച്ചു. 2013 മുതല് കമ്പനി ഇന്‍കംടാക്‌സ് റിട്ടേണ് ഫയല് ചെയ്തിരുന്നില്ലെന്നും ഡോ. റിനു പറഞ്ഞതായാണ് ഇഡിയുടെ കണ്ടെത്തല്.\n258 ബ്രാഞ്ചുകളിലൂടെ 30,000 നിക്ഷേപകരില് നിന്നായാണ് 1600 കോടി രൂപ പോപ്പുലര് ഫിനാന്‍സ് കമ്പനിയിലൂടെ ഇയാള് സമാഹരിച്ചത്. കൂടാതെ ദുബായ്, ആസ്‌ത്രേലിയ എന്നിവിടങ്ങളിലേക്ക് ബിനാമി പേരില് പണം കൈമാറ്റം ചെയ്യുകയും ചെയ്തു. ബാങ്കിലെ കോടിക്കണക്കിന് രൂപയുടെ നിക്ഷേപം ഡോളറാക്കി മാറ്റി കാരിയര്‍മാരെ ഉപയോഗിച്ചും ബാങ്ക് മുഖേനയും വിദേശത്തേക്ക് കടത്തിയിട്ടുണ്ടെന്നും ഇഡിയുടെ റിപ്പോര്‍ട്ടില് പറയുന്നു.\nഅതിന് ശേഷം ഇവരുടെ കൈവശമുണ്ടായിരുന്ന നിക്ഷേപകരുടെ സ്വര്‍ണം മറ്റ് ബാങ്കുകളില് പണയപ്പെടുത്തിയും പണമെടുത്തിട്ടുണ്ട്. 2020 ഓഗസ്റ്റ് 29 നാണ് പോപ്പുലര് ഫിനാന്‍സ് തട്ടിപ്പ് കേസില് തോമസ് ഡാനിയേല് അറസ്റ്റിലാകുന്നത്. എന്നാല് പിന്നീട് ആലപ്പുഴയിലെ പ്രത്യേക കോടതി ഇയാള്‍ക്ക് ജാമ്യം അനുവദിച്ചിരുന്നു.\nതുടര്‍ന്ന് 2021 ഓഗസ്റ്റ് 21 ന് ഇഡി വീണ്ടും ഇയാളെ അറസ്റ്റ് ചെയ്യുകയായിരുന്നു.\nPopular finance fraud;\nഅസാനി ചുഴലിക്കാറ്റിന്‍റെ പ്രഭാവത്തില് കേരളത്തില് മഴ തുടരും;6ജില്ലകളില് യെല്ലോ...\nനടിയെ ആക്രമിച്ച കേസ് : കാവ്യാ മാധവനെ ചോദ്യം ചെയ്യുന്നത്...\nദിലീപ് ഉൾപ്പെട്ട വധഗൂഢാലോചന കേസിൽ ഹാക്കർ സായ് ശങ്കർ അറസ്റ്റില്\nവളാഞ്ചേരിയില് വീണ്ടും കുഴല്‍പ്പണവേട്ട; 26 ലക്ഷം രൂപ പിടികൂടി,...\nPress Club case


LYJD on Kodakara case | കൊടകര കുഴൽപ്പണക്കേസ്: സുരേന്ദ്രന്റെയും വി. മുരളീധരന്റെയും സ്വത്ത് വിവരം ഇ ഡി അന്വേഷിക്കണമെന്ന് എൽ വൈ ജെ ഡി - MarunadanMalayalee.com\nകൊടകര കുഴൽപ്പണക്കേസ്: സുരേന്ദ്രന്റെയും വി. മുരളീധരന്റെയും സ്വത്ത് വിവരം ഇ ഡി അന്വേഷിക്കണമെന്ന് എൽ വൈ ജെ ഡി\nJune 10, 202105:08 PM IST Permalink\nകോഴിക്കോട്: കുഴൽപ്പണക്കേസ് പശ്ചാത്തലത്തിൽ ബിജെപി സംസ്ഥാന പ്രസിഡന്റ് കെ. സുരേന്ദ്രൻ, കേന്ദ്രമന്ത്രി വി മുരളീധരൻ എന്നിവരുടെ സ്വത്ത് വിവരം എൻഫോഴ്സ്മെന്റ് ഡയറക്ടറേറ്റ് അന്വേഷിക്കണമെന്ന് ലോക് താന്ത്രിക് യുവജനതാദൾ ദേശീയ പ്രസിഡന്റ് സലീം മടവൂർ വാർത്താസമ്മേളനത്തിൽ ആവശ്യപ്പെട്ടു.\nധർമ്മരാജൻ കൊണ്ടുവന്ന പണത്തിന്റെ സ്രോതസ്സ് വ്യക്തമായി കണ്ടെത്താൻ ഇ ഡിയുടെ ശ്രമം ഉണ്ടാവേണ്ടതാണ്. മൂന്നരക്കോടി കൊള്ളയടിക്കപ്പെട്ടതായി വാർത്ത വന്നതോടെ ബിജെപിക്കുവേണ്ടി വാദി ചമഞ്ഞ് രംഗത്തെത്തിയ ധർമ്മരാജനും കൊള്ളക്കാരും തമ്മിൽ ഒത്തുതീർപ്പ് ഉണ്ടാക്കിയതായി സലീം മടവൂർ ആരോപിച്ചു. ബിജെപി തൃശൂർ ജില്ലാ കമ്മിറ്റി ഓഫിസ് കേന്ദ്രീകരിച്ചാണ് ചർച്ച നടന്നത്. ഒത്തുതീർപ്പ് പ്രകാരം ഒന്നരക്കോടി പ്രതികൾ എടുക്കുകയും രണ്ടു കോടി ബിജെപിക്ക് തിരികെ നൽകുകയും ചെയ്തു. അതുകൊണ്ടാണ് പൊലീസിന് പ്രതികളിൽ നിന്ന് ഒന്നരക്കോടി രൂപ മാത്രം ലഭിച്ചത്. രണ്ട് കോടി കണ്ടെത്തണമെങ്കിൽ ധർമ്മരാജനെ നുണ പരിശോധനക്ക് വിധേയമാക്കണമെന്നും സലീം മടവൂർ പറഞ്ഞു.\nപ്രതിപ്പട്ടിക പുറത്തുവരുന്നതിന് മുമ്പുതന്നെ പ്രതികളുമായി ബിജെപി തൃശൂർ ജില്ലാ പ്രസിഡന്റ് അനീഷ് കൂടിക്കാഴ്ച നടത്തിയതും ദുരൂഹമാണ്. അനീഷിനെതിരെ തെളിവ് നശിപ്പിച്ചതിനും ഗൂഢാലോചനക്കും കേസെടുക്കണം. കുഴൽപ്പണക്കാർ എത്തിച്ച കള്ളപ്പണമാണ് പ്രധാനമായും തെരഞ്ഞെടുപ്പ് ചെലവിന് വിനിയോഗിച്ചത്.\nകേന്ദ്രനേതൃത്വം എത്തിച്ച പണം വൈറ്റ് മണിയായി പോക്കറ്റിലാക്കാനാണ് നേതാക്കൾ ശ്രമിച്ചത്. മഞ്ചേശ്വരത്ത് സുന്ദര ഉയർത്തിയ ആരോപണം സംബന്ധിച്ച് തെരഞ്ഞെടുപ്പ് കമ്മിഷൻ അന്വേഷിക്കണമെന്നും ആവശ്യപ്പെട്ടു. ലക്ഷദ്വീപ് നിവാസികളെ തീവ്രവാദികളായി ചിത്രീകരിക്കാനാണ് ബിജെപിയും ആർഎസ്എസും ശ്രമിക്കുന്നത്. ഇത് വിലപ്പോവില്ല. കാസർകോട് ജില്ലയിലെ ചില സ്ഥാപനങ്ങൾ കേന്ദ്രീകരിച്ച് ബിജെപി നേതാക്കൾ കള്ളപ്പണം വെളുപ്പിക്കുന്നുണ്ടെന്നും സലീം മടവൂർ ആരോപിച്ചു.\nഋഷി പൽപ്പുവിനെ പുറത്താക്കിയത് കെ സുരേന്ദ്രൻ നേരിട്ട്


കഥകള്: ചാവാന് വൈകുന്നവര്\nമലമൂത്ര വിസര്‍ജ്യത്തിന്റേയും മറ്റ് സുഗന്ധദ്രവ്യങ്ങളുടേയും സമ്മിശ്രമായ രൂക്ഷഗന്ധം കൊച്ചുവാര്‍ക്കപ്പുര വിട്ട് പടികടന്ന് റോഡിലേക്കിറങ്ങി ചിന്നിച്ചിതറി അന്തരീക്ഷത്തില് ലയിച്ചൂകൊണ്ടിരുന്നു. ഈ നാറ്റമാണ് റോഡിലൂടെ പൊകുന്നവര് ആ വീടിനെ ശ്രദ്ധിക്കാന് ഇടയാക്കിയത്.\nഅവിടെ ഭാര്യയും ഭര്‍ത്താവും കുഞ്ഞും ഭര്‍ത്താവിന്റെ അച്ഛനും മാത്രം. ഈ നാറ്റം ആ വീടിന് ചുറ്റും പടര്‍ന്ന് കിടക്കാന് തുടങ്ങിയിട്ട് ഒന്നര വര്‍ഷമായി. അവര്‍ക്കത് ഒരു ശീലമായതിനാല് വേറിട്ടൊരു തിരിച്ചറിയല് ഇല്ലായിരുന്നു. പ്രത്യേകതകളില്ലാതെ ആ നാറ്റത്തെ ഒരു ദിനചര്യ പോലെ എന്നും അവര് പിന്തുടര്‍ന്നിരുന്നു.\nഭര്‍ത്താവിന്റെ അച്ഛന് കിടപ്പിലായിട്ട് രണ്ട് വര്‍ഷം കഴിയുന്നു. ഒന്നര വര്‍ഷമായി കിടന്നിടത്തുനിന്ന് എഴുന്നേല്‍ക്കാന് കഴിയാതായിട്ട്. തൂറലും മുള്ളലും കിടന്നിടത്ത് തന്നെ. വര്‍ഷങ്ങളായി അച്ഛന് ഉപയോഗിച്ചിരുന്ന കട്ടിലില് തന്നെയാണ് കിടപ്പ്. കട്ടിലിന്റെ അഴികള്‍ക്കെല്ലാം കറുത്ത നിറം. അത് മരത്തിന്റെ നിറമായിരുന്നില്ല, ദീര്‍ഘനാളത്തെ ഉപയോഗം മൂലം അങ്ങിനെ ആയിത്തീര്‍ന്നതാണ്. കട്ടില് മാറ്റാന് ആവത് ശ്രമിച്ചിട്ടും അച്ഛന് വഴങ്ങിയില്ല.\nകിടപ്പിലായ ആദ്യനാളുകളില് ഭര്‍ത്താവ് ജോലിക്ക് പൊകാതെ അച്ഛനെ നോക്കിയിരുന്നു. ക്രമേണ അച്ഛന്റെ കിടപ്പ് ജീവിതത്തിന്റെ ഒരു ഭാഗമെന്ന തോന്നല് സൃഷ്ടിച്ചു.\nകിടന്നിടത്തുനിന്ന് എഴുന്നേല്‍ക്കാന് വയ്യതായപ്പോള് അവളുടെ ജോലിഭാരം കൂടി. എഴുന്നേല്‍പിച്ചിരുത്തി പ്രാഥമിക കാര്യങ്ങള് സാധിച്ചെടുക്കാന് കഴിയാതെ വന്നപ്പോഴാണ് ആകെ കുഴങ്ങിയത്. ആദ്യമെല്ലാം അല്‍പം അറപ്പും വെറുപ്പും മനസ്സില് തോന്നിയെങ്കിലും ഒന്നും പുറത്ത് കാണിച്ചില്ല. പണിക്ക് പോകാതെ കാത്തുകെട്ടിക്കിടന്ന് ഭാര്യയെ സഹായിക്കാന് അയാള്‍ക്കാകുമായിരുന്നില്ല. ഭര്‍ത്താവിന്റെ അച്ഛനെ പരിചരിക്കുന്നതില് അവള്‍ക്കൊരു പ്രയാസവും ഇല്ലായിരുന്നു. സ്വന്തം പിതാവിന് നല്‍കുന്ന ശുശ്രൂഷപോലെ കറയറ്റതായിരുന്നു.\nകാലത്തെഴുന്നേറ്റാല് ആദ്യം അച്ഛന്റെ മുറി അടിച്ച് തുടച്ച് വൃത്തിയാക്കിയിട്ടേ പല്ലുതേപ്പ് പോലും നടത്തിയിരുന്നുള്ളു. ചന്തനത്തിരി കത്തിച്ചുവെച്ചാല് മണം ഉണ്ടാകില്ലെന്ന ഭര്‍ത്താവിന്റെ വാക്ക് അനുസരിച്ചു. അപ്പോള് ഒരു മരണവീടിന്റെ മണമായി. പിന്നീടാണ് ഡെറ്റോള് ഉപയോഗിച്ച് തുടങ്ങിയത്. ഒരാശുപത്രി മണം പരന്നെങ്കിലും അതൊരാശ്വാസമായി. പയ്യെപ്പയ്യെ ഡെറ്റോള് മണത്തെ ഒതുക്കി രൂക്ഷഗന്ധം ഉയര്‍ന്ന് വന്നു. അച്ഛന്റെ മുറിയിലെ ചുമരിനോട് ചേര്‍ന്ന അലമാരയില് എയര്‍ഫ്രഷ്നറിന്റെ ടിന്നുകള് കുന്നുകൂടിയത് അതേത്തുടര്‍ന്നാണ്. എന്ത് ചെയ്താലും ഒരു പത്ത് മിനിറ്റ് കഴിയുമ്പോഴേക്കും എല്ലാം കൂടിച്ചേര്‍ന്ന് ഒരു കുമ്മലായി അവശേഷിച്ചു.\nസംസാരിക്കാന്‍കൂടി കഴിയാതായതോടെ എല്ലാം കണ്ടറിഞ്ഞ് ചെയ്യേണ്ടതായി വന്നു. എല്ലാ ദിവസവും രാവിലെത്തന്നെ തുണികള് മാറ്റി, ശരീരം മുഴുവന് ചൂടുവെള്ളത്തില് മുക്കിയ തുണി പിഴിഞ്ഞ് തുടച്ച്, പൌഡര് കുടഞ്ഞ് പുറത്ത് കടന്നാല് തുണികള് കുത്തിപ്പിഴിഞ്ഞ് തോരയിട്ട് വരുമ്പോഴേക്കും ഉച്ചയാകാറാകും.\nദിവസങ്ങള് വളരുന്തോറും സന്ദര്‍ശകരുടെ എണ്ണം കുറഞ്ഞുകൊണ്ടിരുന്നു. വീടിനകത്തേക്ക് കയറുമ്പോള് അനുഭവപ്പെടുന്ന മണമാണ് പലരേയും പിന്തിരിപ്പിക്കുന്നതെന്ന് അവര് സംശയിച്ചു. ഭര്‍ത്താവിന്റെ സഹോദരന്റെ ഭാര്യപോലും അകത്ത് കയറുന്നത് സാരിത്തലപ്പുകൊണ്ട് മൂക്ക് പൊത്തിയാണ്. സഹോദരന് അന്യനാട്ടിലാണ്. ദോഷം പറയരുതല്ലൊ. മാസാമാസം അഞ്ഞൂറ് രൂപ അച്ഛന്റെ ചിലവിനായി അവര് തന്നുപോരുന്നുണ്ട്. പിന്നെ, സഹായിക്കാന് വരാത്തത് ജേഷ്ഠത്തിക്ക് ഇതൊക്കെ അറപ്പായത് കൊണ്ടാണ്. കഴിവതും വീടിന്റെ ഉമ്മറത്ത് നിന്ന് വല്ലപ്പോഴുമൊക്കെ വിശേഷങ്ങള് തിരക്കാന് അവര് വരാറുണ്ട്.\nരണ്ട് പെണ്‍മക്കളേയും അധികം ദൂരത്തേക്കല്ല കെട്ടിച്ചയച്ചിരുന്നതെങ്കിലും വല്ലപ്പോഴുമാണ്. വരവ്. വന്നാല് തന്നെ ഒരു രാത്രി പോലും ഇവിടെ തങ്ങാറില്ല. അച്ഛന് കിടന്നിടത്ത് തന്നെ കിടപ്പായതിന് ശേഷമാണ് തീരെ വരാതായത്. അതിനുമുന്‍പ് വന്നാല് ഒന്നുരണ്ട് ദിവസമൊക്കെ തങ്ങാറുണ്ട്. നാട്ടുകാരെക്കൊണ്ട് പറയിപ്പിക്കണ്ട എന്ന് കരുതിയാണ് ഇപ്പോഴത്തെ വരവുകള്..\nതാഴെ ഉള്ളവള് എത്തിയാലുടന് അച്ഛനെ നോക്കി ഒന്ന് നെടുവീര്‍പ്പിടും. പിന്നെ നാത്തൂനോട് എന്തെങ്കിലും കുശലം പറഞ്ഞ് ജേഷ്ഠത്തിയുടെ വീട്ടിലേയ്ക്ക് പോകും. പോകാന് നേരമെ പിന്നെ തിരിച്ച് വരു. കുറ്റം പറച്ചിലും ചീത്തവിളിയും കേക്കണ്ട എന്നത് ഭാഗ്യം.\nമൂത്തവളാണെങ്കില് വന്നാലുടനെ അകവും പുറവും അടിച്ച് വാരും. നേരത്തെ വൃത്തിയാക്കിയതാണെങ്കിലും അതാണ് ആദ്യത്തെ പണി. പിന്നീട് അച്ഛന്റെ മുറിയിലേക്ക്. കയറി മരുമകള് കാലത്ത് മാറ്റിയ തുണികളൊക്കെ നീക്കി വീണ്ടും പുതിയവ വിരിക്കും. ഒപ്പം പിറുപിറുക്കലിലൂടെ കുറ്റങ്ങള് പുറത്ത് ചാടിക്കൊണ്ടിരിക്കും.\n"അമ്മായിക്കെന്താ പ്രാന്താ ഒറ്റക്കിരുന്ന് ഭേ...ഭേന്നു പറയാന്..?"\n"മോനിന്ന് സ്ക്കൂളില് പോയില്ലെ?"\n"എന്തൊര് നാറ്റാ അച്ചാച്ചന്റെ മുറീല് മോനെ"\n"തീട്ടത്തിനും മൂത്രത്തിനും പൊട്ട മണാ അമ്മായി. ഈ അച്ചാച്ചനെന്താ ചാവാത്തെ...?"\nഅവളോടിവന്ന് മകന്റെ ചെവിക്ക് പിടിച്ച് പുറത്തേക്ക് കൊണ്ടുപോയി. മൂത്തോരോട് ഇങ്ങിന്യാ വര്‍ത്താനം പറയാന്ന് ചോദിച്ച് രണ്ടടിയും കൊടുത്തു.\nവൈകുന്നേരത്തോടെ വെള്ളം നിറച്ച കിടക്കയില് അച്ഛനെ കിടത്തി. അങ്ങിങ്ങ് ശരീരത്തിലെ തൊലി പോയിരുന്നു. അവിടമെല്ലാം വ്രണം പോലെ പൌഡര് കട്ടപിടിച്ച് കിടന്നു. അങ്ങോട്ടും ഇങ്ങോട്ടും മറിച്ച് കിടത്തുമ്പോള് തൊലി നഷ്ടപ്പെടുന്നതിനാലാണ് പലരുടേയും അഭിപ്രായം കണക്കിലെടുത്ത് വെള്ളം നിറച്ച കിടക്ക വാങ്ങിയത്. പറഞ്ഞു കേട്ടിട്ടുണ്ടെന്നല്ലാതെ പലരും ഈ കിടക്ക കണ്ടിട്ടില്ലാത്തതിനാല് അയല്‍വക്കക്കാരൊക്കെ സഹായത്തിന് എത്തിയിരുന്നു.\n"രണ്ട് കൊല്ലത്തോളമായി ഈ കിടപ്പ് തുടരുന്നു. ഇനിയും എത്രനാള് കിടക്കുമെന്ന് അറിയില്ല. എത്ര സ്നേഹമെന്ന് പറഞ്ഞാലും എല്ലാത്തിനും ഒരു പരിധിയില്ലെ? അതുകൊണ്ട് എനിക്ക് തോന്നിയ ഒരു കാര്യം ഞാന് പറയാം. വീടിനോട് തൊട്ടുള്ള ആ മുറിയിലേക്ക് മാറ്റുന്നതില് എന്താ തകരാറ്?"\nഎല്ലാവരും കൂടിച്ചേര്‍ന്നപ്പോള് സംസാരത്തിനിടയില് അയല്‍വക്കക്കാരില് ഒരു കാരണവര് ചോദിച്ചു. ആ വീടിന്റെ അവസ്ഥ കണക്കിലെടുത്ത് അതൊരു തെറ്റാണെന്ന് ആര്‍ക്കും തോന്നിയില്ല. സഹോദരന്റെ ഭാര്യയ്ക്കും പെണ്‍മക്കള്‍ക്കും എല്ലാവര്‍ക്കും ഉചിതമായ ഒരു പോംവഴിയായി തോന്നി അത്.\nവീടിനോട് ചേര്‍ന്ന് തന്നെ. പണ്ടതൊരു തൊഴുത്തായിരുന്നു. പിന്നീടതിനു മാറ്റങ്ങള് വരുത്തി വരുത്തി ഇപ്പോഴവിടെ നല്ലൊരു മുറിയാക്കിയും ബാക്കി ഭാഗം വിറക് വെക്കാനായി കോണ്‍ക്രീറ്റ് ചെയ്ത് നന്നാക്കിയും ഇട്ടിട്ടുണ്ട്. മുറിയിലാണെങ്കില് പ്രത്യേകിച്ച് ഒന്നുമില്ല. പഴയ കാലത്ത് ഉപയോഗിച്ചിരുന്ന കിണ്ടി, മൊന്ത, ഓട്ടുപാത്രങ്ങള്, ഉരുളി തുടങ്ങിയ ചില വസ്തുക്കള് മാത്രമാണ് അതിനകത്തുള്ളത്. പ്രതാപം നഷ്ടപ്പെട്ട പുരാവസ്തുക്കള്.\nനേരം വൈകിയ രാത്രി, കിടക്കറയില് വെച്ച് അവള് ഭര്‍ത്താവിനെ പകലുണ്ടായ തീരുമാനങ്ങളിലെ അതൃപ്തി അറിയിച്ചു.\n"അച്ഛനെ മുറിയിലേക്ക് മറ്റുന്നത് എല്ലാര്‍ക്കും സഹായമാണെങ്കിലും അത് അവസാനം വലിയ പരാതിയിലെ അവസാനിക്കു എന്നെനിക്ക് തോന്നുന്നു."\n"പരാതി പറയുന്നവരാണല്ലൊ തീരുമാനിച്ചത്. അപ്പോള് പ്രശ്നമൊന്നും ഇല്ല."\n"ഞാന് പറഞ്ഞെന്ന് മാത്രം."\nകാലത്തുതന്നെ മുറിയിലെ പഴയ സാധനങ്ങള് മാറ്റി ചുമരുകള് പെയിന്റ് ചെയ്തു. നല്ലൊരു ഫാന് ഫിറ്റ് ചെയ്തു. ഉച്ചയോടെ പുതിയ മുറിയിലേക്ക് അച്ഛനെ മാറ്റി. ഒരാഴ്ച കഴിയുന്നതിന് മുന്‍പേ അവിടേയും ഇവിടേയും നിന്നുമായി കുശുകുശുപ്പുകള് എത്തിത്തുടങ്ങി. തീരുമാനങ്ങള് എടുത്തവരില് നിന്ന് തന്നെ നിയന്ത്രണമില്ലാത്ത ആരോപണങ്ങള് ഉതിര്‍ന്ന് വീണു.\nകഷ്ടപ്പെട്ട് വളര്‍ത്തി വലുതാക്കി ഓരോന്നിനേയും ഓരോ നിലക്ക് എത്തിച്ച് അവസാനം തളര്‍ന്ന് അവശനായ കാര്‍ന്നോരെ കെട്ട്യോനും കെട്ട്യോളും കൂടി നാല്‍ക്കാലിയെപ്പോലെ തൊഴുത്തിലേക്ക് നടതള്ളി സുഖിച്ച് വാഴുകയാണ് എന്ന് കേട്ടതോടെ അവള് മറ്റൊന്നും ആലോചിച്ചില്ല. അച്ഛനെ വീണ്ടും വീടിനകത്തേക്ക് മാറ്റി.\nഇപ്പോള് ശരീരം മുഴുവന് നനഞ്ഞ തുണികൊണ്ട് തുടയ്ക്കാന് പോലും കഴിയുന്നില്ല. നേരിയതായി തൊടുമ്പോള്‍പോലും തൊടുന്ന ഭാഗത്തെ തൊലി പൊളിഞ്ഞ് പോകുന്നു. വെറും എല്ലും തോലുമായ രൂപം. മരിക്കാന് പോകുന്നു എന്ന് തോന്നിപ്പിക്കുന്ന ഒരു തരം ഭീതി പരത്തുന്ന ശബ്ദം തുറന്നിരിക്കുന്ന പല്ല് പോയ വായില് നിന്ന് പുറത്ത് വരുന്നുണ്ട്. ചെറിയൊരു അനക്കം മാത്രമായി അവശേഷിച്ചിട്ട് നാളേറെയായി. പലരും മാറിമാറി വെള്ളം തൊട്ട് കൊടുക്കുന്നെങ്കിലും നില അതേ പടി തുടരുന്നു.\nരാത്രിയില് രാമായണപാരായണവും തുടങ്ങി. മരണത്തെക്കുറിച്ച ഭാഗങ്ങള് വായനയില് വരുന്നതോടെ കിടപ്പിലായ രോഗി മരിക്കും എന്നതാണ് അതിന് നിദാനമായുള്ളത്. അടച്ചു വെച്ചിരിക്കുന്ന പുസ്തകം കയ്യിലെടുത്ത് നിവര്ത്തുമ്പോള് തുറന്നു വരുന്ന ഭാഗം മുതലാണ് വായന തുടങ്ങുന്നത്. ഇനിയും ഈ കിടപ്പ് തുടരാതെ മരിക്കണം എന്ന് ആഗ്രഹിക്കാത്തവര് ആരും ഉണ്ടായിരുന്നില്ല.\nനേരം വെളുത്തപ്പോള് അവളുടെ മകന് സംശയങ്ങള് ബാക്കിയായി. അവന് അമ്മയുടെ അരികിലെത്തി.\n"ഇന്നലെ രാത്രി എന്തിനാമ്മേ രാമായണം വായിച്ചെ?"\n"അതിനി എല്ലാ ദിവസവും വായിക്കും. അച്ചാച്ചന് സുഖവും സന്തോഷവും ആയി മരിക്കാന് വേണ്ടിയാണ്."\n"അപ്പോഴെന്ത്യെ നേര്‍ത്തെ വായിക്കാണ്ടിര്ന്നേ?"\n"ഇപ്പോഴല്ലെ ആകെ വയ്യാതായത്?"\n"അതൊന്നുല്ല. ഇനിക്കറിയാ. അച്ചാച്ചനെ വേഗം കൊല്ലാന് വേണ്ടിയാ വായിക്കുന്നേന്ന്. പുസ്തകം വായിച്ചാലൊന്നും അച്ചാച്ചന് ചാവ്‌ല്യ. അതിലും നല്ലത് ഒറക്ക ഗുളിക കൊടുക്കുന്നതാ. അല്ലെങ്കിലും ഇങ്ങിനെ കെടന്ന്‍ട്ടെന്താ കാര്യം? വെര്‍തെ നാറാന്നല്ലാതെ."\nഅവന് കളിക്കാനായി ഓടിപ്പോയി.\n(ഇത്തരം അവസ്ഥയില് ദയാവധത്തെക്കുറിച്ച് ചിന്തിക്കുന്നതില് തെറ്റുണ്ടോ എന്നിടത്തേക്കുള്ള ചിന്തയിലേക്കാണ് ഞാന് പറഞ്ഞു വന്നത്. ആരും അത്തരത്തില് അഭിപ്രായം പറഞ്ഞു കണ്ടില്ല. എല്ലാരും ഇത്തരം ഒരവസ്ഥയില് മനസ്സില് അദ്ദേഹത്തിന്റെ മരണം ആഗ്രഹിക്കുന്നു എന്നത് സത്യം. അത് അംഗീകരിക്കാന് സാധിക്കുന്നില്ല എന്നതും നേര്. ഇത്തരം ചിന്തകളിലേക്കാണ് ഈ കഥ ഞാന് അവതരിപ്പിച്ചത്. ഒരു സങ്കട കഥ എന്ന് മാത്രമായി ചുരുക്കരുത്.)\nPosted by പട്ടേപ്പാടം റാംജി at വെള്ളിയാഴ്‌ച, ഒക്‌ടോബർ 01, 2010\nപട്ടേപ്പാടം റാംജി 9/30/2010 11:49:00 PM\nപഴയകാല ജീവിത രീതിയും കുടുംബ ബന്ധങ്ങളും പഴയത് പോലെ ചിന്തിക്കുമ്പോള്, പുത്തന് തലമുറ ഇപ്പോഴത്തെ കുടുംബ ബന്ധങ്ങള് നേരില് കണ്ട് പുറത്ത് വരുന്ന ചിന്തകളും ചേര്‍ത്ത് വായിക്കുമ്പോള് രണ്ടു വിഭാഗത്തിന്റെയും ചിന്തകളുടെ പൊരുള് വ്യത്യസ്ഥ രീതിയിലാണെന്കിലും ഒന്നാകുന്നില്ലേ എന്ന ഒരു തോന്നല്...\nമാണിക്യം 10/01/2010 12:07:00 AM\nപോറ്റീ വളര്‍ത്തി എന്നോക്കെ പറയാമെന്നേയുള്ളു\nഎന്നു വച്ച് ഈ തരത്തില് ശുശ്രൂഷിക്കുന്നത്\nമക്കള്‍ക്കും, മരുമക്കള്‍ക്കും പ്രയാസമാവും...\nപച്ചയായ ഒരു സത്യത്തെ വളച്ചുകെട്ടില്ലാതെ പറഞ്ഞു...\nസ്വന്തം കാര്യമെങ്കിലും തനിയെ നിര്‍വ്വഹിക്കാന് വയ്യതായാല് കിടക്കരുത്,ആരേയും കിടത്തരുതേ ദൈവമെ! .\nവഴിപോക്കന് | YK 10/01/2010 12:41:00 AM\nരാംജി, ചിന്തിപ്പിക്കുന്ന കഥ.\nആ കുട്ടിയുടെ ചില കമന്റുകള് വല്ലാതെ അസ്വസ്ഥമാക്കുന്നു.\nവായനക്കാരില് എന്തെങ്കിലും ഒരു വികാരം ഉണര്‍ത്താന് കഴിയുന്നു എന്നതാണ്  രാംജി കഥകളുടെ പ്രസക്തിയും.\nഅഥവാ കഥ വായനക്കാരുമായി സംവദിക്കുന്നു.\nശ്രീനാഥന് 10/01/2010 03:20:00 AM\nഅതെ രാംജി,ഇത് മനുഷ്യൻ നിസ്സഹായനായി പോകുന്ന ഒരവസ്ഥ, സ്നേഹത്തെക്കുറിച്ച് പ്രസംഗിക്കുന്നതു പോലെ എളുപ്പമല്ല, അവസാനകാലത്ത് നരകിക്കുന്നവരെ ശുശ്രൂഷിക്കൽ! പണ്ട് ഇതൊരു ഉത്തരവാദിത്വമായി തോന്നിയിരുന്നു ആളുകൾക്ക്, ഇന്ന് വല്ലാത്ത ശല്യവും. ഇത്തരമൊരു വീഷയം തുറന്ന് നന്നായി അവതരിപ്പിച്ചിരിക്കുന്നു ഈ കഥയിൽ, അഭിനന്ദനം\nperooran 10/01/2010 05:27:00 AM\nവേദനിപ്പിക്കുന്ന മനുഷ്യന്റെ ചില അവസ്ഥകള് .ഈ അവസ്ഥ ആര്‍ക്കും ഉണ്ടാവാതിരിക്കട്ടെ ,റാംജി സാബ്\nദിവാരേട്ടN 10/01/2010 07:12:00 AM\nഒരു പാട് കാലം കിടപ്പിലായാല് ഇത് തന്നെ എല്ലാവരുടെയും അവസ്ഥ.\nമുതിര്‍ന്നവര് മനസ്സില് വിചാരിക്കുന്നു. കുട്ടികള് തിരിച്ചറിവില്ലാതെ പറഞ്ഞുപോകുന്നു.\nthe man to walk with 10/01/2010 07:31:00 AM\nമനുഷ്യാവസ്ഥകള് എത്ര കഷ്ടമാണ് പലപ്പോഴും പരിഹാരം പോലും പറയനാവത്തത് ..\nചാണ്ടിച്ചൻ 10/01/2010 08:04:00 AM\nഓ...എനിക്കൊന്നും പറയാന് പറ്റുന്നില്ല...ആ കൊച്ചുകുട്ടിയുടെ ചോദ്യം നെഞ്ചില് കുത്തിക്കയറിയിരിക്കുന്നു...കര്‍മവും, പ്രായോഗികതയും തമ്മിലുള്ള ഒരു ഒളിച്ചുകളി...\nറാംജി...എങ്ങനെ അഭിനന്ദിക്കണമെന്ന് എനിക്കറിയില്ല....വാക്കുകള്‍ക്കു അതീതം....\nUmesh Pilicode 10/01/2010 08:42:00 AM\nRenjith Kumar CR 10/01/2010 09:40:00 AM\nനല്ല കഥ ,നന്നായി അവതരിപ്പിച്ചിരിക്കുന്നു .\nപട്ടേപ്പാടം റാംജി 10/01/2010 09:58:00 AM\nആദ്യ അഭിപ്രായത്തിന് ആദ്യമേ നന്ദി ചേച്ചി.\nകിടത്തരുതല്ലേ എന്ന് തന്നെ എല്ലാരും ആത്മാര്ത്ഥമമായി ആഗ്രഹിക്കുന്നു. എന്നിട്ടും എല്ലായിടത്തും സംഭവിച്ച് പോകുന്നു. ഇതെകുറിച്ച് ചിന്തിക്കേണ്ട സമയം അതിക്രമിച്ചിരിക്കുന്നു എന്നാണു എന്റെ ഒരു തോന്നല്.\nഇത്തരം കാര്യങ്ങളില് എല്ലാരും ചിന്തിക്കണം എന്ന് തന്നെയാണ് ഞാന് കരുതുന്നത്.\nഅതെ. അതാണ് സത്യം. എല്ലാം പറയാന് എളുപ്പമാണ്. പ്രാവര്ത്തിതകമായി ഓരോന്നിനും ശ്രമിക്കുമ്പോഴാണ് അതിന്റെ നേരായ രൂപം തെളിയുന്നത്. ഇതില് തന്നെ മുറിയിലേക്ക് മാറ്റുന്ന സംഭവം തന്നെ ഉദാഹരണും.\nഇപ്പോള് കുട്ടികളുടെ വാക്കുകളാണ് പ്രായോഗികമായി വരുന്നത് എന്ന് തോന്നിപ്പോകുന്നു.\nമനുഷ്യന് നിസ്സഹായനായി പകച്ചു നില്ക്കുന്ന അവസ്ഥ.\nസത്യം സുഹൃത്തെ. ഒരുതരം ഒളിച്ചു കളിയില് വെറുതെ കുറ്റപ്പെടുത്തലുകള് കേള്ക്കേണ്ടി വരുന്നവര്. കുട്ടികളുടെ ചില വാക്കുകള് പ്രായോഗികമായി ശരിവെക്കുന്ന രീതിയിലേക്ക് മാറുന്നു.\nവായനക്ക് നന്ദി ഉമേഷ്.\nJunaiths 10/01/2010 10:25:00 AM\nകിടത്തി നരകിപ്പിക്കാതെ മോളോട്ടു എടുക്കണേ ദൈവമേ..എന്ന് പലരുടെയും പ്രാര്‍ഥനയില് കേള്‍ക്കാറുണ്ട്..\nഇത് വായിച്ചപ്പോഴാണ് അതിനെ വ്യാപ്തി കൂടുതല് അറിയുന്നത്..\nറാംജി സര്..നല്ലത് പോലെ പറഞ്ഞിരിക്കുന്നു..സത്യവും,നിസ്സഹായതയും..കുട്ടിത്തവും..എല്ലാമെല്ലാം..\nJishad Cronic 10/01/2010 11:09:00 AM\nവേദനിപ്പിക്കുന്ന ഈ അവസ്ഥ ആര്‍ക്കും വരുത്തല്ലേ...\nManzoorAluvila 10/01/2010 11:18:00 AM\nപ്രിയ രാംജി അങ്ങയുടെ ഈ കഥക്ക്\n"പ്രതാപം നഷ്ടപ്പെട്ട പുരാവസ്തുക്കള്"\nഎന്ന റ്റയ്റ്റിൽ കൂടുതൽ ഇണങ്ങുമെന്ന് കരുതുന്നു.\nനാന്നായ് എഴുതി ഒരു നല്ല മരുമകളെക്കുറിച്ച്\nപ്രതാപം നഷ്ടപ്പെട്ട പുരാവസ്തുക്കള്.\nramanika 10/01/2010 11:20:00 AM\nസത്യത്തില് ആ വീടുക്കാരുടെ അവസ്ഥ\nആലോചിക്കാന് പോലും കഴിയുന്നില്ല\nആരെയും ബുദ്ധിമുട്ടിക്കാതെ മരിക്കാനും ഭാഗ്യം വേണം\nആചാര്യന് 10/01/2010 12:14:00 PM\nവളരെ നല്ല കഥ ...അഭിനന്ദനങ്ങള് റാംജി സര് ... അയാള് മരണപ്പെട്ടതിനു ശേഷമുള്ള മക്കളുടെ പ്രകടനങ്ങളും പറച്ചിലുകളും കൂടി ഉള്‍പ്പെടുത്താമായിരുന്നു ...\nവരയും വരിയും : സിബു നൂറനാട് 10/01/2010 02:06:00 PM\nമനുഷ്യന് നിസ്സഹായനാകുന്നിടത് കാരുണ്യം കൂടി നഷ്ട്ടപെട്ടാല്...!\nവളരെ നന്നായി അവതരിപ്പിച്ചു റാംജി.\nSukanya 10/01/2010 02:12:00 PM\nവളരെ ജീവിത ഗന്ധിയായ കഥ.\nMuralee Mukundan , ബിലാത്തിപട്ടണം 10/01/2010 02:44:00 PM\nവയസ്സായ ,നിസ്സഹായാവസ്ഥയിലായ,നരകയാതന അനുഭവിക്കുന്ന സ്വന്തം ബന്ധുജനങ്ങളുടെ പല സ്ഥിതികളും പണ്ട് നേരിട്ട് കണ്ടതിന്റെ നേർക്കാഴ്ച്ചകളായിരുന്നു ...\nഈ എഴുത്തിൽ മുഴുവൻ കാണാൻ കഴിഞ്ഞത് !\nയു.കെയിലെ വളരെ ഹൈ-ടെക് നിലവാരത്തിലുള്ള ഇവിടത്തെ നേഴ്സിങ്ങ് ഹോമുകളിൽ ചാവാൻ വൈകുന്ന ഇത്തരം അന്തേവാസികളെ സ്വന്തം മാതാപിതാക്കളെപ്പോലെ ശ്രൂഷീച്ചുകൊണ്ടിരിക്കുന്നവരിൽ മുക്കാൽ ഭാഗവും മലയാളികൾ തന്നെയാണ് കേട്ടൊ റാംജി ഭായ്.\nUnknown 10/01/2010 03:37:00 PM\nഎന്നെത്തെയും പോലെ അതീവ ജാഗ്രതയോടെ കഥയെ സമീപിച്ചതിന് , ഒരു നല്ല കഥ സമ്മാനിച്ചതിന് നന്ദി.\nthalayambalath 10/01/2010 04:03:00 PM\nഎല്ലാവരെയും ഒരു വൈകുന്നേരം കാത്തിരിപ്പുണ്ട്.... അനിവാര്യമായ ആ അവസ്ഥ ഹൃദയസ്പര്‍ശിയായി അവതരിപ്പിച്ചു... പുതിയ തലമുറ അവരുടെ അഭിപ്രായങ്ങള് വെട്ടിത്തുറന്നുപറയുന്നു.... അഭിനന്ദനങ്ങള്\nഷാ 10/01/2010 06:00:00 PM\nമാണിക്യം ചേച്ചി പറഞ്ഞ പോലെത്തന്നെ പ്രാര്‍ത്ഥിക്കുന്നു...\nവി.എ || V.A 10/01/2010 06:28:00 PM\nഎല്ലാ വീട്ടിലും നടക്കുന്ന, ഏവർക്കും അനുഭവപ്പെടുന്ന അനുഭവം സുന്ദരമായി കാണിച്ചു. അഭിനന്ദനങ്ങൾ.......\njiya | ജിയാസു. 10/01/2010 06:35:00 PM\nഇസ്മായില് കുറുമ്പടി (തണല്) shaisma@gmail.com 10/01/2010 07:37:00 PM\nTypist | എഴുത്തുകാരി 10/01/2010 07:47:00 PM\nവേദനിപ്പിക്കുന്ന സത്യം. അല്ലാതെന്തു പറയാൻ!\nമുകിൽ 10/01/2010 08:22:00 PM\nജീവിതകാലം മുഴുവൻ‘നല്ല മരണം തരണേ ദൈവമേ’ എന്നു പ്രാർത്ഥിക്കാം.\nഅനില്‍കുമാര് . സി. പി. 10/01/2010 09:16:00 PM\nയാഥാര്‍ത്ഥ്യങ്ങളോട് പൂര്‍ണമായും അടുത്തു നില്‍ക്കുന്ന കഥ. പിന്നെ, ഇന്നത്ഥെ കാലത്ത് ഇതുപോലെ ഒരു മകളേയൊ, മര്രുമകളേയോ ഒക്കെ കിട്ടുന്നവര് പുണ്യം ചെയ്തവര് ആവണം.\nദയാവധം ഇത്തരം കേസുകളെങ്കിലും അര്‍ഹിക്കുന്നു എന്നതും സത്യം.\nAnees Hassan 10/02/2010 07:26:00 AM\nഉറക്കഗുളിക കൊടുക്കാം....ഈ സമൂഹത്തിനാകെ ....ഉറങ്ങട്ടെ ......സുഹുര്‍തെ..നാം അവരെ ഉണര്‍ത്തണ്ട ....ഉറക്കം നടിക്കുന്നവരെ എന്തു ചെയ്യാന്\nAnil cheleri kumaran 10/02/2010 07:41:00 AM\nഇങ്ങനെ കിടപ്പിലാവുന്നവരെ മാത്രം നോക്കാനായി പ്രത്യേക സംവിധാനങ്ങളാണ് വേണ്ടത്.\nEchmukutty 10/02/2010 07:49:00 AM\nManoraj 10/02/2010 08:40:00 AM\nഇവിടെ പറഞ്ഞത് മുഴുവന് വേദനിപ്പിക്കുന്ന സത്യങ്ങളാ.. അമ്മ മരിക്കാന് കാത്തിരിക്കുന്ന ഒരു കുടുംബത്തെ നേരില് അറിയാം എനിക്ക്. അവര്‍ക്കത് ആരോടും പറയുന്നതില് മടിയുമില്ല.. ദയാവധം... അത് അംഗീകാരമില്ലല്ലോ റാംജി\nമൻസൂർ അബ്ദു ചെറുവാടി 10/02/2010 09:26:00 AM\nവിശ്വാസപരമായും വ്യക്തിപരമായും ദയാവധത്തോട് യോജിക്കാന് പറ്റില്ല.\nഇതുപോലുള്ള അവസ്ഥ ആര്‍ക്കും വരരുതേ എന്ന് മാത്രമാണ് പ്രാര്‍ത്ഥന.\nകഥ നന്നായി റാംജീ.\nകഥയിലെ ചോദ്യവും ചര്‍ച്ചയാകട്ടെ\nSajivan 10/02/2010 09:38:00 AM\nസ്വന്തം അമ്മ ഏവര്‍ക്കും ദൈവത്തിന്റെ പ്രതിരൂപമാണ്. എന്നിട്ടു പോലും, അമ്മ മരിച്ചപ്പോള് ദുഃഖിക്കാതിരുന്ന ഒരു മകനാണ് ഞാന്.\nസംസാരശേഷി, കാഴ്ചശക്തി, ചലനശേഷി എന്നിങ്ങനെ ഓരോന്നായി നഷ്ടപ്പെട്ട് വര്‍ഷങ്ങളോളം.........\nശ്രീ അനില്‍കുമാര് പറഞ്ഞപോലെ ഒരു മരുമകളെ (ഏടത്തി) കിട്ടാനുള്ള ഭാഗ്യം അമ്മക്ക് ഉണ്ടായിരുന്നു എന്നത് മാത്രം ഒരാശ്വാസം.\nഅസഹ്യമായ വേദനയുമായി, പ്രതീക്ഷകള് ഒന്നും ഇല്ലാതെ, ഒന്ന് കൊന്നു തരൂ എന്നു യാചിക്കുന്നവര്‍ക്കു പോലും ദയാവധം അനുവദിക്കപ്പെടുന്നില്ല. ദുരുപയോഗത്തിന്‍റെ ഭയാനകവശം നിയമജ്ഞര് കണക്കിലെടുക്കുന്നുണ്ടാവണം!\nകുസുമം ആര് പുന്നപ്ര 10/02/2010 09:59:00 AM\nകുസുമം ആര് പുന്നപ്ര 10/02/2010 10:00:00 AM\nകുസുമം ആര് പുന്നപ്ര 10/02/2010 10:01:00 AM\nഇങ്ങനെയുള്ള കേസുകള് ദയാവധം അര്ഹിയ്ക്കുന്നു.എന്നാല് ദൈവം തന്ന ജീവനെടുക്കാന് നമുക്കൊരിയ്ക്കലും അവകാശമില്ല. നല്ല കഥ.\nഒഴാക്കന്. 10/02/2010 10:30:00 AM\nഇങ്ങനെ കിടന്നു പോകരുതേ എന്ന് മാത്രമാണ് പ്രാര്‍ത്ഥന\nAbdulkader kodungallur 10/02/2010 11:23:00 AM\nനമുക്ക് ചുറ്റും നടക്കുന്ന നഗ്നമായ സത്യങ്ങളെ പൊടിപ്പും തൊങ്ങലും ചേര്‍ക്കാത്ത പച്ചയായ ഭാഷയില് സ്വതസിദ്ധമായ ശൈലിയില് ഭംഗിയായി അവതരിപ്പിച്ചപ്പോള് നല്ലൊരു കഥയ്ക്കുമപ്പുറം മഹത്തായ ഗുണപാഠമായി ജ്വലിച്ചു നില്‍ക്കുന്നു . അവിടെ കഥാകാരന് മാനുഷികതലങ്ങളില്\nമറ്റൊരു മാനം കൈവരിക്കുന്നു . അഭിനന്ദനങ്ങള്\nനാട്ടുവഴി 10/02/2010 01:03:00 PM\nഇന്നും നടന്നുകൊണ്ടിരിക്കുന്ന കഥ ,രാമായണം വായിക്കുന്നത് ആളെ കൊല്ലുവാനാണെന്ന് പുതിയ അറിവാണ്...........\nജയരാജ്‌മുരുക്കുംപുഴ 10/02/2010 01:05:00 PM\nvedanikkunna manushyarude paksham manoharamayi, aardramayi paranjirikkunnu..... aaashamsakal...........\nUnknown 10/02/2010 04:09:00 PM\nവളരെ വേദനാജനകമാണ് ഈ അവസ്ഥ. അത്തരം ഒരു ഗതി വരാതിരിക്കാന് വേണ്ടി പ്രാര്‍ഥിക്കാം.\nപട്ടേപ്പാടം റാംജി 10/02/2010 06:02:00 PM\nകിടക്കുന്നവര് മാത്രമല്ല, പരിചരിക്കുന്നവരും ഒരുപോലെ വിഷമിക്കുന്നു. അതിനെന്തു വഴി എന്നാണ് നമ്മള് ചിന്തിക്കേണ്ടത് എന്ന് തോന്നുന്നു.\nവരുത്തല്ലേ എന്ന് നമുക്ക് ആഗ്രഹിക്കാം, വന്നാല് ഇപ്പോഴത്തെ ചുറ്റുപാടില് നമുക്ക് എന്ത് ചെയ്യാന് കഴിയും എന്നാണു നാം കാണേണ്ടത്.\nമന്സൂoര് പറഞ്ഞത് തന്നെ നല്ലത്. “പ്രതാപം നഷ്ടപ്പെട്ട പുരാവസ്തുക്കള്” എന്നത് തന്നെ നല്ല പേര്. ഞാന് ഇതില് ഉദേശിച്ചത് വൈകുമ്പോള് സംഭവിക്കുന്ന കാര്യങ്ങള് ചിന്തയിലേക്ക് കൊണ്ടുവരണം എന്നാണ്.\nഇത്തരം പോംവഴിയെക്കുറിച്ചുള്ള അഭിപ്രായങ്ങലായിരുന്നു ഞാന് പ്രതീക്ഷിച്ചിരുന്നത്. ഇന്നത്തെ നമ്മുടെ കുടുംബ രീതിയില് ഇനി ചെയ്യാന് കഴിയുന്ന പരിഹാരങ്ങളെപ്പറ്റി ഈ കഥയെ ചുറ്റിപ്പറ്റി ഒരു ചിന്ത ഉണ്ടാകുക എന്നത്.\nറ്റോംസ് കോനുമഠം ,\nകുറെ ആയി നമ്മള് തമ്മില് മിണ്ടിയിട്ട് അല്ലെ? കാണാം.\nപ്രായോഗികമായ വശങ്ങളെക്കുറിച്ച് കൂടി ചിന്തിക്കേണ്ടിയിരിക്കുന്നില്ലേ ഷാ?\nനമ്മള് നിത്യേന എല്ലാരും കണ്ടുകൊണ്ടിരിക്കുന്നത്. കണ്ടു നെടുവീര്പ്പ് ഇടുമ്പോഴും ആ അവസ്ഥയുടെ ആഴങ്ങളില് നമ്മള് ഇറങ്ങിച്ചെല്ലുന്നില്ല എന്ന ഒരു സംശയമാണ് ഈ കഥക്ക് ആധാരം.\nJiyas k pulloor ,\nഇസ്മായില് കുറുമ്പടി (shaisma@gmail.com) ,\nഎന്താ ഒരു ഒഴിഞ്ഞു പോകുന്നത് പോലെ ഇസ്മായിലെ.\nമാറുന്ന ജീവിത സാഹചര്യങ്ങളില് വേറിട്ട ഒരു ചിന്ത വേണ്ടേ ചേച്ചി.\nപ്രാര്ത്ഥ്നക്കപ്പുറത്തെക്കും നമ്മള് ചിന്തിക്കെണ്ടേ മുകിലെ.\nജന്മസുകൃതം 10/02/2010 06:37:00 PM\nപരിഹാരം കാണണം എന്നാഗ്രഹിച്ചാലും ഇതുവരെ തീരുമാനം ആകാത്ത ഒരു കാര്യം ...ശരി എന്ന് എങ്ങനെ സമ്മതം മൂളും ...?ആ ദയനീയസ്ഥിതി കാണുമ്പോള് ആരും പ്രാര്‍ഥിച്ചു പോകും അല്ലേ...?\nരാമായണം ചൊല്ലി കൊല്ലുന്നതിനേക്കാള് നല്ലത് മറ്റേതെങ്കിലും മാര്‍ഗ്ഗം ആണെന്ന് തോന്നുന്നു .\nഇതിനിടയില് നരകയാതന അനുഭവിക്കുന്ന ഒരു മരുമകളെ ക്കൂടിമനസ്സില് തട്ടും വിധം അവതരിപ്പിച്ചു.\nഇന്നത്തെ കാലത്ത്...ആ മനോഭാവം ഉള്ളവര് വിരലില് എണ്ണാവുന്നത് മാത്രം ആണെങ്കിലും.\nജീവി കരിവെള്ളൂർ 10/02/2010 07:11:00 PM\nഅനായാസേന മരണം അനാദൈന്യേന ജീവിതം ദേഹിമത് ക്രിപയാ ശംഭൊ ദ്വയേ ഭക്തഅചന്ചല: അനായാസമായ മരണം ദീനമില്ലാത്ത ജിവിതം നിന്നില് അചന്ചല ഭക്തനായ എനിക്ക് തന്നാലും ശംഭോ ശംകര ...\nഇത്തരം അവസ്ഥ ആര്‍ക്കും വരുത്തരുതേ എന്ന് വൃഥാ പ്രാര്‍ത്ഥിക്കാം എന്നല്ലാതെ ഒരു കാര്യവുമില്ല .ഇന്നത്തെ ജീവിതരീതി ഒന്നുകില് മധ്യവയസ്സില് തന്നെ കൊഴിഞ്ഞ് പോകുന്നു .അല്ലാത്തവര് ഇങ്ങനെ വൈകിഓടിക്കൊണ്ടിരിക്കുന്നു .പഴയകാലത്ത് ഇത്തരം അവസ്ഥകള് കുറവായിരുന്നോ എന്ന് തീര്‍ത്ത് പറയാന് കഴിയുമോന്നറിയില്ല .അന്നത്തെ ജീവിതരീതിയിലെ മാറ്റം ഈ അവസ്ഥയിലും ഉണ്ടായിരിക്കും .\nചില അവസ്ഥകള് കണ്ട് നേരത്തെ തോന്നിയിരുന്നു ദയാവധം നിലനിന്നിരുന്നെങ്കിലെന്ന് .പക്ഷേ ഇവിടെ അതിന് നിയമം അനുശാസിക്കുന്നില്ലല്ലോ .\nപട്ടേപ്പാടം റാംജി 10/02/2010 07:20:00 PM\nപുണ്യം തന്നെ. ഇത്തരം അവസ്ഥയില് ദയാവധം എന്ന് ചിന്തിക്കുന്നതില് തെറ്റില്ലെങ്കിലും നമ്മുടെ സമൂഹം എന്തെങ്കിലും ഒന്ന് കിട്ടിയാല് അതില് നിന്ന് എങ്ങിനെ നേട്ടങ്ങള് ഉണ്ടാക്കാം എന്ന് ചിന്തിക്കുന്നവരായിരിക്കുന്നു. അങ്ങിനെ വരുമ്പോള് ഇതിനെ ദുരുപയോഗം നടത്തുവാനാണ് കൂടുതല് സാദ്ധ്യത. ഇത്തരം വ്യക്തികളെ പരിപാലിക്കാന് സമൂഹം അംഗീകരിക്കുന്ന ഒരു രീതി ഉരുത്തിരിയെണ്ടിയിരിക്കുന്നു എന്നതല്ലേ കൂടുതല് അഭികാമ്യം.\nനല്ല ചിന്തകള്ക്ക്  നന്ദി മാഷെ.\nതീര്ത്തും ശരിയായ ഒരു നിര്ദേതശമാണ് കുമാരന് പറഞ്ഞത്. അത്തരത്തില് ഒരു രീതി ഇപ്പോഴത്തെ സാഹചര്യത്തില് അനിവാര്യം എന്ന് തന്നെയാണ് ഞാനും കരുതുന്നത്.\nവളരെ നന്ദി കുമാരന്.\nപെട്ടെന്നു ദയാവധം എന്നതിലേക്ക് മനുഷ്യനെ ചിന്തിപ്പിക്കുന്ന ഒരവസ്ഥയിലേക്ക് കൊണ്ടുപോകാവുന്ന സംഭവമാണ് ഇത്. അപ്പോള് അങ്ങിനെ ചിന്തിച്ച് പോകുന്നു എന്നേയുള്ളൂ. കുമാരന് അഭിപ്രായപ്പെട്ടത് പോലെ ഒന്ന് ഉയരെണ്ടിയിരിക്കുന്നു.\nഇത്തരം ഒരവസ്ഥ വന്നു ചേരുമ്പോള് പെട്ടെന്നുണ്ടാകുന്ന ഒരു ചിന്ത ആണ് ദയാവധം എന്നതിലേക്ക് നയിക്കുന്നത്. അതാണ് ശരിയായ വഴി എന്ന് അല്ല. ഇത്തരം സാഹചര്യത്തില് വീടിനു പുറത്ത് അവരെ പരിചരിക്കാന് ഒരിടം, അതുണ്ടാവേണ്ടിയിരിക്കുന്നു എന്നാണ് ഞാന് വിചാരിക്കുന്നത്.\nഅതെ, നിയമത്തിന്റെ ദുരുപയോഗം തന്നെ മുഖ്യമായി വരുന്നത്. പക്ഷെ എന്തെങ്കിലും ഒരു വഴിയെ കുറിച്ച് ചിന്തിക്കെണ്ടാതിന്റെ ആവശ്യകത വളരെയണു ഇപ്പോള് എന്ന് തോന്നുന്നു.\nജീവനെടുക്കാന് നമുക്ക് അവകാശമില്ല, പക്ഷെ ഇപ്പോഴത്തെ നമ്മുടെ ജീവിത ചുറ്റുപാടുകളില് ഇത്തരം സാഹചര്യങ്ങളെ ഒഴിവാക്കാന് ഒരു വഴി നമ്മള് ചിന്തിക്കണ്ടേ ടീച്ചര്.\nവെറും പ്രാര്ത്ഥ്നയില് ഒതുക്കിയോ ഒഴാക്കനെ.\nഒരു ചിന്തയിലേക്ക് നയിക്കുക എന്ന് ഞാന് കരുതി.\nനല്ല വാക്കുകള്ക്ക്ന നന്ദി ഭായി.\nഇത്തരം ഒരവസ്ഥയില് അങ്ങിനെയും വിശ്വസിച്ച് പോകുന്നതില് തെറ്റ് പറയാന് കഴിയുമോ...\nഹംസ 10/02/2010 08:17:00 PM\nഇന്നലെ ഏഷ്യനെറ്റില് എഫ്.ഐ.ആര് എന്ന പ്രേഗ്രാം കണ്ടു. വയസ്സായ ഒരു അമ്മയെ ആശുപത്രിയില് കൊണ്ടു പോവാന് സമ്മതിക്കാത്ത മകനെ കുറിച്ച് അവസാനം പോലീസെത്തി അവരെ ആശുപത്രിയില് കൊണ്ട് പോവുമ്പോഴും ആ അമ്മ പോലീസിനോട് പറയുന്നു മകനെ ഒന്നും ചെയ്യരുതെ എന്ന്. ഈ കഥ അതില് നിന്നും തികച്ചും വിത്യാസമുള്ളത് തന്നെ. വയസ്സായി മറ്റുള്ളവര്‍ക്ക് ശല്യമായിതീരുമ്പോള് സ്നേഹിച്ചിരുന്നവര് എല്ലാം വെറുക്കാന് തുടങ്ങിയാല് ദയാവധത്തെ കുറിച്ച് ചിന്തിച്ചുകൂടെ എന്ന് റാംജി ചോദിക്കുന്നു. കുട്ടിക്കലത്ത് പടിച്ച “കാലനില്ലാ കാലം” എന്ന പദ്യമാണ് ഓര്‍മയില് വന്നത് .\nsiya 10/02/2010 08:46:00 PM\nറാംജി ഭായി ,കഥയില് അവസാനം എഴുതി ഇരിക്കുന്നത് ,ഞാന് പല തവണ വായിച്ചു ,സത്യമായും ഞാന് ഇതുപോലെ കിടന്നു പോയാല് എന്നെ ആരെങ്കിലും ഒന്ന് വേഗം കൊന്നു തരണം എന്ന് തന്നെ ഉറച്ച തീരുമാനം പക്ഷേ ആര് കൊല്ലും ?ആ ചോദ്യം , ഉത്തരമില്ലാതെ എന്നെ നോക്കി ചിരിക്കുന്നു ...\nഎനിക്ക് വളരെ അടുത്ത് അറിയുന്ന ഒരു വീട്ടില് ,ഇതുപോലെ ഒരു അമ്മച്ചി കുറച്ചു നാള് കിടന്നു ,മരുമകള് നല്ല പൊന്നു പോലെ ആ അമ്മയെ നോക്കി ,അമ്മായിഅമ്മ അവരോട് ചെയ്ത ക്രൂരത ഒന്നും മനസ്സില് വയ്ക്കാതെ ,മരുമകളുടെ സ്നേഹം കണ്ണിരോടെ , ഏറ്റു വാങ്ങി സന്തോഷായി ആ അമ്മച്ചി മരിച്ചു .ഇപ്പോളും അമ്മായി അമ്മയുടെ,ശരീരം ,കഴുകി ,തുടച്ചു വൃത്തിയാക്കിയ കഥകള് അവര് പറയും ,അത് കേള്‍ക്കുമ്പോള് അവരൊക്കെ എത്ര ഭാഗ്യം ചെയ്തവര് ആണ് എന്നും മനസ്സില് തോന്നും .\nബിലാത്തി പറഞ്ഞപോലെ ഇവിടെ വല്ല നഴ്സിംഗ് ഹോമില് ആയിരുന്നാല് ആരെങ്കിലും ,നോക്കുമായിരിക്കും ..എന്നാലും ആരും ഇതുപോലെ കിടന്നു പോകരുതേ എന്ന് പ്രാര്‍ത്ഥിക്കുന്നു\nകഥയുടെ ആഴം ,ചിന്തിപ്പിക്കുന്നത് തന്നെ.\nപട്ടേപ്പാടം റാംജി 10/02/2010 09:10:00 PM\nശരി എന്ന് സമ്മതം മൂളാന് ആര്ക്കും കഴിയില്ല. അത് തന്നെയാണ് ശരി. പക്ഷെ ഇത്തരം സന്ദര്ഭനങ്ങളില് എല്ലാരും ചിന്തിക്കുന്നത് കിടപ്പില് ആയവരുടെ സ്ഥിതിയെക്കുറിച്ച് മാത്രമാണ്. ആ വ്യക്തിയുടെ പരിചരണത്തിന് വേണ്ടി കഷ്ടപ്പെടുന്നവരുടെ കഷ്ടപ്പാടുകള് ആരും ഓര്ക്കാ റില്ല. എന്ത് ചെയ്താലും കുറ്റങ്ങള് മാത്രം ബാക്കി ആവുന്നു. ആരെങ്കിലും ഒരാള് നോക്കാന് തയ്യാറായാല് മറ്റാരും തിരിഞ്ഞു നോക്കാത്ത അവസ്ഥ. ഇന്നത്തെ നമ്മുടെ അണുകുടുംബ രീതിയില് വന്നു ഭവിക്കുന്ന ചില തകരാറുകള്. വീടിനു പുറത്തേക്ക് പരിചരണം മാറ്റുന്ന കാര്യം ചില രാജ്യങ്ങളില് ഉണ്ടെന്നു കേള്ക്കുനന്നുണ്ട്. അത്തരം ഒന്ന് നമ്മള്ക്കും നന്നാവില്ലേ?\nപഴയ കാലത്ത് ഇത്തരം ദീര്ഘമായ കിടപ്പ് ഞാന് അധികം കണ്ടിട്ടില്ല. എന്നാല് ഇപ്പോള് അത് ധാരാളമാനുതാനും. ജീവിതരീതി തന്നെ കാരണം. എന്തായാലും ഇപ്പോള് സംഭവിക്കുന്നു എന്നത് വസ്തുതയാണ്. ഇപ്പോഴത്തെ കുടുംബ രീതിക്കനുസരിച്ചുള്ള ഒരു പരിഹാരം കണ്ടെത്തേണ്ട സമയം കഴിഞ്ഞിരിക്കുന്നു എന്ന് തന്നെയാണ് എന്റെ തോന്നല്.\nഞാന് അങ്ങിനെ വേണം എന്ന ചിന്ത അല്ല പറഞ്ഞത്. ഇത്തരം അവസ്ഥയില് പെടെന്നു ചിന്തയില് വരുന്നത് അതാണ്. അതാണ് ശരിയായ മാര്ഗ്ഗം എന്ന് എനിക്കഭിപ്രായമില്ല. പക്ഷെ ഇപ്പോഴത്തെ ഈ അവസ്ഥ ആര്ക്കും ഒന്നും പറയാന് കഴിയാത്ത ഒരു മേഖലയിലേക്ക് നയിക്കുന്നില്ലേ. അങ്ങിനെ തുടര്ന്നാല് അവസാനം എന്താവും എന്ന എന്റെ ഒരു ഭയമാണ് എന്നെക്കൊണ്ട് അങ്ങിനെ ചിന്തിപ്പിക്കുന്നത്. കാരണം കിടക്കുന്നവര്ക്കും നോക്കുന്നവര്ക്കുംങ ഒരുപോലെ പ്രയാസം മാത്രം ആവുമ്പോള് നമ്മുടെ സമൂഹത്തിനു അംഗീകരിക്കാവുന്ന ഒരു രീതിയെക്കുറിച്ച് ആലോചിക്കണം എന്നാണ് എനിക്ക് തോന്നിയത്.\nബിലാത്തിയും കുമാരനും പറഞ്ഞത് പോലുള്ള ഒരു ചിന്ത നമ്മുടെ സമൂഹത്തില് ഉയര്ന്നു വരേണ്ടിയിരിക്കുന്നു. പ്രായമായവരെ എങ്ങിനെയും ഒഴിവാക്കി ഭാര്യയും കുഞ്ഞുമായി കഴിഞ്ഞുകൂടാം എന്ന ചിന്തക്ക് ഉപരിയായി കിടക്കുന്നവര്ക്കും നോക്കുന്നവര്ക്കും അധികം പ്രയാസമില്ലാതെ കഴിയാവുന്ന ഒരവസ്ഥ ഉണ്ടാകേണ്ടിയിരിക്കുന്നു. ദയാവധം എന്നത് പറയാന് എളുപ്പമാണെങ്കിലും അതിനെ ആഴത്തില് നോക്കുമ്പോള് സിയയും മാറ്റ് പലരും അഭിപ്രായപ്പെട്ടത് പോലെ അതിന്റെ പ്രായോഗികതയിലെ പാകപ്പിഴ തന്നെ വളരെ പ്രശ്നങ്ങള് ശ്രുഷ്ടിക്കും.\nവിശദമായി അഭിപ്രായം പറഞ്ഞതിന് നന്ദി സിയ.\nമഹേഷ് വിജയന് 10/02/2010 10:10:00 PM\nഇന്ത്യയില് ദയാവധം നിലവില്ലാത്തതിനാല്, ഇത്തരം ദുരിതം അനിഭവിക്കുന്നവരെ ദയാവധം നിയമ വിധേയമായ രാജ്യങ്ങളില് എത്തിച്ച് ദയാവധം ഏര്‍പ്പെടുത്തുന്ന ഒരു സങ്കടനയെ കുറിച്ച് നമുക്ക് ചിന്തിക്കാവുന്നതാണ്..!!!\nറാംജീ, വളരെ വിത്യസ്തമായ ഒരു പ്രമേയമാണിത് .. അഭിനന്ദനങ്ങള്..\nകഥ വല്ലാണ്ട് ഫീല് ചെയ്തു... ഒരു വലിയ ട്രാജഡി കഥ...\nഇത്തരം സംഭവങ്ങളാണ് ദൈവത്തെ ഒരു ക്രൂരനായി കാണാന് എന്നെ പ്രേരിപ്പിക്കുന്നത്...?\nഅങ്ങേര്‍ക്കു ഇതിന്റെ വല്ല ആവശ്യവുമുണ്ടോ?\nആത്മഹത്യ ചെയ്യാന് പോലും പറ്റാത്ത അവസ്ഥ എത്ര ക്രൂരമാനത്...?\nകുഞ്ഞൂസ് (Kunjuss) 10/02/2010 10:22:00 PM\nറാംജീ, വേദനിപ്പിക്കുന്ന സത്യങ്ങള് ആണെങ്കിലും നമുക്ക് ചുറ്റും ധാരാളമായി കാണാന് കഴിയുന്നതും ആണ് ഇത്തരം അവസ്ഥകള്.മുതിര്‍ന്നവര്, രാമായണ വായനയിലൂടെയും മറ്റും കാണിക്കുമ്പോള് നിഷ്കളങ്കരായ കുഞ്ഞുങ്ങള് വളച്ചു കെട്ടില്ലാതെ നേരെ പറയുന്നു എന്നു മാത്രം.\nഅപ്പോഴും ആരും ചിന്തിക്കാത്തത്,നാളെ തനിക്കും ഇതേ അവസ്ഥ വരാം എന്നതാണ്.ഏഴു വര്‍ഷത്തോളം കിടന്നകിടപ്പിലായിരുന്ന ഒരമ്മൂമ്മ ഞങ്ങള്‍ക്കുണ്ടായിരുന്നു.ആ ഏഴു വര്‍ഷങ്ങളിലും ഒരിക്കല് പോലും അമ്മൂമ്മക്ക് ബെഡ്സോര് ഉണ്ടാവുകയോ വീട്ടില് ഏതെങ്കിലും തരത്തിലെ ദുര്‍ഗന്ധങ്ങള് ഉണ്ടായിരുന്നതോ ഇല്ല, കുഞ്ഞുങ്ങളെപ്പോലും ശുശ്രുഷയില് പങ്കെടുപ്പിച്ചിരുന്നത്,ഭാവിയില് സഹജീവികളോട് കാരുണ്യം വളര്‍ത്താനായിരിക്കണം എന്നത് ഇപ്പോള് മനസിലാകുന്നു.\nJithin Raaj 10/03/2010 08:36:00 AM\nറാംജീ സൂപ്പര് എന്റെ ബ്ലൊഗില് കമ്മ്ന്റ് ചെയ്യുമോ\nഎന്നിട്ടൊന്ന് ഫോള്ളോ ചെയ്യുമോ\nരസികന് 10/03/2010 02:51:00 PM\nറാം ജീ :- ചിന്തിക്കാന് കൂടി പേടി തോന്നുംവിധമുള്ള മനുഷ്യന്റെ ഈയൊരു അവസ്ഥ വളരെ നന്നായിട്ടു വരച്ചു കാട്ടിയതിനു അഭിനന്ദനങ്ങള്.... കൂടുതലൊന്നും പറയാനില്ല ... ഒരു സമാധാനത്തിനു വേണമെങ്കില് ‘ഓരോരുത്തര്‍ക്കൂം വിധിച്ചിട്ടുള്ള വിധികളിലൊന്ന്’ എന്നു പറഞ്ഞു നെടുവീര്‍പ്പിടാം .... കാലം മാറിക്കൊണ്ടിരിക്കുന്നു ... ചിന്തകളും!! പഴമക്കാര് തങ്ങളുടെ കഷ്ടപ്പാടിലുമുപരിയായിട്ട് കിടപ്പിലായവന്റെ അവസ്ഥയോര്‍ത്തിട്ടു അങ്ങിനെ ചിന്തിച്ചിട്ടുണ്ടെങ്കില് .... തനിക്കു പ്രതികൂലമായതിനെ ഇല്ലാതാക്കുക എന്ന പുതുതലമുറയുടെ ചിന്തയും തമ്മില് ഇത്തിരിയെങ്കില്ലും അന്തരമില്ലേ?!\nVayady 10/03/2010 05:46:00 PM\nവാര്‍ദ്ധക്യത്തില് കിടപ്പിലാകുന്നവരുടെ ജീവിതം ദയാവധം വഴി അവസാനിപ്പിച്ച് മക്കളേയും ബന്ധുക്കളേയും ഫ്രീയാക്കുക ഒരു പരിഷ്കൃത സമൂഹത്തിനു യോജിച്ചതല്ല എന്നാണ് എന്റെ അഭിപ്രായം. അത്തരം ആളുകളെ പരിചരികാനുള്ള സ്ഥാപനങ്ങളും സം‌വിധാനങ്ങളും ഉണ്ടാക്കുകയാണ് സമൂഹം ചെയ്യേണ്ടത്. വാര്‍ദ്ധക്യത്തില് പരിചരണം ആവശ്യമുള്ള ലക്ഷക്കണക്കിനാള്‍ക്കാര് എല്ലാ കാലത്തും ഉണ്ടാവും. അവര്‍ക്കെല്ലാം ദയാവധം നല്‍കുക പ്രശ്നത്തിനു പരിഹാരമാകില്ലല്ലോ?\nചിന്തിക്കേണ്ട വിഷയം. റാംജി എന്നെ വളരെയേറേ വിഷമിപ്പിക്കുന്ന ഒരു വിഷയമാണ് ഇത്. നാട്ടില് ഒറ്റക്ക് കഴിയുന്ന അച്ഛനമ്മമാരെ ഓര്‍ത്തു പോയി.\nഇങ്ങിനെയൊരു വിഷയത്തെ ആസ്പദമാക്കി എഴുതിയ കഥ ഇഷ്ടമായിട്ടോ. ഒപ്പം വിഷമവും.\nWash'Allan JK | വഷളന് ജേക്കെ 10/03/2010 08:09:00 PM\nഈ ചുറ്റുപാടില് ആ വൃദ്ധന് ചാവുന്നതല്ലേ നല്ലത്? ആര്‍ക്കാണ് ആ ജീവിതം വേണ്ടത്? അയാള്‍ക്ക് വേണ്ട, ചുറ്റുമുള്ളവര്‍ക്കും. പക്ഷെ ദയാവധം നല്‍കുന്നതിനോട് യോജിക്കാന് കഴിയില്ല. ഇവിടെ പരിതസ്ഥിതി ആണ് പ്രശ്നം. നമ്മള് പ്രായോഗികമായി ചിന്തിക്കേണ്ട സമയം അതിക്രമിച്ചിരിക്കുന്നു. പല വീടുകളിലും ഇങ്ങനെ ആര്‍ക്കും വേണ്ടാത്ത ജന്മങ്ങളെ നരകകിപ്പിക്കുന്നുനു. ഇതിനു വേണ്ടുന്നത് ഒരു "assisted living" പോലെയുള്ള സ്ഥാപനമാണ്. അത് താങ്ങാന് എല്ലാവര്‍ക്കും കഴിയില്ല. ഗവണ്മെന്റ് സര്‍ക്കാര് ആശുപത്രി കല് നടത്തുന്നുണ്ടല്ലോ? അതുപോലെ ഇങ്ങനെയുള്ള ആളുകളെ കിടത്താന് സംവിധാനവും ഉണ്ടാക്കിയാല് അതൊരു ഏറ്റവും വല്യ കാര്യം ആയിരിക്കും.\nഇപ്പോഴും കേള്‍ക്കാറുണ്ട്, അങ്ങേലെ കാര്‍ന്നോര് കിടന്നു നരകിക്കുകയാണ് അവര് പച്ചവെള്ളം കൊടുക്കില്ല എന്നൊക്കെ. നമ്മളും ഇതൊക്കെ തന്നെ ചെയ്യും. വൃദ്ധ സദനത്തില് വിടുന്നവന് മഹാ വൃത്തികെട്ടവന്, എന്നാല് വീട്ടില് ആര്‍ക്കും വേണ്ടാതെ നരകിപ്പിക്കുന്നതിനെക്കാള് നല്ലത് അതാണെന്ന് തോന്നുന്നു. old age homes ഉം assisted living ഉം കൂടുതല് വ്യാപകം ആവണം എന്നാണ് എന്റെ അഭിപ്രായം. എന്റെ വയസ്സാം കാലത്ത് ഞാന് പുള്ളാരെ ബുദ്ധിമുട്ടിക്കില്ല എന്ന് എന്നേ തീരുമാനിച്ചു കഴിഞ്ഞു (അതിനു അവര് നോക്കിയിട്ട് വേണ്ടേ!)\nപട്ടേപ്പാടം റാംജി 10/03/2010 10:01:00 PM\nഒരു സംഘടനയെക്കുരിച്ഛല്ല നമ്മള് ചിന്തിക്കേണ്ടത് എന്ന് തോന്നുന്നു. ഒരു ബോധവല്ക്കതരണം ആണ് വേണ്ടത് എന്നാണു എനിക്ക് തോന്നുന്നത്. കിടക്കുന്നവര്ക്ക് വേണ്ട ചുറ്റുമുള്ളവര്ക്ക് വേണ്ട എന്നാ സ്ഥിതി വന്നാല് പിന്നെ എന്താണ്. വെറുതെ ദുഖിക്കുന്നതില് എന്താണ് കാര്യം? ദൈവത്തിനെ കുറ്റപ്പെടുത്തി ഒഴിയുന്നത് ഒരു പരിഹാരമല്ല. ദയാ വധം മാത്രമല്ലല്ലോ പരിഹാരം.\nനമ്മുടെ പഴയ കുടുംബ സാഹചര്യങ്ങളില് ഇപ്പോഴത്തെ അത്രയും പ്രയാസങ്ങള് ഉണ്ടായോ എന്ന് എനിക്ക് സംശയമാണ്. നോക്കാനും സംരക്ഷിക്കാനുമൊക്കെ സഹായിക്കാന് മറ്റുള്ളവര് കൂടെ കാണുമായിരുന്നു. ഇന്നതില്ല. അങ്ങിനെ ആയിരിക്കുന്നു കാലത്തിന്റെ മുന്നേറ്റത്തില് സംഭവിച്ച മാറ്റങ്ങള്. അവിടെ പഴയത് പോലെ തന്നെ കാര്യങ്ങള് കാണാന് കഴിയില്ല. നാളെ നമുക്കും ഈ അവസ്ഥ വരും എന്നത് കൊണ്ട് കൂടിയാണ് നമ്മള് ചിന്തിക്കേണ്ട സമയം അതിക്രമിച്ചിരിക്കുന്നു എന്ന് തോന്നുന്നത്. പഴയവരും പുതിയവരും മനസ്സില് ചിന്തിക്കുമ്പോഴും പുറത്ത് പറയാന് ഒരു ഭയം പോലെ അല്ലെ? അത് നമ്മള് ശീലിച്ച് പോന്ന ബന്ധങ്ങളിലെ ആഴവും സ്നേഹഹവും തന്നെ. അതിനപ്പുറത്തെ പ്രായോഗികതയും സത്യമായി നമുക്ക് മുന്നില് കിടക്കുന്നു.\nനല്ല അഭിപ്രായത്തിന് നന്ദി കുഞ്ഞൂസ്.\nജിതിന് രാജ് ടി കെ,\nജിത്തിന്റെ കഴിഞ്ഞ പോസ്റ്റില് വന്നു ഞാന് കമന്റ് പറയുകയും ഫോളോ ചെയ്യുകയും ചെയ്തിരുന്നുട്ടോ.\nഅന്നും ഇന്നും ചിന്തകളൊക്കെ ഒന്നുതന്നെ. ഇന്നത്തെ ചിന്തയില് "പ്രതികൂലമായതിനെ ഇല്ലാതാക്കുന്ന" എന്നതിനോട് എനിക്ക് യോജിപ്പില്ല. ചിലര്ക്ക് അങ്ങിനെ ഉണ്ടായേക്കാം. അത് ഒരു പൊതു സമീപനം എന്ന് കരുതാന് പറ്റില്ല.\nആളവന്‍താന് 10/04/2010 09:07:00 AM\nഎന്റമ്മേ....! ഭീകരമാണ് ഈ അവസ്ഥ. ഇക്കാലത്ത് ഇങ്ങനെയൊക്കെ ആണെങ്കില്, എന്റെയൊക്കെ കാലത്ത് എന്താവും അവസ്ഥ? പിള്ളേര് മൊബൈല് ചാര്‍ജ് ചെയ്യാന് കാശിനായി അപ്പൂപ്പന്റെ (എന്‍റെ) കിഡ്നി വരെ ഊരി വില്‍ക്കും! ഉറപ്പാ....\nnirbhagyavathy 10/04/2010 04:52:00 PM\nമരണത്തോടൊപ്പം സഞ്ചരിക്കുന്ന കഥ;\nവീടിന്റെ അകം എന്നും ഇങ്ങിനെയൊക്കെയാണ്.\nഇനിയും തനിയാവര്‍ത്തനങ്ങള് മാത്രം പ്രതീക്ഷിക്കാം.\nmansoor 10/04/2010 05:16:00 PM\ni mapattepadam resident ramjii. i have seen you several times.but coudnt realize that u ratalented one. i have read your story. i m proud of u. continue ur journey in the field of writing. wish u all the best. god bless u!\nപട്ടേപ്പാടം റാംജി 10/04/2010 06:03:00 PM\nപരിചരണം ആവശ്യമുള്ള എല്ലാരേയും ദയാ വധത്തിന് വിധേയരാക്കുക എന്ന് അര്ത്ഥമില്ലെന്നാണ് തോന്നുന്നത്. ഞാനിവിടെ ദയാ വധം വേണം എന്ന് പറയുന്നില്ല. എന്തെങ്കിലും ഒരു സംവിധാനം ആവശ്യമായിരിക്കുന്നു എന്നാണു ഉദ്യേശിക്കുന്നത്. ഈ കഥയില് സൂചിപ്പിച്ച തരത്തിലുള്ള ഒരു വ്യക്തിയെ കുറിച്ച് ചിന്തിക്കുമ്പോള് കൊല്ലങ്ങളോളം ഇതേ അവസ്ഥയില് കിടക്കേണ്ടി വരുന്നവരെക്കുരിച്ച് ഓര്ക്കുതമ്പോള് ആരെങ്കിലും ഒന്നോ രണ്ടോ ആള്ക്കാതര് മാത്രം തുടര്ച്ചയായി ഇത്രും കാലം തനിച്ച് സംരക്ഷിക്കേണ്ടി വരുമ്പോള് തോന്നാവുന്ന ഒരാശങ്ക ഞാന് പറഞ്ഞു എന്ന് മാത്രം. അല്ലെങ്കില് തന്നെ ദയാ വധം എന്നത് നമ്മുടെ ആചാരങ്ങളും വിശ്വാസവും ആയി വളരെയേറെ കുഴഞ്ഞു മറിഞ്ഞു കിടക്കുന്നതാണ്. ഒരു ജീവനെ ഇല്ലാതാക്കുക എന്നത് ആര്ക്കുംവ അംഗീകരിക്കാന് കഴിയുന്ന കാര്യം ആണെന്ന് തോന്നുന്നില്ല. അല്ലെങ്കിലും ഇതൊക്കെ വലിയ കാര്യങ്ങളുടെ ഗണത്തില് പെട്ടതാണ്.\nമനുഷ്യരുടെ ഭൌതിക ജീവിത സാഹചര്യങ്ങളുടെ വികസനപ്പട്ടികയിൽ ഒന്നാമത്നിൽക്കുന്ന സ്വീഡനിൽ ദയാവധമുണ്ടെന്ന് തോന്നുന്നു. എനിക്ക് കൃത്യമായി അറിയില്ല.\nധാരാളം ഇത്തരം സംഭവങ്ങള് നേരിട്ട് കണ്ടതിനാല് എനിക്ക് തോന്നിയ ചില പ്രയാസങ്ങള് സൂചിപ്പിച്ചു എന്നേയുള്ളൂ.\nവിശദമായി അഭിപ്രായപ്പെട്ടതിന് നന്ദി വായാടി.\nവഷളന്ജേിക്കെ ⚡ WashAllenⒿⓚ,\nഞാന് നേരത്തെ ഒരാളുടെ അഭിപ്രായത്തിന് ഇത്തരം സ്ഥാപനങ്ങള് ഗവന്മേന്റ്റ് നേരിട്ട് നടത്തണം എന്ന് മറുപടി നല്കിപയിരുന്നു. എന്നാലും പ്രശ്നങ്ങള് ഉണ്ട്. എങ്കിലും തോത് കുറവായിരിക്കും എന്നെനിക്ക് തോന്നി. മുഴുവന് സമയവും ഒരാള് നോക്കിയിരിക്കേണ്ട ധാരാളം കേസുകള് ഉണ്ട്. അവിടെയെല്ലാം ഒന്നോ രണ്ടോ ആള്ക്കാര് മാത്രം തുടര്ച്ചരയായി നോക്കേണ്ടി വരുമ്പോള് ഉണ്ടാകുന്ന ഒരു പ്രായോഗിക ബുദ്ധിമുട്ട് ഉണ്ട്. അതൊക്കെ മറ്റുള്ളവര് കാണാതെ പോകുന്ന അവസ്ഥ. വൃദ്ധ സദനത്തില് ആകുന്നതില് അധികവും ബാധ്യത ഒഴിക്കുക എന്ന വഴിയിലേക്ക് നീങ്ങുന്നുണ്ട്. എല്ലാം ബിസിനസ് ആക്കുന്ന വേറൊരു വഴി. എല്ലാം കൂടി ചിന്തിക്കുമ്പോള് കുഴഞ്ഞു മറിയുന്നു അല്ലെ?\nഅഭിപ്രായങ്ങള്ക്ക് നന്ദി മാഷെ.\nഅഭിപ്രായത്തിന് നന്ദി സുഹൃത്തെ.\nതനിയാവര്ത്തനങ്ങള് തന്നെ ഇനിയും. പക്ഷെ അതിന്റെ തീവ്രത കൂടിക്കൊണ്ടിരിക്കുന്നു.\nവരവിനും അഭിപ്രായത്തിനും നന്ദി. വീണ്ടും കാണാം.\nഅയല്വക്കക്കാരനാനെന്നു അറിഞ്ഞതില് സന്തോഷം.\nUnknown 10/04/2010 08:45:00 PM\nറാംജി സാബ് വണക്കം.\nഇതുപോലൊരു മരുമോളെ കിട്ടുക,\nഇക്കാലത്ത് പ്രയാസമുള്ള കാര്യമാണ്.\nകുട്ടിയുടെ സത്യം പറച്ചില് പുതുതലമുറയെ കുറിച്ച്\nബ്ലോഗില് വന്നു തെറ്റുകുറ്റങ്ങള്\nVayady 10/05/2010 02:40:00 AM\nവിശദമായ മറുപടിക്ക് നന്ദി റാംജി. സന്തോഷമായി.\nmini//മിനി 10/05/2010 05:11:00 AM\nദയനീയമായ അവസ്ഥയിൽ ദയാവധത്തെക്കുറിച്ച് ചിന്തിക്കുന്നു. മരിക്കാൻ പോകുന്ന ആൾക്ക് അല്പമെങ്കിലും ബോധമുണ്ടെങ്കിൽ ഒരിക്കലും മരിക്കാൻ ആഗ്രഹിക്കില്ല. വീട്ടുകാരുടെ ദുരിതജീവിതത്തിന് അറിതി വരുത്താൻ എന്തെങ്കിലും ചെയ്യേണ്ടതാണ്.\nഎന്റെ നാട്ടിലെ പ്രായമായവർ ആഗ്രഹിക്കുന്നത്, എന്റെ അച്ഛൻ മരിച്ചതുപോലെയുള്ള ‘ഒരു മരണത്തെയാണ്’. മക്കളുമൊത്ത് സംസാരിച്ചിരിക്കെ കൂട്ടത്തിൽ നിന്ന് ഒരു നിമിഷനേരത്ത് വീണ് മരിക്കുന്നു.\nഭായി 10/05/2010 08:26:00 AM\nകരുണാമയനായ ദൈവം നമ്മെ ഈവരേയും ഈ ഒരവസ്ഥയിൽ നിന്നും കാത്ത് രക്ഷിക്കേണമേ എന്ന പ്രാർത്ഥന മാത്രമേ എനിയ്ക്കുള്ളൂ മാഷേ..\nആർക്കും സംഭവിയ്കാവുന്നത് മാഷ് വളരെ തന്മയത്വമായി എഴുതി. നന്ദി.\n..naj 10/05/2010 08:38:00 AM\nജീവിതത്തിന്റെ പിടികിട്ടാത്ത സമസ്യകളില് ഒരവസ്ഥ !\nകുര് ആനില് ഒരു വാചകം മനുഷ്യരോട് പറയുന്നു.\nനിങ്ങളുടെ മാതാപിതാക്കള് പ്രായമായാല് അവരോടു ശബ്ദമുയര്‍ത്തി സംസാരിക്കരുത് "ഛെ " എന്ന് പോലും പറയരുത്. അവര്‍ക്ക് വേണ്ടി പ്രാര്‍ത്തിക്കുക, കാരുണ്യത്തിന്റെ ചിറകുകള് വിരിക്കുക...."\n"നിശ്ചയം ജീവിതം ഒരു പരീക്ഷണമാകുന്നു. ഭൌതിക വിഭവങ്ങളും !""\nഇതിവിടെ പറയാന് കാരണം പ്രയാമല്ലാത്ത അവസ്ഥയിലും പലരും പല കാരണങ്ങളാല് കിടപ്പിലായീട്ടുണ്ട്. ഒരു ജീവനെ ഇല്ലാതാക്കാന് മറ്റൊരാള്‍ക്ക് എങ്ങിനെ കഴിയും, അവന്റെ നാളത്തെ അവസ്ഥ പ്രവചനാതീതമായിരിക്കെ ! .\nചിന്തനീയം ഈ പോസ്റ്റ് ! അവതരിപ്പിച്ചതിന് നന്ദി.\nപട്ടേപ്പാടം റാംജി 10/05/2010 09:22:00 PM\nവരവിനും അഭിപ്രായത്തിനും വളരെ നന്ദി.\nപോസ്റ്റുകളൊന്നും കാണാനില്ലല്ലോ ഭായി. ഒന്ന് ചിരിപ്പിക്കു.\nദയാ വധം എന്ന് വരുമ്പോള് മാഷ് പറഞ്ഞത് ശരിതന്നെ. അതല്ലതെയും പല വഴികളും ഉണ്ടല്ലോ. വീടിനു പുറത്ത് ഒരു സംരക്ഷണം എന്ന വിധത്തില്. അത്തരത്തില് ചിന്തിക്കേണ്ടിയിരിക്കുന്ന എന്ന എന്റെ തോന്നലാണ്.\nKalam 10/06/2010 09:42:00 AM\nവളരെ വിശദമായി തന്നെ പറഞ്ഞു.\nആര്‍കും ഈ ഗതികേട് വരുത്തരുതേ..\nദയാവധം അത്ര എളുപ്പത്തില് നിയമവിധേയമാക്കാന് പറ്റുമെന്ന് തോന്നുന്നില്ല.\nറഷീദ് കോട്ടപ്പാടം 10/06/2010 02:10:00 PM\nകഥ എന്നെ ആഴത്തില് സ്പര്‍ശിച്ചു റാംജി...\nഇത്തരം അവസ്ഥകള് അനുഭവിച്ചവരും അനുഭവിക്കാനിരിക്കുന്നവരുമാണല്ലോ നമ്മളെല്ലാം!\nദയാവധം എന്നൊന്നുണ്ടോ?. മനപ്പൂര്‍വ്വം ജീവനെടുക്കുന്നത് കൊലപാതകം തന്നെ!.\npoor-me/പാവം-ഞാന് 10/06/2010 03:59:00 PM\nഉപയോഗ ശൂന്യമായി എന്നു പറഞു കളയാൻ പറ്റില്ല...പിന്നെ എന്തു ചെയ്യും? ഇവിടെ മരുമകൾ വില്ലിങും ആയിരുന്നു.പക്ഷെ എല്ലായിടത്തും...അല്ലെങ്കിൽ ഓറോ ഗ്രാമത്തിലും (പഞ്ചായത് വാഡിലും) ഇങനെയുൾലവരെ നോക്കുവാൻ സാഹചര്യമൊരുക്കണം..ആളുകൾക്ക് സമയമുള്ളപ്പോൾ നോക്കുവാനും അല്ലാത്തപ്പോൾ ഈ സ്ഥാപനത്തിലെ ആളുകൾ നോക്കുവാനും സാഹചര്യം ഒരുക്കണം..പക്ഷെ ഇതിനെ ഡമ്പിങ് ഗ്രൌണ്ട് ആയി കാണരുത്...പട്ടേപ്പാടംജി കൂടുതൽ ആളുകൾ എഴുതിക്കഴിയുമ്പോൾ ഒരു സംഗ്രഹം പോലെ അതിന്റെ രത്നച്ചുരുക്കവും താങ്കളുടെ അഭിപ്രായവും ചേറ്ത് ഒരു പോസ്റ്റ് ...\njyo.mds 10/06/2010 05:35:00 PM\nഇന്നു നീ ,നാളെ ഞാന്...നിസ്സഹായമായ ഈ അവസ്ഥ നാളെ നമ്മുക്കും ഉണ്ടാകാം-മറ്റുള്ളവര്‍ക്ക് ഭാരമായി-mercy killing-അത് ഉള്‍ക്കൊള്ളാന് ധൈര്യം വരുന്നില്ല.\nവീകെ 10/07/2010 12:08:00 AM\nഇത്തരം ഒരവസ്ഥ ഒരാൾക്കും വരരുതേ ദൈവമേ..\nഇത്തരം അവസ്ഥയിൽ കാര്യങ്ങൾ കൈകാര്യം ചെയ്യാൻ പൊതുവായ ഒരു സംവിധാനം ആണു വേണ്ടത്..\nഇന്നത്തെ അണു കുടുംബ വ്യവസ്ഥിതിയിൽ വയസ്സായവർ ഒറ്റപ്പെട്ടു പോകുന്നത് അവരോട് മക്കൾക്ക് സ്നേഹമില്ലാഞ്ഞിട്ടാണെന്ന് കരുതാൻ വയ്യ.\nസമയം ആരേയും ഇത്തരം ശുശ്രൂഷകൾ ചെയ്യാൻ അനുവദിക്കുന്നില്ല. പഴയ കൂട്ടുകുടുംബത്തിൽ ഇതിനൊക്കെ വളരെ ഫലപ്രദമായ ചട്ടക്കൂടുകൾ ഉണ്ടായിരുന്നു.\nആ അവസ്ഥ തിരിച്ചു കൊണ്ടുവരണം...\nTPShukooR 10/07/2010 05:56:00 AM\nദയാവധം ദുരുപയോഗം ചെയ്യപ്പെടാനുള്ള സാധ്യത ഏറെയാണ്. അതൊരു പരിഹാരമായി തോന്നുന്നില്ല. മക്കളെ വളര്‍ത്തുമ്പോള് അവരെ എങ്ങനെ വളര്തിയോ, അല്ലെങ്കില് അവര് എന്ത് കണ്ടു വളര്‍ന്നോ... അതായിരിക്കും അവര് നമുക്കും തരുന്നത്.\nപട്ടേപ്പാടം റാംജി 10/07/2010 02:03:00 PM\nഅതെ . ഇതൊരു ഗഹനമായ വിഷയം തന്നെ. ഇത്തരം അവസ്ഥകളെ അഭിമുഖീകരിക്കുമ്പോള് പാലിക്കാന് സാധിക്കാവുന്ന പരിഹാരങ്ങളെക്കുറിച്ച് ചിന്തിക്കെണ്ടിയിരിക്കുന്നു.\nജീവന് ഇല്ലാതാക്കുക എന്നത് കൊലപാതകം തന്നെ. നമ്മുടെ ഇപ്പോഴത്തെ ജീവിത ചുറ്റുപാടുകള് കനകിലെടുത്ത് ഒരു പോംവഴി കണ്ടെത്തേണ്ടിയിരിക്കുന്നു എന്നാണു എന്റെ തോന്നല്. അതിന് ദയാവധം ആണ് മാര്ഗ്ഗമെന്ന് പറയാന് കഴിയില്ല. പുറത്തുള്ള പരിചരണത്തെക്കുറിച്ചാണ് ആലോചിക്കെണ്ടതെന്നു തോന്നുന്നു.\nസുഹൃത്ത് സൂചിപ്പിച്ചത് പോലുള്ള ഒരു സംവിധാനം നല്ലത് തന്നെ എന്ന് തോന്നുന്നു. അതിന് ഒരു ജനകീയമായ മേല്നോട്ടം വരുമ്പോള് ഒഴിവാക്കാന് വേണ്ടി ചെയ്യുന്നവര്ക്ക് ഒരു താക്കിതും ആകും.\nസംഗ്രഹം പോസ്റ്റ് ചെയ്യുന്നതിനെക്കുറിച്ച് ആലോചിച്ചിട്ടില്ല.\nദയാവധം എന്നത് ഉള്ക്കൊള്ളാന് ആകാത്ത ഒരു സങ്കീര്ണ്ണപ്രശ്നം തന്നെ.\nപഴയ കൂട്ടുകുടുംബ രീതി തിരികെ വരിക എന്നത് പ്രായോഗികമാണോ. ഇപ്പോഴത്തെ കുടുംബരീതിക്കനുസരിച്ച് എന്തെങ്കിലും മാര്ഗ്ഗം മാത്രമേ സാധിക്കു എന്ന് തോന്നുന്നു. വളരെ പ്രായമായി മിണ്ടാനും അനങ്ങാനും കഴിയാതെ വരുന്ന അവസ്ഥയില് കുറെ കാലം കിടക്കേണ്ടി വരുന്ന ആ വ്യക്തി അനുഭവിക്കുന്ന വേദനകള് (ശരീരം പൊട്ടി പഴുത്ത് തുടങ്ങിയ വിധത്തിലുള്ള ശാരീരിക വേദന അടക്കം) പലപ്പോഴും വേണ്ടവിധം മനസ്സിലാക്കാതെ വരുന്നുണ്ടെന്ന് തോന്നുന്നു. അത് മാത്രമല്ല, പരിപാലിക്കുന്നവര് ഒന്നോ രണ്ടോ പേര് മാത്രമായി തുടരേണ്ടി വരുന്ന സാഹചര്യം പ്രായോഗികമായി അവര്ക്ക്ക ഏറെ പ്രയാസം ഉണ്ടാക്കുന്നു എന്നതും സത്യമാണ്. രണ്ടു ഭാഗവും കണക്കിലെടുത്ത് ഒരു മാര്ഗ്ഗം അതണു വേണ്ടത് എന്ന് തോന്നുന്നു.\nഅതെ. മക്കള് വളരുന്ന രീതി തന്നെ കാര്യം. പക്ഷെ അതില് ഇപ്പോള് നമ്മുടെ സാമ്പത്തിക സാമൂഹ്യ ചുറ്റുപാടുകളില് അണുകുടുംബ വ്യവസ്ഥയില് അച്ഛനും അമ്മയ്ക്കും അവരുടെ ജോലിക്കിടയില് മക്കളെ എത്രമാത്രം ശ്രദ്ധിക്കാന് ആകും. തീരെ പറ്റില്ല എന്നല്ല ഞാന് അര്ത്ഥമായ്ക്കുന്നത്. ഒരു പരിമിതി അവിടെയും ഉണ്ട എന്നാണു.\nFaisal Alimuth 10/07/2010 02:29:00 PM\nഒന്നു വേഗം മരിച്ചാല്‍മതി എന്നാഗ്രഹിക്കുമെങ്കിലും..!\nകൊല്ലാന് (ദയാവധം..!) തുനിയുമോ..? തുനിയാമോ...?\nSneha 10/07/2010 06:22:00 PM\nഇങ്ങനെ ഒരു അവസ്ഥ ആര്‍ക്കും വരാതിരിക്കെട്ടെ....ആരെയും ബുദ്ധി മുട്ടിക്കാതെ മരിക്കുന്നതാണ് നല്ലത്..\nകുട്ടി പറഞ്ഞത് കാര്യം തന്നെ...ഒരു പരമ സത്യം ..\nവീണ്ടും ഹൃദയത്തില് കൊള്ളുന്ന കഥ..\nറോസാപ്പൂക്കള് 10/07/2010 08:01:00 PM\nപരമമായ ഒരു സത്യം ഒരു നല്ല കഥയിലൂടെ പറഞ്ഞ രാംജിക്ക് അഭിനന്ദനങ്ങള്\nഹാപ്പി ബാച്ചിലേഴ്സ് 10/07/2010 08:55:00 PM\nപതിവ് പോലെ വ്യത്യസ്തത പുലര്‍ത്തുന്ന, ചിന്തിപ്പിക്കുന്ന കഥ.\n"നരനായിങ്ങനെ ജനിച്ചു ഭൂമിയില്" എന്ന ഭക്തിഗാനം മനസ്സിലേക്കോടിയെത്തി. സാമൂഹിക പ്രസക്തിയുള്ള ഒരു വിഷയം അവതരിപ്പിച്ചതിന് അഭിനന്ദനങ്ങള്.\nഗീത രാജന് 10/08/2010 02:26:00 AM\nപതിവ് പോലെ പച്ചയായ ജീവിതം ...\nറാംജി കഥ നന്നായീ\nmayflowers 10/08/2010 07:06:00 AM\nപോസ്റ്റ് വായിച്ചു കഴിയുമ്പോഴേക്കും വല്ലാത്തൊരു മാനസികാവസ്ഥയിലായിപ്പോയി.ഇത്തരം കാഴ്ചകള് ഒരുപാട് കണ്ടിട്ടുണ്ട്.കോമയിലായ ഉമ്മയെ ഞാനും പരിചരിച്ചിട്ടുണ്ട്.അപ്പോഴൊക്കെ\nഎട്ടും പൊട്ടും തിരിയാത്ത പ്രായത്തിലുള്ള കുഞ്ഞുങ്ങളോട് തോന്നുന്ന പോലുള്ള വാത്സല്യമായിരുന്നു എനിക്കവരോട്.\nഇത് കഥയോ അനുഭവമോ ആയിക്കൊള്ളട്ടെ,കണ്ണ് നനയിച്ചു .\nവിജയലക്ഷ്മി 10/08/2010 03:19:00 PM\nnalla katha...chinthikkaan otthriyulla sandesham adangiyittundu.\nപട്ടേപ്പാടം റാംജി 10/09/2010 09:26:00 PM\nവളരെ സങ്കീര്ണ്ണമായ പ്രശ്നം.\nആരുടെ വാക്കും പെട്ടെന്നു തള്ളിക്കളയരുത്.\nഅഭിപ്രായത്തിനും വരവിനും നന്ദിയുണ്ട്.\nപാവത്താൻ 10/09/2010 09:30:00 PM\nനന്മയുള്ള മനുഷ്യർ മാത്രമുള്ള കഥ.അവരുടെ നിസ്സഹായാവസ്ഥ ശക്തമായി വരച്ചു കാട്ടിയിരിക്കുന്നു. പിന്നെ മരണം... അതു വിളിച്ചു വരുത്തേണ്ടതല്ല എന്നാനെന്റെ അഭിപ്രായം. ദയാവധത്തോട് എന്തോ എനിക്കു യോജിക്കാനാവുന്നില്ല\nlekshmi. lachu 10/10/2010 09:49:00 PM\nനല്ല കഥ ,നന്നായി അവതരിപ്പിച്ചിരിക്കുന്നു .വേദനിപ്പിക്കുന്ന ഈ അവസ്ഥ ആര്‍ക്കും വരുത്തല്ലേ..\nസ്വപ്നസഖി 10/11/2010 06:47:00 AM\nഇങ്ങനെയൊരവസ്ഥ ആര്‍ക്കും, ഏതു നിമിഷവും വരാം.. “അഥവാ എനിക്കിങ്ങനെയൊരു ദയനീയ അവസ്ഥ വരികയാണെങ്കില് ദയാവധം ഞാനാഗ്രഹിക്കുന്നു” എന്നു മുന്‍കൂട്ടി എഴുതി ഒപ്പിട്ടു കൊടുത്താല് മാത്രം, നരകിപ്പിക്കാതെ കൊല്ലാം .....എന്നു വല്ല നിയമവും വന്നെങ്കില് എന്നാശിച്ചു പോവുകയാണ്.\nമനസ്സില് തൊടുന്ന വിധം അവതരിപ്പിച്ചു. സാറിനു ഒരായിരം അഭിനന്ദനങ്ങള് !\nHAINA 10/11/2010 08:58:00 AM\nരമേശ് അരൂര് 10/12/2010 02:54:00 PM\nപക്വതയുള്ള രചനാ ശൈലികൊണ്ടും എല്ലാ കാലത്തും പ്രസക്തമായി നില്‍ക്കുന്ന പ്രമേയവതരണം കൊണ്ടും\nമികച്ചു നില്‍ക്കുന്ന കഥ..ആദ്യമായാണ് രാംജി യെ വായിക്കുന്നത്..നിരാഷപ്പെടുത്താതിരുന്നതിനു നന്ദി .\nJithin Raaj 10/16/2010 06:58:00 PM\nനന്നായി കഥ എന്നതിലുപരി ഒരനുഭവസമ്പത്തുള്ള കഥ\nഎന്റെ ബ്ലൊഗ് നോക്കും എന്നു കരുതുന്നു\nവെഞ്ഞാറന് 10/21/2010 12:31:00 PM\nനന്നായി മരിക്കാന് നമുക്കെന്നാണു കഴിയുക?\nഅജേഷ് ചന്ദ്രന് ബി സി 10/21/2010 04:23:00 PM\nഇതെല്ലാം കണ്ടും കേട്ടും ശവത്തെപ്പോലെ ജീവിയ്ക്കേണ്ടി വരുന്ന ഇത്തരം രോഗികളുടെ മനസ്സില് എന്തായിരിയ്ക്കും ഉണ്ടാകുക...\nമരണത്തെ മുന്നില് കണ്ടുകൊണ്ട് കുറെയേറെക്കാലം അസുഖമായിക്കിടന്ന ഒരു ജീവിതം എനിയ്ക്ക് നല്ല പരിചയമുണ്ട്...പക്ഷേ അപ്പോഴും ജീവന് നിലനിര്‍ത്തുന്നതിനായി നടത്തിയ ശ്രമങ്ങള് ഇന്നും എനെ കണ്മുന്നിലുണ്ട് ..\nമറ്റുള്ളവര്‍ക്ക് ബുദ്ധിമുട്ടില്ലാതെ മരിയ്ക്കാന് കഴിഞ്ഞാല് അതായിരിയ്ക്കും ഏറ്റവും വലിയ ഭാഗ്യം..\nAsok Sadan 10/27/2010 10:17:00 PM\nSulfikar Manalvayal 11/08/2010 11:30:00 PM\nരാംജിയുടെ നല്ല ചിന്തനീയമായ കഥ.\nഇഷ്ട്ടപ്പെട്ടവര് പോലും വെറുത്തു തുടങ്ങുന്ന ഇത്തരം സാഹചര്യത്തില് ആരും ചിന്തിച്ചു പോകും ദയാ വധത്തെ കുറിച്ച്.\nഎന്നാലും പോറ്റി വളര്‍ത്തിയെ സ്വന്തം അച്ഛനെ മരണത്തിനു വിട്ടു കൊടുക്കണോ? എല്ലാരും പേടിക്കുന്നത് സമൂഹത്തെയാണ്. എന്നാല് ഇവിടെ നോക്കേണ്ടത് സമൂഹതെയല്ല, സ്വന്തം മനസാക്ഷിയെ ആണെന്നാണ് എന്റെ പക്ഷം.\nകഥയിലെ ഏറ്റവും നല്ല വരികളായി തോന്നിയത് കുട്ടിയുടെതാണ്.\nഈ അവസ്തയിലുള്ളവര്‍ക്കായി തന്നെയാണ് "സദനങ്ങള്" ഉയര്‍ന്നു വന്നിട്ടുള്ളത്.\nഎന്നാല് അത്യന്തം പരിചരണം ആവശ്യമുള്ള ഇത്തരം പ്രതെയക ഖട്ടതിനു പറ്റിയ ഒരു പ്രത്യേക സ്ഥാപനങ്ങള് നിലവിലുണ്ടെങ്കില് സമൂഹത്തില് നിന്നും, കൂടെ സ്വന്തം മനസാക്ഷിയുടെ ഞെട്ടിക്കളില് നിന്നും വിട്ടു നില്‍കാം എന്ന് തോന്നുന്നു.\nഇത്തരം കഥകള് ഇനിയും പോരട്ടെ\nNisha.. 11/12/2010 08:33:00 PM\nസത്യമാണ് റാംജി സര്, ഇത്തരം അവസ്ഥയില് ദയാ വധത്തെ കുറിച്ച് ചിന്തിക്കുന്നതില് തെറ്റില്ല എന്ന് എനിക്കും തോന്നുന്നു.. അസുഖം മൂലം കഷ്ട്ടപ്പെടുന്ന അവസ്ഥയെക്കാള് മരണം തന്നെ അല്ലേ നല്ലത്..? രക്ഷപ്പെടില്ല എന്ന ഒരു അവസ്ഥ വന്നാല്...?\nപക്ഷെ എന്തു ചെയ്യാന് അവിടെയും നമ്മളൊക്കെ തോല്‍ക്കുന്നു.... നന്നായിരിക്കുന്നു...\n▼ ഒക്ടോ 01 (1)


നാല് തവണയാണ് സ്വാമിയെ ദര്‍ശിക്കാനായത് , തീര്‍ഥാടനം സുഗമമെന്ന് ഭകതര് - Malayalam News Time\nMalayalam News Time > News > നാല് തവണയാണ് സ്വാമിയെ ദര്‍ശിക്കാനായത് , തീര്‍ഥാടനം സുഗമമെന്ന് ഭകതര്\nനാല് തവണയാണ് സ്വാമിയെ ദര്‍ശിക്കാനായത് , തീര്‍ഥാടനം സുഗമമെന്ന് ഭകതര്\nNovember 21, 2018 | 9:44 AM |\nശാന്തമായിട്ടുള്ള തിരക്കാണ്. പക്ഷേ. ഞങ്ങള് ചെല്ലുമ്പോള് സ്വാമിയെ നന്നായി ദര്‍ശിക്കാനായെന്ന് മറ്റൊരു ഭക്തയും പ്രതികരിച്ചു. ഭക്ഷണത്തിനോ ശുചിമുറിക്കോ വെള്ളത്തിനോ ഒന്നും പ്രശ്നങ്ങളില്ല.\nനാല് തവണയാണ് സ്വാമിയെ ദര്‍ശിക്കാനായത്’; തീര്‍ഥാടനം സുഗമമെന്ന് ഭകതര്\nപമ്പ: യുവതീപ്രവേശനം അനുവദിച്ച് കൊണ്ടുള്ള സുപ്രീംകോടതി വിധിയുടെ പശ്ചാത്തലത്തില് പ്രതിഷേധങ്ങള് നടക്കുമ്പോഴും ശബരിമല തീര്‍ഥാടനം സുഗമമാണെന്ന് ദര്‍ശനം നടത്തിയ ഭക്തര്. ഇതുവരെ അസൗകര്യമായി ഒന്നും തോന്നിയില്ലെന്നാണ് ഭകതര് പ്രതികരിക്കുന്നത്. കഴിഞ്ഞ മാസങ്ങളിലുണ്ടായ സംഭവങ്ങള് കണ്ടപ്പോള് പ്രശ്നങ്ങളുണ്ടാകുമെന്ന് പ്രതീക്ഷിച്ചിരുന്നു.\nഎന്നാല്, ഞങ്ങള്‍ക്ക് മുന്നേ പോയവര് വന്ന് പറഞ്ഞു അവിടെ ഈ പറയുന്ന അത്രയും പ്രശ്നങ്ങളില്ലെന്ന്. പതിനെട്ടാം പടിയില് രണ്ട് കെെയും തൊട്ട് തൊഴാനും സാധിച്ചു. പൊലീസിന്‍റെ വിളയാട്ടം എന്നാണ് പ്രചരിക്കുന്നത്. അങ്ങനെ ഒരു സംഭവമേയില്ലെന്നും സുഖമായി തൊഴാന് സാധിച്ചെന്നും ഒരു ഭക്തന് പ്രതികരിച്ചു.\nകേരളത്തില് നിന്നുള്ള ഭക്തര് കുറവാണ്. ഇതര സംസ്ഥാനങ്ങളില് നിന്ന് എത്തുന്നവരാണ് കൂടുതലുള്ളത്. അവര്‍ക്ക് നന്നായി തൊഴാന് സാധിക്കുന്നുണ്ടെന്നും അദ്ദേഹം കൂട്ടിച്ചേര്‍ത്തു. വഴിപാടുകള്‍ക്കും വിരിവെയ്ക്കാനുമുള്ള സൗകര്യങ്ങള് എല്ലാം ലഭിക്കുന്നുണ്ടെന്ന് ഒരു ഭക്ത പറഞ്ഞു. ദര്‍ശനത്തിനും നന്നായി സമയം ലഭിക്കുന്നുണ്ട്.\nനാല് തവണയാണ് ഇത്തവണ ദര്‍ശനത്തിന് അവസരം ലഭിച്ചത്. ശാന്തമായിട്ടുള്ള തിരക്കാണ്. പക്ഷേ. ഞങ്ങള് ചെല്ലുമ്പോള് സ്വാമിയെ നന്നായി ദര്‍ശിക്കാനായി.\nഭക്ഷണത്തിനോ ശുചിമുറിക്കോ വെള്ളത്തിനോ ഒന്നും പ്രശ്നങ്ങളില്ല. ചുക്ക് കാപ്പിയും പാല് കാപ്പിയും എല്ലാം ലഭിക്കുന്നുണ്ടെന്നും അവര് പറഞ്ഞു. പൊലീസിന്‍റെ പരിശോധനയുണ്ട്. പക്ഷേ, അത് ബുദ്ധിമുട്ടിച്ചില്ലെന്നാണ് തമിഴ്നാട്ടില് നിന്നെത്തിയ ഭക്തന്മാരും പ്രതികരിച്ചത്.


കോമണ്‍വെല്‍ത്ത് ഇന്ത്യക്ക് 26-ാം സ്വര്‍ണ്ണം: സിന്ധുവിനെ തോല്‍പ്പിച്ച് സൈന\nTHALSAMAYAM| Updated On: 15 April 2018 4:15 AM GMT | Location :\nഗോള്‍ഡ്‌കോസ്റ്റ്: 21ാം കോമണ്‍വെല്‍ത്ത് ഗെയിംസില് ഇന്ത്യയ്ക്ക് 26ാമത്തെ സ്വര്‍ണ്ണം. ഷട്ടില് ബാഡ്മിന്റണില് ഇന്ത്യയുടെ തന്നെ പി.വി സിന്ധുവനെ...\nഗോള്‍ഡ്‌കോസ്റ്റ്: 21ാം കോമണ്‍വെല്‍ത്ത് ഗെയിംസില് ഇന്ത്യയ്ക്ക് 26ാമത്തെ സ്വര്‍ണ്ണം. ഷട്ടില് ബാഡ്മിന്റണില് ഇന്ത്യയുടെ തന്നെ പി.വി സിന്ധുവനെ തോല്‍പ്പിച്ച് സൈന നെഹ്‌വാള് സ്വര്‍ണ്ണം നേടി. നേരിട്ടുള്ള ഗെയിമുകള്‍ക്കാണ് സൈനയുടെ നേട്ടം. സ്‌കോര്: 2118, 2321.\nആദ്യ കളിയില് സൈന ലീഡ് ചെയ്തു തന്നെയാണ് മുഴുവന് സമയവും കളിച്ചത്. എന്നാല് രണ്ടാമത്തെ കളിയില് സിന്ധുവും സൈനയും ഒപ്പത്തിനൊപ്പം കളിച്ചു. ഇരുവരും 20 പോയിന്റ് കടക്കുകയും ചെയ്തു. സിന്ധുവിനാണ് കളിയിലെ വെള്ളി മെഡല്. ഇതോടെ ഇന്ത്യയ്ക്ക് മൊത്തം 62 മെഡലായി. 26 സ്വര്‍ണ്ണം, 17 വെള്ളി, 19 വെങ്കലം എന്നിങ്ങനെയാണ് മെഡല്‍നില.


ബൂലോഗ ക്ലബ്ബ്: തിരിച്ചടി സ്റ്റ്രാറ്റജി -2 (പൊക്കിയെടുത്തത്)\nPosted by അരവിന്ദ് :: aravind at 6/15/2006 01:33:00 PM\nഅരവിന്ദോ ഇതു കലക്കി. ഇന്നലെ മുതല് ഇവനൊരു കമന്റിടാന് തുടങ്ങിയതാ. ഇന്നിപ്പോ, രണ്ടെണ്ണം കൊടകരയിലിട്ടപ്പോ, ഇവന് പ്രത്യക്ഷപെട്ടു.\nനന്നായി, പക്ഷെ, ടിം എന്ന ശബ്ദം ശാരദാമ്മായിക്കിട്ട് മണിയമ്മാവന്റേന്നു കിട്ടിയതോ, അതോ തിരിച്ചോന്ന് വര്‍ണ്ണ്യത്തിലാശങ്ക (ക്:ട് : വക്കാരിക്ക്..അല്ലെ)\nവായടഞ്ഞപ്പോ പല്ല് കൂട്ടിമുട്ട്യതാ :-)\nഹഹഹ.. ഒരു 18 ഹ !\n“പോവുക- അവന്റെ ചായക്കട അങ്ങ് കത്തിക്കുക“ ഇതാവട്ടെ അടുത്ത രണ്ടു വര്‍ഷത്തേക്ക് നമ്മുടെ ബ്ലോഗ് മന്ത്രം!!!\n6/15/2006 02:49:00 PM\nഞാന് പണ്ടേ മണിയമ്മാവന്റെ ഫാനാ :) അരവിന്ദോ നാട്ടില് ചെന്നാല് മണിയമ്മാവന് പുരയ്ക്കു ചുട്ടും ഓടിച്ചിട്ടു തല്ലുമോ?\nപോവുക, അവന്റെ കട അങ്ങു കത്തിക്കുക\nഭയങ്കരം. ഇം പാക്ട് അതി ഭയങ്കരം. ഒരു വിശ്വോത്തര ഹാസ്യ ടച്ച്.\nഅരവിന്നേട്ടാ.... നമിച്ചിടുന്നു....ശിരസ്സു കുനിച്ചിടുന്നു....\n6/15/2006 08:09:00 PM\nമണിയമ്മാവന്‍റെ ഒരു അപ്പോയിന്‍റ്മെന്‍റു വേണമായിരുന്നു, കിട്ടുമോ അരവിന്ദാ? ഒരു തിരിച്ചടി പ്ലാന് ചെയ്യാനുണ്ടേ.\n6/16/2006 09:18:00 AM\nഅതിഗംഭീരന് വര്‍ക്ക്. ഹഹഹഹ..\n(എന്നാ റേഞ്ചാണ് ചുള്ളാ)\nഉമേഷ് മാഷെന്നെ ചീത്തവിളിച്ചാലും സാരല്യ. ഞാന് പറയും.\nഇപ്പോള് ബൂലോഗത്ത് നിന്ന് കിട്ടുന്ന ചിരി, വേറൊരിടത്തു നിന്നും കിട്ടുന്നില്ല.\nഅരവിന്ദനും കുറുമാനുമെല്ലാം ഇപ്പോള് ബ്ലോഗില് ഗര്‍ഭം കലക്കി പൊട്ടിച്ച് കളിക്ക്യാ...\nദേവന് ഒരു ഗ്യാപ്പിനുശേഷം ക്ലാസ് തമാശയുമായി വരാന് പോകുന്നു, ജാതകവശാല് കുറച്ച് കാലം കൃതികള് പോസ്റ്റാന് പറ്റാതിരുന്ന വക്കാരി തിരിച്ചുവരവിന് തയ്യാറെടുക്കുന്നു, സങ്കുചിതന് കൊടുങ്കാറ്റായി വീശി തുടങ്ങിയിരിക്കുന്നു, ‘ഇടിവാള്‘ എന്ന പേരില് എഴുതിയിരുന്ന കേരള ഡോട്ട് കോമിലെ മറ്റൊരു പുലി ഏതു നിമിഷവും ചാടാം. സ്വാര്‍ത്ഥന് ഏത് നിമിഷവും പോസ്റ്റാം, ശ്രീജിത്തും കുട്ട്യേടത്തിയും ബിരിയാണിയും മുല്ലപ്പൂവും സിദ്ധാര്‍ത്ഥനും പ്രാപ്രയും എന്റമ്മേ.. (പേര് ഒരു തലക്കല് നിന്ന് പറയാന് തുടങ്ങിയാല് എവിടെയെത്താനാ... എനിക്കു വയ്യ, എന്നോട് ക്ഷമിക്കൂ..)\nഅപ്പോള് നമ്മളൊക്കെ ചിരിക്കാന് കെടക്കുന്നതേയുള്ളൂ...\n6/17/2006 03:46:00 AM\nഇത് ഇട്ടയന്നുതന്നെ കണ്ടിരുന്നു. എല്ലാ അര്‍മന്ദന് പോസ്റ്റും പോലെ ഇടാനുള്ള കമന്റുമാലോചിച്ചാലോചിച്ചാലോചിച്ച്.....\nശരിക്കും ഒരു സിനിമാ സീന് പോലെ. എല്ലാം നമ്മുടെ കണ്‍മുന്‍പില് തന്നെ തെളിയുന്ന വിവരണം.\n6/17/2006 04:20:00 AM\nഈ പോസ്റ്റും ഇഷ്ടപ്പെട്ടതില് വളരെ സന്തോഷം :-)\nമൊത്തം ചില്ലറയില് പോസ്റ്റാന് വേണ്ട കോണ്‍ഫിഡന്‍സ് ഇല്ലായിരുന്നു. :-)\nപിന്നെ, ഇന്നലെ ഭാഗ്യം കെട്ട ഒരവസരത്തില് എന്റെയും എന്റെ ശ്രീമതിയുടേയും കുറേ ഡോക്യുമെന്റ്സ് കള്ളന് അടിച്ചു മാറ്റിക്കൊണ്ടു പോയ വിവരം അറിയിക്കട്ടെ. എന്റെ സ്റ്റേ പെര്‍മിറ്റ്, ശ്രീമതിയുടെ സിറ്റിസണ്‍ഷിപ്പ്, ലൈസന്‍സ്, ക്രെഡിറ്റ് കാര്‍ഡ്..ഇത്യാദി ഒരുമാതിരി വേണ്ടപ്പെട്ട എല്ലാം പോയി.\nഅതിന്റെ ഒരു ബിസിയിലാണേ..\nസംഭവം ഇരു പോസ്റ്റാക്കി പിന്നെയിടാം.\nഈ ട്രാജഡിയിലും എനിക്ക് ചെറുകെ ചിരിക്കാന് ചെറിയ ഒരു വകയും കിട്ടി. അതും അപ്പോള് പറയാം.\nഒന്നു പ്രാര്‍ത്ഥിച്ചേക്കണേ...പോലീസില് പ്രതീക്ഷയൊന്നുമില്ല..എന്നാലും.\nപോയതെല്ലാം തിരിച്ചു കിട്ടട്ടെ.\nരേഖകള് തിരിച്ചേല്‍പ്പിച്ചാല് പ്രതിഫലം തരാമെന്നോ മറ്റോ ഒരു പത്രപ്പരസ്യമിട്ടാല് പ്രയോജനമുണ്ടാവുമോ അരവിന്ദേ?\nഎല്ലാം പോയെങ്കില് പിന്നെ എന്തോന്ന് ബിസി അര്‍വിന്ദാ... ഇനി ഫ്രീയായിട്ടങ്ങ് ഇരുന്നാല് മതിയല്ലോ, റിലാക്‍സ് ചെയ്‌ത്.\n(ചുമ്മാതാണേ.. ഇങ്ങിനെ അവിടേം ഇവിടേം കുത്തുന്ന ശീലം ഞാന് നിര്‍ത്തിയില്ലെങ്കില്..)\nപോയതെല്ലാം എത്രയും വേഗം തിരിച്ചു കിട്ടട്ടെ എന്നാശംസിക്കുന്നു. കിട്ടുമെന്നേ.. മോട്ടിച്ചവന് വേണ്ട പണം, മൂക്കിപ്പൊടി, അവലോസുണ്ട ഇവ കഴിഞ്ഞ് ബാക്കിയെന്തെങ്കിലുമുണ്ടെങ്കില് ലെവന്മാര് ബൈ പോസ്റ്റായിപ്പോലും അയച്ചു തരാറുണ്ട്.\nഇത്തരത്തില് കള്ളന്മാരോടുള്ള ഒരു റിക്വസ്റ്റ് ഒരാഴ്‌ച മുന്‍പ് മണ്‍രമയില് വന്നിരുന്നു. അതിന് കള്ളന്റെ മറുപടിയായി ശ്രീനിവാസന് ഇന്ന് എഴുതിയിട്ടുണ്ട്.\nപണ്ട് എന്റെ ഇങ്ങിനെയൊന്ന് പോയപ്പോള് സായിപ്പുപോലീസേമാത്തി മൊഴിഞ്ഞു- “ഓ വീയാഴ് വെഴി വെഴി സോഴി.. ഒരു കാര്യം ചെയ്യൂട്ടോ അടുത്തുള്ള ആ കുപ്പത്തൊട്ടികളിലൊക്കെയൊന്ന് നോക്കിക്കോ കേട്ടോ, ചിലപ്പോളെങ്ങാനും കിട്ടിയാലോ”\nഅതിനുമുന്‍പ് എന്റെ പേര് വിശദീകരിക്കുന്ന കൂട്ടത്തില് വി. ഫോര് വാലന്റയിന് എന്നു പറഞ്ഞത് കേട്ട് ചിരിച്ചുകുഴഞ്ഞതിനു ശേഷമായിരുന്നു അവരങ്ങിനെ മൊഴിഞ്ഞത്.\nഅരവി‌ന്ദാക്ഷാ, കിട്ടൂന്നേ.. അരവിന്ദന്റെ ഫോട്ടോയെങ്ങാനും പോയകൂട്ടത്തിലുണ്ടോ? എങ്കില് പിന്നെ അടുത്തുള്ള ആസ്‌പത്രിയിലെങ്ങാനും അന്വേഷിച്ചാല് മതി. പനിച്ചു തുള്ളിയാരെങ്കിലും കിടപ്പുണ്ടെങ്കില് ലെവന് തന്നെ ലവന്.\n(ഇതും ചുമ്മാതാണേ.. ഇവിടെ കുറച്ചേറെ പണികിടക്കുന്നു. എന്നാപ്പിന്നെ ഇങ്ങിനെയൊക്കെ സമയം കളയാമെന്ന് വിചാരിച്ചു).\nഈ കുറുമാന് ഇനി ആദ്യം കമന്റിടരുത്. ആ ഫോട്ടോ വളരെ ഡിസ്‌ട്രാക്‍ടിംഗ്. കമന്റില് ശ്രദ്ധ കേന്ദ്രീകരിക്കാന് പറ്റുന്നില്ല :)\n6/19/2006 06:45:00 AM\nദേവ് ജീ :-( കിട്ടട്ടെ..\nഎവിടെ നിന്ന് റീ ആപ്ലിക്കേഷന് തുടങ്ങണം എന്നതാണ് കണ്‍ഫ്യൂഷന്.\nവക്കാര്യേ :-)) താങ്ക്‍സ് മച്ചാന് :-)\nഈ സ്വഭാവം തന്നെയാട്ടോ എന്റേം...ഇന്നലെ എല്ലാരും കരഞ്ഞോണ്ടിരുന്നപ്പോള് ഞാന് തമാശ കീച്ചി..തെറി കിട്ട്യങ്കിലും. പക്ഷേ ഞാന് ആ ടൈപ്പ് അല്ലാട്ടോ..എപ്പളും ചിരിക്കാന് റെഡി. അല്ല പിന്നെ!\nഅന്റെ കമന്റ് വായിച്ച് ചിരിച്ച് പോയി...പാവം കുറുമാനും കൊടുത്തു ല്ലേ :-) ഹി ഹി.\n(ഫോട്ടോ ഉണ്ട്..മാനസികാശുപത്രിയില് തപ്പണം പുത്യ രോഗികള് ആരേലും..)\nഅപ്പൊ ഞാന് പോട്ടെ..ആപ്പീസിലൊക്കെ ഭയങ്കര ക്യൂ അന്നാ കേട്ടേ...\n6/19/2006 07:23:00 AM\nപോയതെല്ലാം വേഗം കിട്ടട്ടെ..\nപോയതെല്ലാം തിരികെകിട്ടാന് ബ്ലാഗിന് കാവിലമ്മയ്ക്ക് ഒരു വെടിവഴിപാട്, കൂട്ടു ശര്‍ക്കര പായസ്സം, ബ്ലാഗും തറയില് ഒരു കോഴി കുരുതി.\nപിന്നെ പാണന്മാര്‍ക്ക് മുണ്ടും, കള്ളും, ഇത്രയും മതി, അടിച്ചുകൊണ്ടുപോയ സാധന്നങ്ങളില് കാശൊഴികെ എല്ലാം തിരികെ ലഭിക്കുംന്നാ കണിയാന് കവടി നിരത്തി പറഞ്ഞത് അരവിന്ദോ.\nകള്ളന് അടിച്ചോണ്ട് പോയത് തിരികെ കിട്ടാന് എന്നാല് എന്റെ വക, കണ്ടാരമുത്തപ്പനൊരു ..വഴിപാട് 101 എണ്ണം(കതിന പൊട്ടിക്കുന്ന ഒരു വഴിപാടുണ്ടല്ലോ, പേര് മറന്നൂ പോയി) അത്..മൂപ്പര് ടെ ഫേവറൈറ്റ് വഴിപാടാ!\n6/19/2006 07:44:00 AM\nഅതൊരു വിഷമമായല്ലോ അരവിന്ദാ :(\nഎല്ലാരേം ചിരിപ്പിക്കുന്ന അരവിന്ദനുണ്ടായ സീരിയസ്സായ ഈ പ്രശ്നത്തിന് എത്രേം പെട്ടന്നൊരു പരിഹാരമുണ്ടാകണേന്ന് ആത്മാര്‍ത്ഥമായ് പ്രാര്‍ത്ഥിക്കുന്നു. ഞങ്ങളെ ഇതിന്റെ ഡവലപ്മെന്റ്സ് അറിയിക്കാന് മറക്കരുത്.\nഈ വഴിപാടിനെക്കാള് ഒരുപാട് സാദ്ധ്യതകളുള്ള ഒരു വഴി എന്റെ പഴമനസ്സില് തോന്നുന്നു അരവിന്നാ\nഒരു കുപ്പി കള്ള്, നൂറു ഡോളര്, കയ്യേല് കിടക്കുന്ന വാച്ച്, ഇത്രയും ഒരു താമ്പാളത്തില് വച്ച്..\nആ പേപ്പറെല്ലാം അടിച്ചവന്റെ കാല്‍ക്കല് വച്ചിട്ട് "പൊന്നണ്ണാ അണ്ണനു പ്രയോജനമില്ലാത്ത ആ സാമഗ്രികളെല്ലാം എനിക്കു വിലപ്പെട്ടതാ, ഇങ്ങു തിരിച്ചു തായോ" എന്നതിന്റെ സ്വാഹിലി(അല്ലേല് അവിടത്തേ എതു ഭാഷയാണോ അത്)എക്കുിവാലെന്റ് ഉറക്കെ ജപിക്കുക. സാധനം കിട്ടും.\n6/19/2006 08:24:00 AM\nപോയതെല്ലാം പെട്ടെന്നു തിരിച്ചു കിട്ടാന് പ്രാര്‍ത്ഥിക്കാം. :( കള്ളനു നല്ല ബുദ്ധി തോന്നിക്കാനും. (കള്ളനിനി നല്ല ബുദ്ധി കൂടി ഉണ്ടാവാത്ത കുഴപ്പേയുള്ളൂ ... അതല്ല), പാവം അവരുടെ ഡോക്യുമെന്റ്സ് ഒക്കെ തിരിച്ചു കൊടുത്തേക്കാം എന്നുള്ള ബുദ്ധി.


വെള്ളേപ്പം മേക്കിംഗ് വീഡിയോ പുറത്തിറക്കി അണിയറക്കാര് | Talkies\nNo Comments on വെള്ളേപ്പം മേക്കിംഗ് വീഡിയോ പുറത്തിറക്കി അണിയറക്കാര്\nവെള്ളേപ്പം അണിയറക്കാര് സിനിമയുടെ മേക്കിംഗ് വീഡിയോ പുറത്തിറക്കിയിരിക്കുകയാണ്. റൊമാന്റിക് കോമഡി സിനിമ സംവിധാനം ചെയ്യുന്നത് പ്രവീണ് രാജ് പൂക്കാടന് ആണ്. പതിനെട്ടാം പടി ഫെയിം അക്ഷയ് രാധാകൃഷ്ണന്, ഒരു അഡാര് ലവ് ഫെയിം നൂറിന് ഷെരീഫ് എന്നിവര് പ്രധാന കഥാപാത്രങ്ങളായെത്തുന്നു.\nനവാഗതനായ ജീവന് ലാല് തിരക്കഥ ഒരുക്കുന്ന റൊമാന്റിക് കോമഡി എന്റര്‍ടെയ്‌നര് ഫാന്റസി സിനിമയാണ്. ലീഡ് പെയറിനൊപ്പം റോമയും പ്രധാന കഥാപാത്രമാവുന്നു. രണ്ട് വര്‍ഷത്തോളമായി സിനിമയില് നിന്നും വിട്ടുനില്‍ക്കുന്ന റോമ വെള്ളേപ്പത്തിലൂടെ ഒരു തിരിച്ചുവരവിനൊരുങ്ങുകയാണ്. അക്ഷയ് കഥാപാത്രത്തിന്റെ സഹോദരിയായാണ് റോമ എത്തുന്നത്. ഷൈന് ടോം ചാക്കോ ഒരു കമ്മ്യൂണിസ്റ്റ് ലീഡറായെത്തുന്നു.\nകൈലാഷ്, സോഹന് സീനുലാല്, തണ്ണീര്‍മത്തന് ദിനങ്ങള് ഫെയിം വൈശാഖ് രാജന്, ശ്രീജിത് രവി, സാജിദ് യാഹിയ, ജൂണ് ഫെയിം ഫാഹിം സഫര്, പുതുമുഖം സാനിഫ് എന്നിവരാണ് സഹതാരങ്ങള്. അണിയറയില് ഷിഹാബ് ഓങ്ങല്ലൂര് ഡിഒപി, ഷമീര് മുഹമ്മദ് എഡിറ്റിംഗ് സംഗീതസംവിധാനം എസ്പി വെങ്കടേഷ് എന്നിവരാണ്.\nവെള്ളേപ്പം നിര്‍മ്മിച്ചിരിക്കുന്നത് ബാറോഖ് ഫിലിംസ് ബാനറില് ജിന്‍സ് തോമസ്, ദ്വാരക് ഉദയശങ്കര് എന്നിവര് ചേര്‍ന്നാണ്.\nവെള്ളേപ്പം സെക്കന്റ് ലുക്ക് പോസ്റ്റര്, ഷൈന് ടോം ചാക്കോ\nഅക്ഷയ് രാധാകൃഷ്ണനും നൂറിന് ഷെരീഫിനുമൊപ്പം…\nTags akshay radhakrishnan, noorin shareef, roma, velleppam, അക്ഷയ് രാധാകൃഷ്ണന്, നൂറിന് ഷെരീഫ്, വെള്ളേപ്പം\n← അല്ലു അര്‍ജ്ജുന്റെ പുതിയ സിനിമ ഹിറ്റ് മേക്കര് കൊറട്ടാല ശിവയ്‌ക്കൊപ്പം → അനൂപ് മേനോന്- പ്രിയ വാര്യര് ടീമിന്റെ ഒരു നാല്‍പതുകാരന്റെ ഇരുപത്തൊന്നുകാരി ഒടിടി റിലീസ് ആയെത്തും


Sunday, May 27, 2018 Last Updated 21 Min 51 Sec ago English Edition\nTuesday 13 Jun 2017 04.29 PM\n2. വേനല്‍ക്കാലത്ത് അമിതമായി നാം വിയര്‍ക്കുന്നതുമൂലം ശരീരത്തില് നിന്നും ജീവകങ്ങളും മിനറലുകളും നഷ്ടപ്പെടുന്നു. ശരീരത്തില് നിന്നും മിനറലുകള് നഷ്ടപ്പെടാതിരിക്കാന് പച്ചമാങ്ങ കഴിച്ചാല് മതിയാകും.\n4. വിളര്‍ച്ച, രക്താര്‍ബുദം, രക്തവാര്‍ച്ച തുടങ്ങിയ രക്തവുമായി ബന്ധപ്പെട്ട പ്രശ്‌നങ്ങളും മാറിക്കിട്ടും.\n5. മാങ്ങാ കഴിക്കുന്നതിലൂടെ ശരീരകോശങ്ങളെ ഉദ്ദീപിപ്പിക്കുന്നതിനും യുവത്വം നിലനിര്‍ത്തുന്നതിനും ഒക്കെ ഒരുപരിധിവരെ സാധിക്കും. പ്രതിരോധശക്തി വര്‍ധിക്കുകയും ചെയ്യും.\n9. കൊളസ്‌ട്രോള് കുറയ്ക്കാന് പച്ചമാങ്ങ കഴിച്ചാല് മാതി. ചര്‍മ്മം ശുദ്ധീകരിക്കുന്നതിനും കാഴ്ചശക്തി വര്‍ധിപ്പിക്കാനും ദഹനപ്രക്രിയ സുഗമമാക്കാനും ഒക്കെ പച്ചമാങ്ങ ഭക്ഷണ പട്ടികയില് ഉള്‍പ്പെടുത്തിയാല് മതി.\n10. വേനല്‍ക്കാലത്ത് അതികഠിനമായ ചൂട് മൂലം നമ്മുടെ ശരീരത്തിലെ ജലാംശം വളരെ പെട്ടെന്ന് വറ്റിപ്പോകുന്നു. തന്മൂലം സോഡിയം ക്ലോറൈഡും ഇരുമ്പിന്റെ അംശവും വിയര്‍പ്പിലൂടെ നഷ്ടപ്പെടുന്നു. പാകമായാല് പെക്റ്റിനിന്റെ ഉയര്‍ന്ന ഉറവിടം മാങ്ങയില് കാണാം.\n12. പച്ചമാങ്ങയില് ജീവകങ്ങളും നാരുവര്‍ഗങ്ങളും മിനറലുകളും അടങ്ങിയിരിക്കുന്നു. ലോകത്ത് ഏറ്റവും കൂടുതലായി കഴിക്കുന്ന ഒരു ഫലവും ഇതുതന്നെ.


vvs laxman | 'വാഷിങ്ടൻ സുന്ദറും ഋഷഭ് പന്തും ബാറ്റു ചെയ്യുമ്പോൾ ഞാൻ സമ്മർദത്തിലായിരുന്നു';'ബിസ്‌ബെയ്ൻ ടെസ്റ്റിൽ ഇന്ത്യയുടെ വിജയം കണ്ട് കരഞ്ഞുപോയി'; യുവ ഇന്ത്യൻ താരങ്ങളുടെ നേട്ടത്തെ വാക്കുകൾകൊണ്ടു വിവരിക്കാനാവില്ല; ഓസ്‌ട്രേലിയക്കെതിരായ പരമ്പര നേട്ടം അഭിമാനകരമെന്നും വി വി എസ് ലക്ഷ്മൺ - MarunadanMalayalee.com\n'വാഷിങ്ടൻ സുന്ദറും ഋഷഭ് പന്തും ബാറ്റു ചെയ്യുമ്പോൾ ഞാൻ സമ്മർദത്തിലായിരുന്നു';'ബിസ്‌ബെയ്ൻ ടെസ്റ്റിൽ ഇന്ത്യയുടെ വിജയം കണ്ട് കരഞ്ഞുപോയി'; യുവ ഇന്ത്യൻ താരങ്ങളുടെ നേട്ടത്തെ വാക്കുകൾകൊണ്ടു വിവരിക്കാനാവില്ല; ഓസ്‌ട്രേലിയക്കെതിരായ പരമ്പര നേട്ടം അഭിമാനകരമെന്നും വി വി എസ് ലക്ഷ്മൺ\nFebruary 03, 202103:09 PM IST Permalink\nന്യൂഡൽഹി: ഓസ്‌ട്രേലയയ്‌ക്കെതിരായ ടെസ്റ്റ് പരമ്പര2-1 ന് സ്വന്തമാക്കുന്നതിൽ നിർണായക പങ്ക് വഹിച്ച ഇന്ത്യൻ യുവനിരയെ അഭിനന്ദിച്ച് മുൻ ഇന്ത്യൻ ക്രിക്കറ്റ് താരം വിവി എസ് ലക്ഷ്മൺ. ബ്രിസ്‌ബെയ്‌നിൽ തുടർച്ചയായി 32 വർഷം വിജയം മാത്രം രുചിച്ച ഓസ്‌ട്രേലിയയെ മുട്ടുകുത്തിച്ച ഇന്ത്യൻ യുവനിരയുടെ പ്രകടനം ഏറെ വൈകാരികമായാണ് കണ്ടതെന്നും ഇന്ത്യയുടെ വിജയം കണ്ട് കരഞ്ഞുപോയെന്നുമാണ് വി.വി എസ്. ലക്ഷ്മൺ ഒരു സ്പോർട്സ് മാധ്യമത്തോടു പ്രതികരിച്ചത്.\nഅഡ്‌ലെയ്ഡിൽ ദയനീയ തോൽവി ഏറ്റുവാങ്ങിയ ശേഷം മെൽബണിൽ തകർപ്പൻ ജയത്തോടെ ഒപ്പമെത്തിയ ടീം ഇന്ത്യ സിഡ്‌നിയിൽ നടന്ന മൂന്നാം ടെസ്റ്റിൽ സമനില പൊരുതി നേടിയിരുന്നു. ബ്രിസ്‌ബെയ്ൻ നടന്ന നിർണായകമായ നാലാം ടെസ്റ്റിൽ ഓസ്‌ട്രേലിയയെ കീഴടക്കിയാണ് ഇന്ത്യൻ നിര പരമ്പര നേട്ടം ആഘോഷിച്ചത്.\nഇന്ത്യൻ ടെസ്റ്റ് ക്രിക്കറ്റ് ചരിത്രത്തിലെ ഏറ്റവും പ്രധാനപ്പെട്ട ദിവസങ്ങളിലൊന്നായി 2021 ജനുവരി 19 മാറി. ബാറ്റിങ്ങിൽ വിരാട് കോലി, രവീന്ദ്ര ജഡേജ, ഹനുമാ വിഹാരി തുടങ്ങിയവർ ഇല്ലാതെയാണ് ബ്രിസ്‌ബെയ്ൻ ടെസ്റ്റിൽ ഇന്ത്യ ഓസ്‌ട്രേലിയയെ മുട്ടുകുത്തിച്ചത്.\nഓപ്പണർ ശുഭ്മാൻ ഗിൽ (91), ചേതേശ്വർ പൂജാര (56), വാഷിങ്ടൻ സുന്ദർ (22), ഋഷഭ് പന്ത് (89) എന്നിവർ അവസരം മുതലെടുത്ത് ഇന്ത്യയുടെ വിജയത്തിനു വഴിയൊരുക്കി. മൂന്ന് വിക്കറ്റ് വിജയത്തോടെ ഇന്ത്യ പരമ്പരയിൽ 2-1ന് മുന്നിലെത്തി. ഇന്ത്യൻ ആരാധകർക്കൊപ്പം മുൻ ക്രിക്കറ്റ് താരങ്ങളും ആഘോഷമാക്കിയ മത്സരമായിരുന്നു ഇത്. 'ഞാൻ വളരെ വൈകാരികമായാണ് ഈ മത്സരത്തെ കണ്ടത്. അതിൽ സംശയമൊന്നുമില്ല'- ലക്ഷ്മൺ പ്രതികരിച്ചു.\n'കുടുംബത്തോടൊപ്പമിരുന്നാണ് അവസാന ദിവസത്തെ ഇന്ത്യയുടെ പ്രകടനം കണ്ടത്. വാഷിങ്ടൻ സുന്ദറും ഋഷഭ് പന്തും ബാറ്റു ചെയ്യുമ്പോൾ ഞാൻ സമ്മർദത്തിലായിരുന്നു. കാരണം, അവർ നന്നായി കളിച്ചില്ലെങ്കിൽ പിന്നീട് നിയന്ത്രണം ലഭിക്കില്ല. ഇന്ത്യ ഓസ്‌ട്രേലിയയെ തോൽപിച്ചു പരമ്പര സ്വന്തമാക്കണമെന്നു ഞാൻ ആഗ്രഹിച്ചിരുന്നു. ഏറെക്കാലമായി ഓസീസ് തോൽവി അറിഞ്ഞിട്ടില്ലാത്ത ബ്രിസ്‌ബെയ്‌നിൽ കളിക്കാൻ ഇന്ത്യയ്ക്കു ഭയമാണെന്നായിരുന്നു എല്ലാവരും പറഞ്ഞിരുന്നത്' ലക്ഷ്മൺ പറയുന്നു.\nഒരു ക്രിക്കറ്റ് മത്സരം കണ്ടിട്ട് ഇതു രണ്ടാം തവണയാണു താൻ കരയുന്നതെന്നും ലക്ഷ്മൺ വെളിപ്പെടുത്തി. 2011 ൽ ഇന്ത്യ ഏകദിന ലോകകപ്പ് വിജയിച്ചപ്പോഴാണ് ആദ്യം കരഞ്ഞത്. കാരണം ലോകകപ്പ് ജയിക്കുന്ന ടീമിന്റെ ഭാഗമാകുകയെന്നത് എന്റെ ആഗ്രഹമായിരുന്നു. ലോകകപ്പ് നേടിയ ടീമിലെ താരങ്ങളുമായി എനിക്കു വളരെ അടുത്ത ബന്ധമാണുണ്ടായിരുന്നത്. ഒരു ക്രിക്കറ്റ് താരമെന്ന നിലയിൽ എനിക്ക് ഓസ്‌ട്രേലിയയിൽ ഓസീസ് ടീമിനെ തോൽപിക്കാൻ സാധിച്ചിട്ടില്ല.\nയുവ ഇന്ത്യൻ താരങ്ങൾ അതു ചെയ്തതിൽ എനിക്ക് അഭിമാനമുണ്ട്. ഈ നേട്ടത്തെ വാക്കുകൾകൊണ്ടു വിവരിക്കാനാകില്ല. എന്റെ കണ്ണുകൾ നിറഞ്ഞിരുന്നു. രാജ്യത്തിനാകെയുള്ള നേട്ടമായിരുന്നു ഇന്ത്യയുടെ ടെസ്റ്റ് പരമ്പര വിജയമെന്നും ലക്ഷ്മൺ പറഞ്ഞു. ഓസ്‌ട്രേലിയയെ അവരുടെ നാട്ടിൽ കീഴടക്കിയതിന്റെ ആത്മവിശ്വാസത്തിൽ ഇന്ത്യയിൽ ഇംഗ്ലണ്ടിനെ നേരിടാനൊരുങ്ങുകയാണ് ഇന്ത്യൻ ക്രിക്കറ്റ് ടീം.


നരേന്ദ്രമോദിയുടെ വിജയം ആഘോഷിക്കാന് ഒരുക്കങ്ങള് ആരംഭിച്ചു\nSunday 21 September 2014 9:55 am IST\nന്യൂദല്‍ഹി: പതിനാറാം ലോക്സഭാ തെരഞ്ഞെടുപ്പിന്റെ അന്തിമ ഫലം വരാന് മണിക്കൂറുകള് മാത്രം ബാക്കിനില്‍ക്കെ രാജ്യത്തെങ്ങും ആഘോഷത്തിനായുള്ള ഒരുക്കങ്ങള് ആരംഭിച്ചു കഴിഞ്ഞു. മാസങ്ങളോളം നീണ്ടുനിന്ന തെരഞ്ഞെടുപ്പ് പ്രക്രിയകള്‍ക്ക് ഇന്നത്തെ ഫല പ്രഖ്യാപനത്തോടുകൂടി വിരാമമാകും. എല്ലാ എക്സിറ്റ് പോളുകളും ബിജെപിക്ക് അനുകൂലമായതോടെ പാര്‍ട്ടി ക്യാമ്പുകള് ഫലപ്രഖ്യാപനത്തിനു മുമ്പ് തന്നെ വിജയാഘോഷലഹരിയിലാണ്.\nആഘോഷത്തിന് കൂടുതല് പകിട്ടേകാന് പടക്കങ്ങളും മധുര പലഹാരങ്ങളും ഒരുക്കുന്ന തിരക്കിലാണ് രാജ്യമെങ്ങുമുള്ള ബിജെപി പ്രവര്‍ത്തകരും മോദി ആരാധകരും. ഗാന്ധി നഗറിലേയും ദല്‍ഹിയിലേയും ബിജെപി പാര്‍ട്ടി ഓഫീസുകളില് ഇന്നലെ മുതല് തന്നെ പതിനായിരങ്ങള് ഒഴുകിയെത്തിക്കൊണ്ടിരിക്കുകയാണ്. രാജ്യമെങ്ങും പുതിയ പ്രധാനമന്ത്രിയുടെ സ്ഥാനാരോഹണത്തിനായി കാത്തിരിക്കുകയാണ്. ഫലം പുറത്ത് വരുന്നതിനു മുമ്പ് തന്നെ വിജയം ഉറപ്പിച്ച ഒരേ ഒരു നേതാവ്. ഒരു പക്ഷെ ഇന്ത്യന് തെരഞ്ഞെടുപ്പ് ചരിത്രത്തില് തന്നെ ഇത് ആദ്യമായിരിക്കും.\nരാജ്യം ഉറ്റ് നോക്കുന്ന ജനവിധി പുറത്തുവരുന്ന ഇന്ന് പതിവ് ചിട്ടവട്ടങ്ങളുമായി നരേന്ദ്രമോദി രാവിലെ സ്വന്തം വീട്ടിലായിരിക്കും. ആഘോഷങ്ങള് ഉച്ചസ്ഥായിലെത്തുന്നതൊടെ വഡോദരയിലെ തന്റെ വോട്ടര്‍മാരുടെ ആഹ്ലാദത്തില് പങ്ക് ചേരാന് ഉച്ചയോടെ മോദി എത്തും. ഏഴ് മണിയോടെ അഹമ്മദാബാദില് പാര്‍ട്ടി പ്രവര്‍ത്തകര് സംഘടിപ്പിച്ച റാലിയെ മോദി അഭിസംബോധന ചെയ്യും. ഇന്ദ്രപ്രസ്ഥത്തെ ഇളക്കി മറിക്കാന് മെയ് 17-ാ‍ം തീയതി വിമാനമാര്‍ഗം പത്ത് മണിക്ക് ദല്‍ഹിയിലെത്തും. വിമാനത്താവളത്തില് നിന്നും പാര്‍ട്ടി പ്രവര്‍ത്തകരോടൊപ്പം വിജയാഹ്ലാദത്തോടെ കൂറ്റന് റാലിയായി ബിജെപിയുടെ പാര്‍ട്ടി ആസ്ഥാനത്തേക്ക് യാത്രയാകും. ദില്ലിയിലെ പാര്‍ട്ടി ആസ്ഥാനത്ത് പ്രധാന തീരുമാനങ്ങള് എടുക്കുന്നതിനായി പാര്‍ലമെന്ററി ബോര്‍ഡ് കൂടും. ഉച്ചയ്ക്ക് ശേഷം വാരണാസിയിലേക്ക് തിരിക്കുന്ന മോദി ഗംഗാ മാതാവിന് ആരതി അര്‍പ്പിക്കുകയും തുടര്‍ന്ന് തെരഞ്ഞെടുപ്പ് കമ്മീഷന് വിശദീകരണം നല്‍കുകയും ചെയ്യും.\nരാജ്യമെമ്പാടും മോദിയുടെ വിജയാഘോഷങ്ങള് ഇന്നലെ അര്‍ദ്ധരാത്രി മുതല് തന്നെ തുടങ്ങിക്കഴിഞ്ഞു. രാജ്യത്തിന്റെ പ്രധാന കേന്ദ്രങ്ങളിലെ റോഡുകളും പ്രധാന വീഥികളും കൈയ്യടക്കിക്കഴിഞ്ഞു. പേരിനൊരു ഫലപ്രഖ്യപനം മാത്രമെന്ന് തോന്നിപ്പോകും വിധമാണ് ആവേശപ്രകടനങ്ങള്.\nമോദി ഫലം കണ്ടു; അമ്മയോടൊപ്പം\nയുപിഎക്ക് ഭാവിയില്ലെന്ന് അഭിപ്രായ സര്‍വെ\nകര്‍മ്മഭൂമിയെ വന്ദിച്ച് മോദി പത്രിക നല്‍കി\nവിജയം ലക്ഷ്യമിട്ട് ബിജെപിയുടെ മിഷന് 272 പ്ലസ്\nസര്‍ക്കാര് ശമ്പളം നല്‍കുന്നില്ല; വിഷു ആഘോഷിക്കാന് ഹിന്ദുക്കളായ ജീവനക്കാര് കടം വാങ്ങണം\nബിജെപി ലക്ഷ്യം ആറു ലക്ഷം ഭൂരിപക്ഷം; കോണ്‍ഗ്രസ് നോട്ടം കെട്ടിവെച്ച കാശില്\nമാലി ദ്വീപില് പ്രസിഡന്റ് തിരഞ്ഞെടുപ്പ് ഇന്ന്


Malayalam News - കാമുകിയെ ആദ്യമായി കാണാനെത്തി; നേരിൽ കണ്ടപ്പോൾ യുവാവ് കത്തിവീശി | man trying to attack lover when they are meet first time in kasargod | News18 Kerala, Kerala Latest Malayalam News | ലേറ്റസ്റ്റ് മലയാളം വാർത്ത\nകാമുകിയെ ആദ്യമായി കാണാനെത്തി; നേരിൽ കണ്ടപ്പോൾ യുവാവ് കത്തിവീശി\nസോഷ്യൽമീഡിയയിലൂടെ പരിചയപ്പെട്ട ഇരുപതുകാരിയെ കാണാൻ വിലപിടിപ്പുള്ള സമ്മാനങ്ങളുമായി എത്തിയ യുവാവാണ് കാമുകിക്കുനേരെ കത്തി വീശിയത്.\nUpdated: September 21, 2020, 9:18 AM IST\nLast Updated: September 21, 2020, 9:18 AM IST\nകാസർകോട്: സോഷ്യൽമീഡിയയിലൂടെ പരിചയപ്പെട്ട കാമുകിയെ കാണാനെത്തിയ യുവാവ്, വീട്ടമ്മയെ കുത്തി പരിക്കേൽപ്പിക്കാൻ ശ്രമിച്ചു. കാസർകോട് ബേക്കലാണ് സംഭവം. 20കാരിയായ കാമുകിയെ ആദ്യമായി നേരിൽ കാണാനെത്തിയതായിരുന്നു യുവാവും സുഹൃത്തും. എന്നാൽ കുമ്പളയിലെ വാടക ക്വാർട്ടേഴ്സിലെ താമസക്കാരിയായ 'ഇരുപതുകാരിയെ' നേരിൽ കണ്ടതോടെ യുവാവ് ശരിക്കും ഞെട്ടി. 50 വയസിലേറെ പ്രായമുള്ള സ്ത്രീയെ കണ്ടതോടെ യുവാവ് നിയന്ത്രണം വിട്ട് കത്തി വീശുകയായിരുന്നു. സംഭവമറിഞ്ഞ് സ്ഥലത്തെത്തിയ ബേക്കൽ പൊലീസ് കാമുകനും സുഹൃത്തിനുമെതിരെ പകർച്ചവ്യാധി നിയന്ത്രണ നിയമമനുസരിച്ച് കേസെടുത്ത് താക്കീത് നൽകി തിരിച്ചയയ്ക്കുകയായിരുന്നു.\nമാസങ്ങൾക്കുമുമ്പാണ് സോഷ്യൽമീഡിയയിലൂടെ യുവാവ് 'പെൺകുട്ടിയുമായി' പരിചയത്തിലാകുന്നത്. പരിചയം പിന്നീട് പ്രണയമായി മാറി. ഇതിനിടെ യുവാവിൽനിന്ന് പലപ്പോഴായി സ്ത്രീ പണം വാങ്ങുകയും ചെയ്തു. ചോദിക്കുമ്പോഴെല്ലാം യുവാവ് പണം അക്കൌണ്ടിലേക്ക് അയച്ചു നൽകുകയായിരുന്നു.\nഅങ്ങനെയിരിക്കെയാണ് കാമുകിയെ നേരിൽ കാണാനുള്ള ആഗ്രഹം യുവാവ് പ്രകടിപ്പിച്ചത്. പല തവണ നിരുൽസാഹപ്പെടുത്താൻ ശ്രമിച്ചെങ്കിലും യുവാവിന്‍റെ നിർബന്ധത്തിന് വഴങ്ങി യുവതി സമ്മതിച്ചു. കാസർകോട് ബേക്കൽ കോട്ടയ്ക്കു സമീപം വെച്ചു കണ്ടുമുട്ടാമെന്നായിരുന്നു ധാരണ. അങ്ങനെ യുവാവും സുഹൃത്തും ബൈക്കിൽ തൃശൂരിൽ നിന്ന് കാസർകോട് എത്തുകയായിരുന്നു. കൈയിൽ വിലപിടിപ്പുള്ള സമ്മാനങ്ങളുമായാണ് ഇവർ എത്തിയത്.\nപർദ്ദ അണിഞ്ഞാണ് സ്ത്രീ എത്തിയത്. ഏറെനേരം നിർബന്ധിച്ചിട്ടും മുഖാവരണം മാറ്റാൻ സ്ത്രീ തയ്യാറായില്ല. ഒടുവിൽ അവർ മുഖാവരണം മാറ്റിയതോടെ യുവാവ് ശരിക്കും ഞെട്ടി. അമ്പത് വയസു കഴിഞ്ഞ സ്ത്രീയാണ് മുന്നിൽ നിൽക്കുന്നതെന്ന് യുവാവിന് വിശ്വസിക്കാനായില്ല. ഇതോടെ ഇവർ തമ്മിൽ വഴക്കായി. പലപ്പോഴായി നൽകിയ പണം തിരിച്ചുനൽകണമെന്ന് യുവാവ് ആവശ്യപ്പെട്ടു. ഇരുവരും തമ്മിൽ തർക്കം മുറുകന്നതിനിടെയാണ് യുവാവ് കൈയിൽ കരുതിയിരുന്ന കത്തിയെടുത്ത് വീശിയത്.\nYou may also like:കോവിഡ് ടെസ്റ്റ് ടാർജറ്റ് തികയ്ക്കാൻ സ്വന്തം സാംപിൾ നൽകി; ഡോക്ടർ പിടിയിൽ [NEWS]COVID 19 | എയർ ഇന്ത്യ വിമാനങ്ങൾക്ക് ഒക്ടോബർ മൂന്നുവരെ വിലക്കേർപ്പെടുത്തി ഹോങ്കോങ് [NEWS] യുവതിക്ക് ഫ്ലാറ്റെടുത്ത് നൽകിയതിന് സദാചാരം പഠിപ്പിച്ച് സസ്പെൻഷൻ ഉത്തരവ്; ഒരു മരയൂളയുടെയും കാൽക്കൽ വീഴില്ലെന്ന് പൊലീസുകാരൻ [NEWS]\nസംഭവം ശ്രദ്ധയിൽപ്പെട്ട നാട്ടുകാർ വിവരം പൊലീസിൽ അറിയിക്കുകയായിരുന്നു. തുടർന്ന് ബേക്കൽ എസ്.ഐ അജിത്ത് കുമാറും സംഘവും സ്ഥലത്തെത്തി. സ്ത്രീയ്ക്കു പരാതി ഇല്ലെന്ന് അറിയിച്ചു. ഇതോടെ മുഖാവരണം ധരിക്കാത്തതിന് യുവാക്കൾക്കെതിരെ പൊലീസ് കേസെടുത്തു. യുവാവ് കൊണ്ടുവന്ന വിലപിടിപ്പുള്ള സമ്മാനം പൊലീസ് പിടിച്ചെടുക്കുകയും ചെയ്തു.\nFirst published: September 21, 2020, 9:18 AM IST\nman trying to attack lover\nKareena Kapoor| 'ആദ്യ ഗർഭകാലത്ത് തന്നെ ചില പാഠങ്ങൾ പഠിച്ചു; ഇത്തവണ അത് ആവർത്തിക്കില്ല'\nഒരേ നിറമുള്ള വസ്ത്രമണിഞ്ഞ് ദിലീപും കാവ്യയും; പുതിയ ചിത്രം സോഷ്യൽ മീഡിയയിൽ വൈറൽ\nIPL 2020| ഭാര്യ റിതികയ്ക്കൊപ്പം ബീച്ചിൽ ഉല്ലസിച്ച് രോഹിത് ശർമ; വൈറലായി ചിത്രങ്ങൾ\nഎം ശിവശങ്കറിനെ എൻഫോഴ്സ്മെന്റ് കസ്റ്റഡിയിലെടുത്തു\nസ്വ‍ർണക്കടത്തിലെ ഗൂഢാലോചനയിൽ ഒന്നാം പ്രതി മുഖ്യമന്ത്രിയെന്ന് തെളിഞ്ഞു: കെ.സുരേന്ദ്രൻ\nനിയമസഭയിലെ കയ്യാങ്കളി; ഇ.പി. ജയരാജനും കെ.ടി. ജലീലും കോടതിയിൽ ഹാജരായി ജാമ്യമെടുത്തു\nകള്ളപ്പണം വെളുപ്പിച്ച കേസ്: വി കെ ഇബ്രാഹിം കുഞ്ഞിനെ എൻഫോഴ്സ്മെന്റ് ചോദ്യം ചെയ്യുന്നു\nരാജ്യത്ത് പ്രതിദിന കോവിഡ് കേസ് കുറഞ്ഞുവരുന്നു; കേരളം ഉൾപ്പെടെ അഞ്ച് സംസ്ഥാനങ്ങൾ ആശങ്ക\nശബരിമല തീര്‍ഥാടനം: മാംസാഹാരത്തിനും വഴിയോരത്ത് ഗ്യാസ് ഉപയോഗിച്ചുളള പാചകത്തിനും പ്ലാസ്റ്റിക്കിനും നിരോധനം\nActor assault case | വിചാരണക്കോടതി മാറ്റണമെന്നാവശ്യവുമായി ആക്രമണത്തിനിരയായ നടി ഹൈക്കോടതിയില്\nGold Smuggling Case| സ്വ‍ർണക്കടത്തിലെ ഗൂഢാലോചനയിൽ ഒന്നാം പ്രതി മുഖ്യമന്ത്രിയെന്ന് തെളിഞ്ഞു: കെ.സുരേന്ദ്രൻ\n'പാസ്‌വേഡുകൾ ടൂത്ത് ബ്രഷ് പോലെ; ആരുമായും പങ്കുവെക്കരുത്'; സുരക്ഷ ഉറപ്പാക്കാൻ കേരള പൊലീസിന്റെ 15 നിർദേശങ്ങൾ\nപ്രതിസന്ധികാലത്തും ശുഭവാർത്ത; എയർഇന്ത്യ എക്സ്പ്രസ് എക്കാലത്തെയും ഉയർന്ന ലാഭത്തിൽ\nമലവെള്ളപ്പാച്ചിലും കൊടുങ്കാറ്റും മറികടന്നൊരു വിവാഹം; ഈ ദമ്പതികളുടെ ധൈര്യം അപാരം തന്നെ!


18 റണ്‍സിനിടെ കളഞ്ഞുകുളിച്ചത് അഞ്ചു വിക്കറ്റുകള്; നിര്‍ണായക ലീഡ് നഷ്ടമാക്കി കേരളം | ranji trophy cricket| kerala vs himachal pradesh\nഅഞ്ചിന് 219 റണ്‍സെന്ന നിലയില് ബാറ്റിങ് ആരംഭിച്ച കേരളത്തിന് സ്‌കോര് 268-ല് വെച്ച് 50 റണ്‍സെടുത്ത സഞ്ജു വി സാംസണിന്റെ വിക്കറ്റ് നഷ്ടമായി. പിന്നാലെ തകര്‍ച്ചയും തുടങ്ങി.\nഷിംല: രഞ്ജി ട്രോഫിയിലെ നിര്‍ണായക മത്സരത്തില് ഹിമാചല് പ്രദേശിനെതിരേ ലീഡ് സ്വന്തമാക്കാനുള്ള സുവര്‍ണാവസരം കളഞ്ഞുകുളിച്ച് കേരളം. ആറു വിക്കറ്റിന് 268 റണ്‍സെന്ന നിലയില് നിന്ന് ഒന്നാം ഇന്നിങ്‌സില് കേരളം 286 റണ്‍സിന് ഓള്‍ഔട്ടായി. 18 റണ്‍സിനിടെയാണ് കേരളം അവസാന അഞ്ചു വിക്കറ്റുകള് നഷ്ടപ്പെടുത്തിയത്. അഞ്ചു വിക്കറ്റെടുത്ത അര്‍പിത് ഗുലേറിയയാണ് കേരളത്തെ തകര്‍ത്തത്.\nഇതോടെ ഹിമാചല് 11 റണ്‍സിന്റെ നിര്‍ണായക ഒന്നാം ഇന്നിങ്‌സ് ലീഡ് സ്വന്തമാക്കി. ആദ്യ ഇന്നിങ്‌സില് ഹിമാചല് 297 റണ്‍സെടുത്തിരുന്നു. രഞ്ജി സീസണില് കേരളത്തിന്റെ അവസാന മത്സരമാണിത്. നോക്കൗട്ടില് കടക്കണമെങ്കില് കേരളത്തിന് വലിയ മാര്‍ജിനിലുള്ള ജയം അനിവാര്യമാണ്. കഴിഞ്ഞ മത്സരത്തില് പഞ്ചാബിനോട് പരാജയപ്പെട്ടതാണ് കേരളത്തിന്റെ സാധ്യതകള്‍ക്ക് വിലങ്ങുതടിയായത്.\nഅഞ്ചിന് 219 റണ്‍സെന്ന നിലയില് ബാറ്റിങ് ആരംഭിച്ച കേരളത്തിന് സ്‌കോര് 268-ല് വെച്ച് 50 റണ്‍സെടുത്ത സഞ്ജു വി സാംസണിന്റെ വിക്കറ്റ് നഷ്ടമായി. പിന്നാലെ തകര്‍ച്ചയും തുടങ്ങി. അതേ സ്‌കോറില് വിനൂപ് മനോഹരന് (0) മടങ്ങി. പിന്നാലെ സെഞ്ചുറി വീരന് പി. രാഹുലിനെ ധവാന് പുറത്താക്കി. 254 പന്തുകളില് നിന്ന് 15 ബൗണ്ടറിയും ഒരു സിക്‌സുമടക്കം 127 റണ്‍സെടുത്ത ശേഷം എട്ടാമനായാണ് രാഹുല് പുറത്തായത്. പിന്നാലെ നിധീഷ് (0), സന്ദീപ് വാര്യര് (3) എന്നിവരും പെട്ടെന്ന് മടങ്ങിയതോടെ കേരളത്തിന്റെ ഇന്നിങ്‌സ് 286-ല് അവസാനിച്ചു.\nനേരത്തേ ആറു വിക്കറ്റെടുത്ത എം.ഡി നിധീഷാണ് ഹിമാചലിനെ 300 റണ്‍സിനുള്ളില് ഒതുക്കിയത്. അങ്കിത് കല്‍സിയുടെ (101) സെഞ്ചുറിയാണ് ഹിമാചലിന്റെ മുന്നേറ്റത്തില് നിര്‍ണായകമായത്.\nContent Highlights: ranji trophy cricket kerala lost important lead against himachal pradesh


റൂട്ടിനെ എറിഞ്ഞു വീഴ്ത്തി ആകാശത്തേക്ക് പറക്കും ചുംബനമെറിയല്; പിന്നെ മൈക്ക് ഡ്രോപ് സെലിബ്രേഷന് അനു - Samakalika Malayalam\nറൂട്ടിനെ എറിഞ്ഞു വീഴ്ത്തി ആകാശത്തേക്ക് പറക്കും ചുംബനമെറിയല്; പിന്നെ മൈക്ക് ഡ്രോപ് സെലിബ്രേഷന് അനുകരിച്ച് പരിഹാസവും- കോഹ്‌ലി ഡാ...\nBy സമകാലിക മലയാളം ഡെസ്‌ക് | Published: 02nd August 2018 05:35 AM |\nLast Updated: 02nd August 2018 05:35 AM | A+A A- |\nവര്‍ത്തമാന ക്രിക്കറ്റിലെ ഏറ്റവും മികച്ച ബാറ്റ്‌സ്മാന് എന്ന പദവിയില് ക്രിക്കറ്റ് പണ്ഡിതന്‍മാര് പരിഗണിക്കുന്ന രണ്ട് പേരാണ് ഇന്ത്യന് നായകന് വിരാട് കോഹ്‌ലിയും ഇംഗ്ലണ്ട് നായകന് ജോ റൂട്ടും. എഡ്ജ്ബാസ്റ്റണിലെ ഒന്നാം ക്രിക്കറ്റ് ടെസ്റ്റിന്റെ ഒന്നാം ദിനത്തില് റൂട്ടിന്റെ മികവില് കരുത്താര്‍ജിച്ച് വന്ന ഇംഗ്ലണ്ട് ഇന്നിങ്‌സിന് കടിഞ്ഞാണിട്ടത് വിരാട് കോഹ്‌ലിയുടെ നേരിട്ടുള്ള ഏറില് കുറ്റി തെറിപ്പിച്ച ഒരു റണ്ണൗട്ടായിരുന്നു. വീണത് മറ്റാരുമല്ല റൂട്ട് തന്നെ. തന്റെ പ്രധാന എതിരാളിയുടെ വിക്കറ്റ് നേട്ടം ആഘോഷിച്ചതും വ്യത്യസ്ത രീതിയിലാക്കാനും മറന്നില്ല ഇന്ത്യന് നായകന്. ഏകദിന പരമ്പര ഇംഗ്ലണ്ടിന് സമ്മാനിച്ച മൂന്നാം ഏകദിന സെഞ്ച്വറിക്കു ശേഷം ജോ റൂട്ട് നടത്തിയ മൈക്ക് ഡ്രോപ് സെലിബ്രേഷനെ പരിഹസിച്ചായിരുന്നു ഇത്തവണ കോഹ്‌ലിയുടെ ആഘോഷം.\nഏകദിന പരമ്പരയിലെ അവസാന മത്സരത്തില് സെഞ്ച്വറി നേടി ജോ റൂട്ട് നടത്തിയ മൈക്ക് ഡ്രോപ് ആഘോഷം ആരാധകരുടെ ശ്രദ്ധ പിടിച്ചുപറ്റിയിരുന്നു. കോഹ്‌ലി നോക്കിനില്‍ക്കെ ബാറ്റ് താഴെയിട്ട് റൂട്ട് നടത്തിയ മൈക്ക് ഡ്രോപ് ആഘോഷം വിവാദമാവുകയും ചെയ്തു. പിന്നാലെ തന്റ പ്രവര്‍ത്തി ശരിയായില്ലെന്ന് റൂട്ട് സമ്മതിച്ചു. ബാറ്റ് താഴെയിട്ട് റൂട്ട് ആഘോഷിക്കുമ്പോള് പശ്ചത്തലത്തില് ക്രുദ്ധനായി നോക്കിനില്‍ക്കുന്ന കോഹ്‌ലിയുടെ ചിത്രം സമൂഹ മാധ്യമങ്ങളില് വൈറലായിരുന്നു. അതിന്റെ ചൊരുക്ക് ഇങ്ങനെ തീര്‍ക്കാന് അവസരം കിട്ടിയത് ഇന്ത്യന് നായകന് ശരിക്കും ആഘോഷിച്ചു.\nഅശ്വിന് എറിഞ്ഞ 63ാം ഓവറിലെ മൂന്നാം പന്തിലാണ് സംഭവം. ഈ സമയത്ത് മൂന്നു വിക്കറ്റ് മാത്രം നഷ്ടത്തില് 215 റണ്‍സെന്ന നിലയിലായിരുന്നു ഇംഗ്ലണ്ട്. നാലാം വിക്കറ്റില് ജോണി ബെയര്‍സ്‌റ്റോയ്‌ക്കൊപ്പം 104 റണ്‍സ് കൂട്ടിച്ചേര്‍ത്ത് റൂട്ട് ഇംഗ്ലീഷ് നിരയെ കരുത്തോടെ മുന്നോട്ടു നയിക്കുകയായിരുന്നു ആ ഘട്ടത്തില്. 156 പന്തില് ഒന്‍പതു ബൗണ്ടറികളോടെ 80 റണ്‍സായിരുന്നു റൂട്ടിന്റെ സമ്പാദ്യം. അശ്വിന്റെ പന്ത് മിഡ്‌വിക്കറ്റിലേക്ക് തട്ടിയിട്ടശേഷം ഒരു റണ് പൂര്‍ത്തിയാക്കിയ റൂട്ട്- ബെയര്‍സ്‌റ്റോ സഖ്യം രണ്ടാം റണ്ണിനു ശ്രമിച്ചത്് വിനയായി. പന്ത് കൈക്കലാക്കിയ കോഹ്‌ലിയുടെ നേരിട്ടുള്ള ത്രോ കുറ്റി തെറിപ്പിക്കുമ്പോള് റൂട്ട് ക്രീസിന് ബഹുദൂരം പിന്നിലായിരുന്നു.\nചരിത്ര ടെസ്റ്റില് സെഞ്ച്വറിക്കരികെ വീണുപോയതിന്റെ നിരാശയില് ഇംഗ്ലീഷ് നായകന് നടന്നു നീങ്ങുമ്പോള് കോഹ്‌ലി ആകാശത്തേക്ക് പറക്കും ചുംബനങ്ങളെറിഞ്ഞു. പിന്നാലെ മൈക്ക് ഡ്രോപ് സെലിബ്രേഷന് പരിഹാസപൂര്‍വം അനുകരിച്ചു. ദ സണ് അടക്കമുള്ള എല്ലാ ഇംഗ്ലീഷ് മാധ്യമങ്ങളും ഈ ആഘോഷം കൊണ്ടുപിടിക്കുകയും ചെയ്തതോടെ സംഭവം വന് ഹിറ്റായി മാറി.\nഇന്ത്യ വിരാട് കോഹ്‌ലി ജോ റൂട്ട് മൈക്ക് ഡ്രോപ് ആഘോഷം


സംസ്ഥാനത്ത് ബസ് ചാർജ് വർധിപ്പിക്കുമെന്ന് ഗതാഗത മന്ത്രി ആന്‍റണി രാജു - News Bengaluru\nസംസ്ഥാനത്ത് ബസ് ചാർജ് വർധിപ്പിക്കുമെന്ന് ഗതാഗത മന്ത്രി ആന്‍റണി രാജു\nതിരുവനന്തപുരം : സംസ്ഥാനത്ത് ബസ് ചാർജ് വർധിപ്പിക്കുമെന്ന് ഗതാഗത മന്ത്രി ആന്‍റണി രാജു. ശബരിമല മകര വിളക്കിന് ശേഷമായിരിക്കും ചാർജ് വർധന വിദ്യാർഥികളുടെ കൺസെഷൻ നിരക്കിലും വർധനവ് ഉണ്ടാകും. ബസ് ചാര്‍ജ് വര്‍ധന സംബന്ധിച്ച് ജസ്റ്റിസ് രാമചന്ദ്രന് കമ്മിഷനുമായി ഇന്ന് ഗതാഗതമന്ത്രി ചർച്ച നടത്തും.\nനിർണായകമായ ചർച്ചയാണ് ഇന്ന് നടക്കുന്നത്. വിദ്യാര്‍ത്ഥികളുടെ കണ്‍സെഷന് നിരക്ക് വര്‍ധിപ്പിക്കണമെന്ന ആവിശ്യവുമായി ഈ മാസം 21 മുതൽ സ്വകാര്യ ബസുടമകൾ അനിശ്ചിതകാല പണിമുടക്ക് പ്രഖ്യാപിച്ചിട്ടുണ്ട്.\nബസ് യാത്രാനിരക്ക് വര്‍ധിപ്പിക്കുമ്പോള് കണ്‍സെഷന് നിരക്കില് മാറ്റം വരുത്തരുതെന്ന് വിദ്യാര്‍ത്ഥി സംഘടനകളും ആവശ്യപ്പെടുന്നു. വിദ്യാർത്ഥികളുടെ കൺസെഷൻ ആറ് രൂപയാക്കണമെന്നാണ് ബസ് ഉടമകളുടെ പ്രധാന ആവശ്യം.\nഎന്നാൽ ഇത്ര വലിയ വർധന പറ്റില്ലെന്നും ഒന്നര രൂപയാക്കാമെന്നുമാണ് സർക്കാർ നിലപാട്. ബസ് ചാർജ് വർധനയെ കുറിച്ച് പഠിച്ച ജസ്റ്റിസ് രാമചന്ദ്രൻ കമ്മീഷൻ മിനിമം കൺസെഷൻ നിരക്ക് അഞ്ച് രൂപയാക്കണമെന്ന ശുപാർശയാണ് ന‌ൽകിയിട്ടുള്ളത്.\nസ്‌കൂട്ടറില് കഞ്ചാവ് കടത്തുന്നതിനിടെ രണ്ട് മലയാളി വിദ്യാര്‍ഥികള് പോലീസ് പിടിയിൽ


സമ്പന്നരാജ്യമായ അമേരിക്കയിലെ പൗരത്വം കിട്ടാന് അവിടെ തുടര്‍ച്ചയായി എട്ടു വര്‍ഷം ജീവിച്ചാല് മതി. ചിലരുടെ കാര്യത്തില് ഏതാനും വര്‍ഷം കൂടി വേണ്ടി വന്നേക്കാം. അസ്വസ്ഥമായ പശ്ചിമേഷ്യയില് നിന്നുള്ള അഭയാര്‍ത്ഥികളെ യൂറോപ്പിലെ പല രാജ്യങ്ങളും സ്വീകരിച്ചു കഴിഞ്ഞിട്ടുണ്ട്, തുടര്‍ന്നും സ്വീകരിക്കുന്നുമുണ്ട്. ഇങ്ങനെ സ്വീകരിക്കപ്പെട്ട അഭയാര്‍ത്ഥികള്‍ക്ക് അതതു രാജ്യങ്ങളിലെ പൗരത്വം കിട്ടാന് എത്ര വര്‍ഷം വേണ്ടിവരുമെന്നു നോക്കാം: ജര്‍മ്മനി എട്ടു വര്‍ഷം, ഹംഗറി മൂന്നു വര്‍ഷം, സ്വീഡന് അഞ്ചു വര്‍ഷം, അഭയാര്‍ത്ഥികള്‍ക്കു നാലു വര്‍ഷം മതി. ഇറ്റലി പത്തു വര്‍ഷം, അഭയാര്‍ത്ഥികള്‍ക്ക് അഞ്ചു വര്‍ഷം. ഫ്രാന്‍സ് അഞ്ചു വര്‍ഷം. പശ്ചിമേഷ്യയില് നിന്നുള്ള അഭയാര്‍ത്ഥികള് ഇന്ത്യയിലെത്തുന്നതായി കേട്ടിട്ടില്ല. ഇന്ത്യയിലെത്തുന്ന ഒരു വിദേശിയ്ക്ക് ഇന്ത്യന് പൗരത്വം കിട്ടാന് പന്ത്രണ്ടു വര്‍ഷം മതി.\nഇടയ്‌ക്കൊരു സൂചന: നാലായിരത്തിലേറെ പദങ്ങളുള്ള, നീണ്ട ലേഖനമാണിത്. സമയമുണ്ടെങ്കില് മാത്രം തുടര്‍ന്നു വായിക്കുക….\nബംഗ്ലാദേശ്, മ്യാന്മാര് (ബര്‍മ്മ), പൂര്‍വേഷ്യന് രാജ്യങ്ങളിലൂടെ ഒരു സാഹസയാത്ര (ഭാഗം – 2)\nബംഗ്ലാദേശ്, മ്യാന്മാര് (ബര്‍മ്മ), പൂര്‍വേഷ്യന് രാജ്യങ്ങളിലൂടെ ഒരു സാഹസയാത്ര (ഭാഗം – 3)\nമാധ്യമ പ്രവര്‍ത്തകരുടെ അറസ്റ്റും ജയില് ശിക്ഷയും; മ്യാന്മറില് പ്രതിഷേധം ആളിക്കത്തുന്നു\nവലിയ ശാസ്ത്ര നിഗമനങ്ങളും, ചില ചെറിയ സംശയങ്ങളും (രണ്ടാം ഭാഗം)\nവലിയ ശാസ്ത്ര നിഗമനങ്ങളും, ചില ചെറിയ സംശയങ്ങളും (ഭാഗം നാല് – വര്‍ഗ നാശം)


പതിവുകാഴ്ചകള്: May 2011\nസഖാവ് വി എസ് അച്ചുതാനന്ദൻ നയിച്ച മന്ത്രിസഭ ഇന്ന് രാജി സമർപ്പിച്ചിരിക്കുന്നു. കേരള സംസ്ഥാനത്തെ സർവ്വമാന പിന്തിരിപ്പൻ വിഭാഗങ്ങളും കാത്തുകാത്തിരുന്ന ദിവസം. എന്നാൽ മന്ത്രി സഭാകാലാവധി അവസാനിച്ചു കാണാൻ കാത്തിരുന്നവർക്കൊന്നും അഹ്ലാദം നൽകാൻ പര്യാപ്തമായിരിക്കില്ല ഇനി വരുന്ന ദിവസങ്ങളിൽ കേരളത്തിൽ നടക്കാൻ പോകുന്ന രാഷ്ട്രീയ മാറ്റം. കേവലം രണ്ടേ രണ്ട് അംഗങ്ങളുടെ മാത്രം മുൻ തൂക്കം കൈമുതലാക്കി കാതലായ രാഷ്ട്രീയ തീരുമാനങ്ങളെടുക്കാൻ വരുന്ന മന്ത്രി സഭക്കാവില്ല എന്നതു തന്നെ കാരണം. ഭരണം മാറാൻ കാത്തിരുന്നവർക്കാകട്ടെ പ്രതീക്ഷകൾ ഏറെ കാണും.\nഭരണത്തിലേറിയ അന്നുമുതൽ ഇടതുപക്ഷത്തിനെതിരായി പേനയുന്തിയ കേരളത്തിലെ മുഖ്യധാരാ മാദ്ധ്യമങ്ങളെ നമുക്ക് വിടാം, കാരണം അതവന്റെ തൊഴിലാണ്. എന്നാലോ മാനവ സമൂഹത്തിന്റെ രക്ഷക്കായി ജീവിക്കുന്നവരെന്നെ വ്യാജേന, കോളേജുകളും മറ്റ് മൊത്തക്കച്ചവടങ്ങളുമായി നടക്കുന്ന ളോഹാ ധാരികളെ അപ്രകാരം ഒഴിവാക്കാനാവുമോ? ഉന്നത വിദ്യാഭ്യാസ രംഗത്തെ കച്ചവടം മുതൽ ഇങ്ങ് ഏക ജാലകം അടക്കം എല്ലാ മന്ത്രി സഭാ പരിഷ്കാരങ്ങളെയും കുരിശും ബൈബിളും എടുത്ത് പ്രയോഗിച്ച് പരാജയപ്പെടുത്താനാണ് ദൈവ (അതോ സാത്താന്റെയോ) ദാസന്മാർ ശ്രമിച്ചത്. വിശ്വാസികൾ ദൈവ പ്രാർത്ഥനക്കായി ഒത്തുകൂടാനുപയോഗിക്കുന്ന പള്ളികളാണ് ഇത്തരം ക്ഷുദ്ര പ്രവർത്തികൾക്ക് കേരളത്തിൽ ഉപയോഗിക്കപ്പെട്ടതെന്നത് തികച്ചും ലജ്ജാകരമായ ഒന്നായിരുന്നു. ഇതിനായി ഓരോ ഞായറാഴ്ച പ്രാർത്ഥനകളിലും പ്രത്യേകം ഇടയ ലേഖനങ്ങൾ വായിക്കപ്പെട്ടു. ദൈവത്തെ സ്മരിച്ചില്ലെങ്കിലും ഇടതു പക്ഷത്തെ പരാജയപ്പെടുത്താൻ ഒരോ ലേഖനങ്ങളും വിശ്വാസികളെ അഹ്വാനം ചെയ്തു. തങ്ങൾ ചെയ്യുന്നതെന്തെന്ന് ഇവർ അറിയുന്നില്ലല്ലോ കർത്താവേ എന്ന് ഓരോ വിശ്വാസിയും മനസ്സിൽ കരുതിയിട്ടുണ്ടാവും. മനസ്സിൽ കരുതാനെ നിവർത്തിയുള്ളൂ, ജനനവും മാമോദീസയും വിവാഹവും മരണവും എന്നുവേണ്ട വിശ്വാസിയായ ഒരു മനുഷ്യന്റെ എല്ലാ ജീവിത ഘട്ടങ്ങളും പള്ളിയുടെ അധികാരത്തിൽ തളച്ചിട്ട്, സെമിത്തേരി പ്രവേശം കാട്ടി ഭീഷണിപ്പെടുത്തിയാണ് ഓരോ വിശ്വാസിയുടെയും നാവടപ്പിക്കുന്നത്. എന്നാൽ ഇവർക്ക് വരുതിയിൽ നിർത്താൻ സാധിക്കാത്ത ഒന്ന് ഈ കേരളത്തിലുണ്ട് എന്ന് അവർ തിരിച്ചറിഞ്ഞില്ല, അതായിരുന്നു കേരളീയ സമൂഹത്തിന്റെ സാമാന്യ ബോധം. ആ സാമാന്യ ബോധം ഈ ളോഹാ ധാരികൾക്ക് തിരഞ്ഞെടുപ്പിൽ മറുപടി നൽകിയിരിക്കുന്നു.\nകേവല ഭൂരിപക്ഷം എന്ന സാങ്കേതികതയിലേക്ക് എത്താനായില്ലെങ്കിലും കേരള ഭരണത്തിന്റെ നിയന്ത്രണം ഇന്നും ഇടതു പക്ഷത്തിന്റെ കയ്യിൽ തന്നെ നിർത്താനാവശ്യമായ സീറ്റുകളാണ് ഇന്നവർക്ക് ലഭിച്ചിട്ടുള്ളത്. ഒരു സഭയുടേയും സമ്മർദ്ദം ഇവിടെ നടപ്പാവാൻ പോകുന്നില്ല. കർത്താവിനെപ്പോലും തിരസ്കരിച്ച്, കേവലമായ രാഷ്ട്രീയ പ്രവർത്തനവേദിയായി പള്ളി മുറികളെ മാറ്റിയ ഈ കത്തനാർമാരുടെ ഇടയ ലേഖനങ്ങൾ പാഴായിപ്പോയതായി ഇനിയെങ്കിലും അവർ തിരിച്ചറിയും എന്ന് കരുതാം. ഇനിയെങ്കിലും ഈ ഊർജ്ജം നല്ല കാര്യങ്ങൾക്ക് വിനിയോഗിക്കു, പിതാക്കന്മാരെ.\nPosted by അനില്@ബ്ലോഗ് // anil at 12:05:00 AM 35 comments: Links to this post